Jau piks: kuda dhuvas kolhehge thereygai bodu maguboolukameh\nޖައު ޕިކްސް: ކުޑަ ދުވަސް ކޮޅެއްގެ ތެރޭގައި ބޮޑު މަގުބޫލުކަމެއް\nފޮޓޯ ނެގުމަކީ ކުޅުދުއްފުށީ ޒުވާނުންގެ ތެރޭގައި މަގުބޫލުވަމުން އަންނަ ކަމެކެވެ. އިންސްޓަގްރާމާއި ފޭސްބުކް ފަދަ ސޯޝަލް މީޑިޔާގެ އެކި ވަސީލަތްތަކުގައި ތަފާތު ގޮތްގޮތަށް ފޮޓޯތައް ހިއްސާނުކުރާ ޒުވާނަކު މިހާރު މަދުވާނެ އެވެ. އަދި ޕްރޮފެޝަނަލް ފޮޓޯގްރަފީގެ ދާއިރާއިން ވެސް ޒުވާނުން އަންނަނީ ކުރިއަރަމުންނެވެ.\nއިންސްޓަގްރާމަށް ފޮޓޯލައިގެން ކުޅުދުއްފުށީގައި މިފަހަކަށް އައިސް އެންމެ މަޝްހޫރުކަމެއް ހޯދާފައިވާ ޒުވާނަކީ ހދ. ކުޅުދުއްފުށީ ގާޑެނިޔާވިލާ ޖައުފަރު އަލީ އެވެ. ކުޅުދުއްފުށީގައި ޖައުފަރު ނުވަތަ “ޖައު ޕިކްސް” މަގުބޫލުކަން އިންތިހާއަށް ގޮސްފައިވަނީ އޭނާގެ ފޮޓޯތައް މީހުންނަށް ބަލައިގަނެވުމުން ކަން ޔަގީނެވެ.\nޖައުފަރާ އެކު “ކުޅުދުއްފުށި އޮންލައިން” އިން ހޭދަކޮށްލި ވަގުތު ކޮޅުގައި ޖައުފަރު ވަނީ އޭނާގެ އެތައް ވާހަކަތަކެއް މި ނޫހާ ހިއްސާކޮށްފަ އެވެ. އެގޮތުން ޖައުފަރު ބުނި ގޮތުގައި ފޮޓޯ ނެގުމަކީ އޭނާ އަބަދުވެސް ކުރާހިތްވާ ކަމެކެވެ. އޭނާ އިންސްޓަގްރާމަށް ފޮޓޯ އެންމެ ފުރަތަމަ ލާން ފެށީ 2011 ގަ އެވެ. އޭނާ އިންސްޓަގްރާމަށް ފޮޓޯ ލާން ޝައުގުވެރިކަން އުފެދުނީ ހަނީމޫން، މުހައްމަދު އިންސްޓަގްރާމަށް ލާ ފޮޓޯތައް ރީތިވެގެން އެއިން “އިންސްޕަޔާވެގެން” ކަމަށް ޖައުފަރު ބުންޏެވެ.\nޖައުފަރުގެ ފޮޓޯތައް ޒުވާނުންގެ މެދުގައި މަޝްހޫރުވެގެންދިޔައީ “ޖައު ޕިކްސް”ގެ ނަމުގައި ފޮޓޯތައް ލާން ފެށުމުންކަން ފާހަގަކޮށްލެވެ އެވެ. ޖައުފަރު ބުނި ގޮތުގައި “ޖައު ޕިކްސް” އަކީ ރައްޓެއްސަކު ކިޔަން ފެށި ނަމެކެވެ. އަދި “ޖައު ޕިކްސް”ގެ ނަމުގައި ފޮޓޯ ނަގަން ފެށީ މިދިޔަ އަހަރު ކަމަށްވެސް ޖައުފަރު ބުންޏެވެ.\nކުޅުދުއްފުށީގައި އައުޓް ޑޯ ލޮކޭޝަންތަކުގައި ފޮޓޯ ނެގުން ތައާރަފުކުރި ޖައުފަރު މިދިޔަ ޖުލައި މަހާ ޖެހެންދެން ފޮޓޯ ނައިގައިދެމުންދިޔައީ ހިލޭ އެވެ. އެހެންނަމަވެސް މިދިޔަ މަހުން ފެށިގެން ފޮޓޯ ނަގައިދެމުންދަނީ އަގަށެވެ.\n23 އަހަރުގެ ޖައުފަރު އަލީ އަކީ ކުޅުދުއްފުށީ ރީޖަނަލް ހޮސްޕިޓަލުގައި ތަރުޖަމާނެއްގެ ވަޒީފާއަދާކުރަމުން އަންނަ ހީވާގި ޒުވާނެކެވެ. ޒިންމާދާރު ވަޒިފާއެއްގައި އުޅެމުން ފޮޓޯ ނެގުމަށް ވަގުތު ހޯދަނީ ކިހިނެއްތޯ ސުވާލު ކޮށްލުމުން ޖައުފަރު ބުނީ އާންމުކޮށް ފޮޓޯ ނަގަނީ ހުސްވަގުތަކުގައި ކަމަށާއި ގިނައިން ފޮޓޯ ނަގަން ހުރިއްޔާ ހުކުރު ދުވަސް އެކަމަށް ހާއްސަ ކުރަނީ ކަމަށެވެ.\n“ޖައު ޕިކްސް” ފެށިގެން ދިޔައީ ތިރީގައިވާ ދެ ފޮޓޯއިން ކަމަށް ޖައުފަރު ބުންޏެވެ. މި ދެ ފޮޓޯއަށްފަހު ގިނަ އަދަދެއްގެ ޒުވާނުން “ޖައު ޕިކްސް”ގެ ހިއްސާއަކަށް ވެފައިވެ އެވެ. ކުޅުދުއްފުށީގެ ޒުވާނުން ފޭސްބުކް ޕްރޮފައިލް ފޮޓޯތައް ޖައުފަރު ނަގާފައިވާ ފޮޓޯތަކަށް ބަދަލުވެ “ޖައު ޕިކްސް” ކުޅުދުއްފުށީގައި ވިދާލި އެވެ.\nއަގަކާއި ނުލާ ފޮޓޯ ނަގައިދިން ދުވަސްތަކުގައި ފޮޓޯ ނަގައިދީފައި ހުންނާނީ މަގުމަތިން ފެނިގެން ނުވަތަ އެހެން ގޮތަކަށްވެސް ރިކްއެސްޓް ކޮށްލި ކުދިންނަށް ކަމަށް ޖައުފަރު ބުނެ އެވެ.\nނޫ ކުލަ އެންމެ ރީތި ޖައުފަރު ބުނި ގޮތުގައި ފޮޓޯ ނަގައިދިނުމަށް އެދުނު އެއްވެސް ކުއްޖަކަށް ނޫނެކޭ ބުނެފައިނުވާނެ އެވެ. އެހެންނަމަވެސް ވަގުތު ނުލިބިގެން ނަގައިނުދެވި ހުރެދާނެ ކަމަށް އޭނާ ބުންޏެވެ.\nޖައުފަރު މިހާތަނަށް އެތައް ކުދިންނަކަށް ފޮޓޯ ނަގައިދީފައިވާއިރު ފޮޓޯއާ މެދު ހިތްހަމަ ނުޖެހޭ ކަމަށް ބުނެފައިވަނީ “ހަމަ އެކަނި” އެންމެ ކުއްޖެކެވެ.\nޖައުފަރު ނަގާފައިވާ ފޮޓޯތަކުގެ ތެރެއިން އެންމެ ބޮޑު މަގުބޫލުކަމެއް ލިބިގެން ގޮސްފައިވަނީ މީހަކު (އަބުދުލް ގުއްދޫސް އުމަރު، ނޫރަލީ) އިސްތިރި ކުރަން ހުއްޓައި ނަގާފައިވާ ފޮޓޯއަކާއި ކުޅުދުއްފުށީ ކުޅީގައި ނަގައިފައިވާ، ހަމްދޫން އަދި ރޫފާގެ ފޮޓޯއަށް ކަމަށް އޭނާ ހާމަކުރެ އެވެ.\nޖައުފަރުގެ ފޮޓޯތަކަށް މިހާ ބޮޑު ތަރުހީބެއް ލިބިގެން ގޮސްފައިވާއިރު އޭނާގެ ފޮޓޯތައް އެހެން ފޮޓޯ ގްރާފަރުންގެ ފޮޓޯތަކާ ތަފާތު ވުމަކީ އެ މަގުބޫލުކަން އިތުރުކޮށްދިން ކަމަކަށް ވަނީވެފަ އެވެ. އެގޮތުން އޭނާ ނަގާ ކޮންމެ ފޮޓޯއެއްގައި ހިމަނާފައި ހުންނަ ބަސްކޮޅު (ކޯޓް) އަކީ މީހުންގެ ހިތްތައް އެ ފޮޓޯތަކަށް ލަންބުވާލާ ކަމަކަށް ވަނީވެފަ އެވެ. ޖައުފަރު ބުނި ގޮތުގައި ފުރަތަމަ ކޮޅު “ކޯޓް” ހިމަނަނީ “ގޫގްލް”އިން ހޯދައިގެންނެވެ. ނަމަވެސް މިހާރު ފޮޓޯތަކުގައި ހިމަނާފައި ހުންނަ ހުރިހާ “ކޯޓް”އަކީ ވެސް އޭނާ އަމިއްލަ ލިޔެފައި ހުންނަ “ކޯޓް”ތަކެއް ކަމަށް އޭނާ ބުންޏެވެ.\nއޭނާ ބުނާގޮތުގައި އޭނާއަށް އެންމެ ހިތްހަމަ ޖެހިގެން ނެގެނީ “ދަންނަ” މީހުންގެ ފޮޓޯ އެވެެ. އަދި އޭނާ އަމިއްލަ އިންސްޓަގްރާމަށް ލާން ނަގާ ފޮޓޯތަކަކީ އެއީ އެންމެ ހިތްހަމަޖެހޭ ފޮޓޯތައް ކަމަށް ޖައުފަރު ބުންޏެވެ. އެގޮތުން އޭނާ ނަގާފައިވާ މާކަނާ ފޮޓޯއަކީ އޭނާ މިހާތަނަށް ނެގި ފޮޓޯތަކުގެ ތެރެއިން އެންމެ ހިތްހަމަޖެހޭ ފޮޓޯކަމަށްވެސް އޭނާ ފާހަގަކުރި އެވެ.\nޖައުފަރުގެ ފޮޓޯތަކުގެ ތީމަކީވެސް ފާހަގަ ކޮށްލެވޭ ތަފާތު ގޮތްތަކެއް ހުންނަ ތީމްތަކެކެވެ. އެގޮތުން ތީމް ކަނޑައަޅަނީ ކާކުތޯ ސުވާލިކޮށްލުމުން ޖައުފަރު ބުނީ އާންމުކޮށް ތީމް ކަނޑައަޅަނީ އޭނާ ކަމަށެވެ. ނަމަވެސް ފޮޓޯ ނަގާ މީހާ ކައިރީ ވަކި ހާއްސަ ތީމެއް އޮތްތޯ އަހާލާ ކަމަށްވެސް އޭނާ ބުންޏެވެ.\nކުޑަކުދިންނާއި “ކަޕްލްސް”ގެ ފޮޓޯ އެންމެ ނަގާ ހިތްވާ ޖައުފަރު، ފޮޓޯ ނަގާނެ ލޮކޭޝަންތައް ގިނަ ފަހަރަށް ކަނޑައަޅަނީ އޭނާ އަމިއްލައަށެވެ.\nއޭނާގެ ބައެއް ފޮޓޯތަކައް މީހުން ފާޑު ކިޔުންތައް އަމާޒުވާ ކަމަށާއި ނަމަވެސް އުފެންދުންތެރި ފާޑުކިޔުންތައް އޭނާ ޝުކުރުވެރިކަމާއެކު ބަލައިގަންނަނީ ލިބޭ ކުރިއެރުމެއްގެ ގޮތުގައި ކަމަށް ޖައުފަރު ބުންޏެވެ. ނަމަވެސް އޭނާގެ ފޮޓޯތައް ރީތިކަމަށް ގިނަ މީހުން ބުނާކަމަށްވެސް ޖައުފަރު އުފަލާއެކު ފާހަގަކުރި އެވެ.\nއެންމެ ހަނދާނުން ފިލުވާލަން އުނދަގޫވީ ނުވަތަ އޭނާގެ ބަހުންނަމަ އެންމެ މަޖާވީ “ރަމަޟާން މުބާރިކް” ފޮޓޯ ނެގިއިރު އެވެ.\n“އެންމެ މަޖާވީ ރަމަޟާން މުބާރިކު ފޮޓޯ ނެގިއިރު. ވަރަށް މަޖާ. ފަތްޖެހި ގޮނޑި ފުލުހުން ހިފަހައްޓަންވެސް އުޅުނު. އޭތި ވަރަށް މަޖާ. “\nރާއްޖެއިން ނަޖޫ އަދި ރުޝްގެ ފޮޓޯތަކަށް ލޯބިކުރާ ޖައުފަރު ފޮޓޯ ނަގަން ދަސްކުރީ އަމިއްލައަށެވެ. އަދި ފޮޓޯ ނަގަން ދަސްކުރަން ބޭނުންވެގެން އޭނާ ކައިރީ އެދުނު މީހަކަށްވިޔާ އޭނާ ވާނީ ފޮޓޯ ނަގަން ދަސްކޮށްދީފަ އެވެ.\nމި ދާއިރާއިން އޭނާއަށް ލިބޭ ކާމިޔާބީއަކީ މީހުންގެ ފަރާތުން ލިބޭ ސަޕޯޓެވެ. ފޮޓޯ ނެގުމުގައި އޭނާއަށް އެންމެ ބޮޑު އެހީތެރިކަމެއް ވަނީ އޭނާގެ ބޭބެ މުހައްމަދު އަލީ އާއި ގޮމަށިގޭ، މުހައްމަދު ހަސަން އެވެ.\nފޮޓޯ ނަގަން އޭނާ އެންމެ ފުރަތަމަ ބޭނުންކުރީ މުހައްމަދު ހަސަންގެ ކެމެރާއެއް ކަމަށާއި ފަހުން ބޭބެ ކައިރީ އެދުމުން ބޭބެ ކެމެރާއެއް ހޯދައިދިނީކަމަށްވެސް ޖައުފަރު ބުންޏެވެ. އަދި އެ ދެމީހުން ޖައުފަރަށް ވަމުންގެންދާ އެހީތެރިކަމަށް ޝުކުރުއަދާކުރި އެވެ.\n“ފުރަތަމަ ގޮމަށިގޭ މުހައްމަދުގެ ކެމެރާ ޔޫސްކުރީ. ދެން ބޭބެ ކައިރީ ރިކުއެސްޓް ކުރީމަ އޭނަ ކެމެރާއެއް ހޯދައިދިނީ. ދެން އަސްލު ކުރިއަށް ދާން ފެށީ. އެ ދެމީހުންގެ ވަރަށް ބޮޑު އެހީއެއް ލިބޭ.”\nޖައުފަރު މިހާރު ނިންމައިގެން ހުރީ “ޖައު ޕިކްސް” ކުރި އެރުވުމުގެ ގޮތުން ސްޓޫޑިއޯއެއް ހުޅުވުމަށެވެ. ކައިރި ކުރިމަގެއްގައި ދެން އޭނާ ފެނިގެން ދާނީ “ސްނެޕްސް ސްޓޫޑިއޯ”ގެ ފޮޓޯ ގްރާފަރެއްގެ ގޮތުގައި އެވެ.\nއަންނަ ސެޕްޓެމްބަރ މަހު ހުޅުވަން ހަމަޖެހިފައިވާ “ސްނެޕްސް ސްޓޫޑިއޯ” ގައި ފޮޓޯ ނެގުމުގެ އިތުރުން ޕާޓީތަކާއި ކައިވެނި ހަފުލާތައް ޕްލޭންވެސް ކޮށްދޭނެ ކަމަށް ޖައުފަރު ހާމަކުރި އެވެ. އޭނާ ބުނި ގޮތުގައި “ސްނެޕްސް ސްޓޫޑިއޯ” އަކީ “މޯ ދެން އަ ފޮޓޯ ސްޓޫޑިއޯ” އެއް ކަމަށެވެ. އެގޮތުން އެތައް ބައިވަރު އައު ހިދުމަތްތަކެއް “ސްނެޕްސް ސްޓޫޑިއޯ”އާއެކު ތައާރަފު ވެގެންދާނެ ކަމަށް އޭނާ ބުންޏެވެ.\nމި ދާއިރާއިން ޖައުފަރު އެންމެ ދެކެން ބޭނުންވާ ދުވަހަކީ އޭނާ ނަގާ ފޮޓޯ ގެ “އަސްލު އަގު” ލިބޭނެ ދުވަހެކެވެ. ޖައުފަރު ބުނީ ކޮންމެ މީހަކުވެސް ހިތަށް އަރަނީ ކެމެރާއެއް ހިފައިގެން ދިއުމުން އެންމެންނަށްވެސް ފޮޓޯ ނެގޭނެ ކަމަށް ކަމަށާއި ނަމަވެސް އެއީ ހަގީގަތް ނޫންކަން އޭނާ ފާހަގަކުރި އެވެ. އަދި އޭނާ ބުނާގޮތުން ނަމަ ފޮޓޯ ނެގޭނީ އެކަމުގެ ހުނަރު ހުރެގެންނެވެ.\nރައްޓެހިންނާއެކު ވަގުތު ހޭދަކުރަން ލޯބިކުރާ ޖައުފަރު ގަބޫލުކުރާ ގޮތުގައި މި ދާއިރާއަކީ ކުރިއަށް ދިއުމަށް ވަރަށް ރަނގަޅު ދާއިރާއެކެވެ. ނަމަވެސް ފެންވަރު އޮޅިގެން ނުދިއުމަށް ޖައުފަރު ނަސޭހަތްތެރިވި އެވެ. އޭނާ ބުނި ގޮތުގައި ވަކި ހިސާބަކަށް ދެވޭއިރަށް އެކަމެއް ދަސްކޮށްދިން މީހާ މަތިން ހަނދާންނެތި ފެންވަރު އޮޅުމަކީ ވަރަށް ދެރަކަމެއް ކަމަށެވެ.\nއޭނާ އިތުރަށް ފާހަގަކުރި ގޮތުގައި އޭނާ ދެކެ ރުޅިއަންނަ ފޮޓޯ ގްރާފަރުން ރަށުގައި އުޅޭކަން ގަބޫލުކުރާ ކަމަށާއި އެއީ މައްސަލައެއް ނޫން ކަމަށްވެސް އޭނާ ބުންޏެވެ. އަދި އެހެންމީހުން ކުރިއެރުމުން އެކަމާ އުފާވާ ކަމަށްވެސް އޭނާ ބުންޏެވެ.\nނިންމާލަމުން ޖައުފަރު ބުނީ “ޖައު ޕިކްސް”އަށް ލޯބި ކުރާ ހުރިހާ ކުދިން ދެމުން އަންނަ ސަޕޯޓަށާއި ތާއީދަށް ހިތުގެ އެންމެ ފުން މިނުން ޝުކުރު އަދާކުރާ ކަމަށެވެ. އަދި ކުރިއަށް އޮތްތަނުގައި މިހާރަށްވުރެ ވެސް ރީތި ފޮޓޯތަކެއް ފެނިގެން ދާނެ ކަމުގެ ޔަގީންކަންވެސް ޖައުފަރު އޭނާގެ ސަޕޯޓަރުންނަށް ދިނެވެ.


FVM Uthuru Dhaira MP Dhaairaage Rayyithunai Bah'dhalukurevvun anna hukuru dhuvahuge rey\nއުތުރު ދާއިރާގެ މެމްބަރު ދާއިރާގެ ރައްޔިތުންނާއި ބައްދަލުކުރެއްވުން އޯގަސްޓް 30ގެ ރޭ 8:30 ގައި\nއުތުރު ދާއިރާގެ އެމްޕީ ދާއިރާގެ ރައްޔިތުންނާއި ބައްދަލުކުރެއްވުން އަންނަ ހުކުރު ދުވަހުގެ ރޭ\n28 އޯގަސްޓް 2019, 15:06 |\nރައްޔިތުންގެ މަޖުލީހުގެ ފުވައްމުލައް ސިޓީ އުތުރުދާއިރާގެ މެމްބަރު މުހައްމަދު ރަޝީދު (ދޮންބެ) ދާއިރާގެ ރައްޔިތުންނާއިއެކު ބާއްވާ ފުރަތަމަ އާއްމު ބައްދަލުވުން އަންނަ ހުކުރު ދުވަހުގެ ރޭ ބާއްވާގޮތަށް އިއުލާންކޮށްފިއެވެ.\nމިއީ މިއަހަރުގެ މަޖުލިސް ދެވަނަ ދައުރު ނިންމައި އެއްމަސް ދުވަހުގެ ޗުއްޓީގެ މެންބަރުން ފަށާ ހިސާބެވެ. ދެން އަލުން މަޖުލިސް ފެށޭނީ އޮކްޓޯބަރު މަހުގައެވެ.\nޖަޒީރާ ފުވައްމުލައް ތީމުގެ ދަށުން “ރައްޔިތުންގެ މަންދޫބު ރައްޔިންނާއި ބައްދަލް ކެރުން” މިސުރުޚީގައި މުހައްމަދު ރަޝީދުގެ ފަރާތުން އާއްމު ކުރައްވާފައިވާ ނޯޓިހުގައި ވާގޮތުން، 30 އޯގަސްޓް ވާ ހުކުރު ދުވަހުގެ ރޭގަނޑު 8:30ގައި ފުވައްމުލަކު އުތުރު ދާއިރާގެ ރައްޔިތުންނާއި އެކު އޭނާ ބައްދަލު ކުރައްވާނެއެވެ. މިބައްދަލުވުން ބޭއްވުމަށް ހަމަޖެހިފައި ވަނީ ފުވައްމުލައް ސިޓީ ހޯދަޑު އަވަށުގެ އެމްޑީޕީ ހަރުގޭގައެވެ.\nމަޖުލިސް ކެމްޕޭނުގައި އެޖެންޑާ 19ގައި ހިމެނިގެން ރައްޔިތުންނާއި ކޮންމެ މަހަކު އެއްފަހަރު މަޖުލިސް މެންބަރު ބައްދަލުކުރަން ހުށަހެޅުނެވެ. ނަމަވެސް އެކަން ހަގީގަތަކަށް ވާނީ މަޖުލީސް މެންބަރުންގެ ގަވާއިދު އެގޮތަށް އިސްލާޙު ވުމުންނެވެ. އެކަން އަދި މަޖުލީހުން ނުނިމެއެވެ. ކޮންމެ މަހަކު އެއްފަހަރު ބައްދަލުކުރެއްވުމަކީ ނާދިރުކަމެއް ކަމަށާއި އެކަން މަޖުލީހުގެ ކޮންމެ ދައުރަކު އެއްފަހަރު ބައްދަލުކުރާ ގޮތަށް ބަދަލުގެނައުމަށް ވެސް ހުށަހެޅިގެން ވާހަކަ ދެކެވުނެވެ.\nމިގެ އިތުރުން މެންބަރުގެ ދާއިރާގައި މެންބަރުގެ ފަރާތުން މައުލޫމާތު ބަދަލުކުރުމަށް ނުވަތަ މެންބަރާއި ގުޅުމަށް އޮފީހެއް ގާއިމުކުރުމަށް ވެސް އެޖެންޑާ 19ގައި ހިމަނާފައި ވެއެވެ. އެގޮތުން ފުވައްމުލައް ސިޓީގެދެކުނު ދާއިރާގެ މެމްބަރު ވަނީ މި އޯގަސްޓް މަހުގެ ފުރަތަމަ ކޮޅުގައި ދާއިރާގައި އޮފީހެއް ދޫނޑިގަމު އަވަށުގައި ހުޅުވާފައެވެ.\nމެދުދާއިރާގެ މެންބަރު ހުސޭން ރައްޔިތުންނާއި ބައްދަލު ކުރެއްވުން މި އޯގަސްޓް މަހު 1 ގައި ވަނީ ބާއްވާފައެވެ.\nއިތުރު ލިޔުންރައްޔިތުންގެ މެމްބަރުގެ ބައްދަލުވުން\nTags: ރައްޔިތުންގެ މެމްބަރުގެ ބައްދަލުވުން


SunOnline: Fiyavalhu Harukashi, Ekamku Mee Kon Kameh!\nފިޔަވަޅު ހަރުކަށި، އެކަމަކު މި ކޮން ކަމެއް!\nޖޫން 2، 2021: ދުވާލަކު އެތައް ފުރާނައެއް ވަކިވެދަނީއެވެ. އެތައް ސަތޭކަ ބަޔަކު ކޮވިޑް19އަށް ޕޮޒިޓިވްވެ، ނުރައްކަލަށް ހުށަހެޅެނީއެވެ. ގައުމު މި އޮތީ މި ނުރައްކާތެރި ސިއްހީ ކަރިސާއާހުރެ، ހިތްދެމިނުލެވިފައެވެ. ކޮވިޑުގެ ހަތަރު ވަނަ ރާޅުން ރާއްޖެ އަރައި ނުގަނެވި އުޅޭތާ ކިތަންމެ ދުވަހެކެވެ. އެކަމަކު ބަލި ކޮންޓްރޯލްކުރަން އަޅާފައިވާ ފިޔަވަޅުތަކަށް ފަރުވާލެއްނެތި އެތައް މިތާ އުޅޭ މީހުން ހުޅުމާލެ އެކި ހިސާބުތަކުން މި ދަނީ ފެންނަމުންނެވެ. މި މީހުންގެ އަމަލުތަކުން ބުނެދެނީ ކޮވިޑަށް ވަރިހަމައެވެ. -- ސަން ފޮޓޯ/ ފަޔާޒު މޫސާ


MDP Member In Himeney Gothah Himandhoo Aai Dhihfushi Council Ves Bill Aai Dhekolhu! - Vaguthu\nއެމްޑީޕީ މެމްބަރުން ހިމެނޭ ގޮތަށް ހިމަންދޫއާއި، ދިއްފުށި ކައުންސިލްވެސް ބިލާއި ދެކޮޅު!\nހިމަންދޫއާއި ދިއްފުށީ މަތިން ނަނގާފައިވާ ފޮޓޯއެއް---\nކ. ދިއްފުށި ކައުންސިލާއި، އއ. ހިމަންދޫގެ އެމްޑީޕީ މެމްބަރުން ހިމެނޭ ގޮތަށް އެ ދެ ރަށުގެ ހުރިހާ ކައުންސިލަރުން ސަރުކާރުގެ ފަރާތުން ތުޅާދޫ މެންބަރު ހިސާން ހުސެއިން ހުށަހަޅުއްްވާފައިވާ ނަފްރަތު ބިލާއި ދެކޮޅުކަން ހާމަކޮށްފިއެވެ.\nމި ބިލު ފަރުމާ ކޮށްފައިވާގޮތާއި ގުޅޭގޮތުން ކައުންސިލްތަކުން ބަޔާން ނެރެމުންދާއިރު، ދިއްފުށި އަދި ހިމަންދޫ ކައުންސިލްގެ އިތުރުންވެސް ގިނަ ރަށްތަކުގެ ކައުންސިލްތަކުން ވަނީ މި ބިލާއި ދެކޮޅަށް އަންނަނީ އަޑު އުފުލަމުންނެވެ.\nމި ބަޔާންތަކުގައި ވަނީ އެ ބިލުގައި ކަންބޮޑުވާ އެތައް ކަމެއް ހުރިކަން ފާހަގަކޮށް، ބިލު އަނބުރާ ގެންދިއުމަށް ގޮވާލާފައެވެ.\nޖޫން 16, 2021 16:52\nތުޅާދޫ ކައުންސިލުން މިކަމައް ތާއީދު ކުރަންތޯ؟\nކޮބާތޯ ތުޅާދޫގެ ދުރުވިސްނޭ ރައްޔިތުންގެ ބަސް މިކަމުގަ؟\nތިޔަ ރައްޔިތުންގެ ޒިންމާ މައަދު އަމަލީގޮތުން އެބަޖެހޭ ދައްކަން؟\nނޫނީ މިަކމުން މިޤައުމައް ދިމާވާ ގެއްލުމުގެ ބޮޑު ޒިންމާއެއް އުފުލަންޖެހޭ ބަޔެއް ކަމްވާނެ؟\nމިސްތަޤްބަލް ގެއްލުވާނުލާ މިޔަދުގެ އަމިއްލަ އެދުމައް...\nޖޫން 16, 2021 21:48\nޝުކުރިޔާ ކައުންސިލް ޚިޔާލު ތަފާތުވުމަކީ މައްސަލައެއް ނޫން އެކަމަކުވެސް ތަފާތު ޚިޔާލުތަކާއެކުވެސް ދީން ދެމެެހެއްޓުމައްޓަކާ މަސައްކަތް ކުރުމަކީ ދިވެހިކޮންމެ ފަރުދެއްގެމައްޗައް ވާޖިބުކަމެއް\nޖޫން 17, 2021 02:20\nރާއްޖޭގެ ހުރިހާ ކައުންސިލްތަކުން ވަނީ މި ބިލާއި ދެކޮޅަށް ބަޔާން ނެރޭއިރު ކޮބާތޯ ކޮލަމާފުށި ކައުންސިލް؟އެއްޗެކޭ ނުބުނާނަންތަ ހަމަ؟ހީނުވޭ އަންނި ފެކުޝަންގެ ތާއީދު އޮތްބިލަކާ ދެކޮޅަށް އެއްޗެއްބުނަންކެރޭހާ ގަޓެއް ހުންނާނެހެން.ސަބަބަކީ ކޮލަމާފުށީ ކައުންސިލަކީ ކޮލަމާފުއްޓަށް ބޭބެގެ ނަމުން މަޝްހޫރު ފަރާތެއްގެ ނުފޫޒު އިންތިހާއަށް އޮންނަ ކައުންސިލަކަށް ވާތީ.\nޖޫން 18, 2021 11:24\nބިލާއި ދެކޮޅުވި ރަތްރަށުގެ ކައުން ސިލަރުންނަށް ބުނެލަން އޮތީ ސަރުކާރުން ފޮނުވާ މުހިންމު ބިލަކަށް ހުރަސް އަޅާފެންވަރުގެ ކައުންސިލަރުންނަށް ރަތްތަކުގެ އަމުނު އަމާންކަން ބެލެހެއްޓުމާއި ތަރައްގީގެ ވިސްނުމެއް ނެތުމަކީ އެކައުންސިލަރުން އަދި ކޮންމެ ގޮތަކަށް ހޮވިފަ ތިއްބަސް ގާބިލް ކަމެއް ނެތް ކަމުގެ މިސާލެކެޭ. މިސަރުކާރުގެ ރައީސަކަށް ހުންނެވީ ކާފަރަކުތޯ ތި ކައުންސިލރުންގެ ތެރެއިން ޖަވާބެއް ދެއްވަ ބައްލަވާ. ތިފަދަ ބޭފުޅުން ބުނެފާނެ ބިލް ހުށްހެޅުއްވި ޙިސާނު އަކީވވެސް ކާފަރެކޭ. ތަންކޮޅެއް ބޮޑުވަރު މީ.


އިއްޔެވެސް ރާއްޖެ އިން ފައްސިވީ މީހުންގެ އަދަދު 100 އިން މައްޗަށް! | Sandhaanu\nއިއްޔެވެސް ރާއްޖެ އިން ފައްސިވީ މީހުންގެ އަދަދު 100 އިން މައްޗަށް!\nއިއްޔެ ރާއްޖެއިން އިތުރު 109މީހަކު ކޮވިޑް-19 އަށް ފައްސިވެއްޖެ އެވެ.\nއިއްޔެ ފެނުނު ކޭސްތަކުގެ ތެރެއިން 11 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.ދެން ހިމެނެނީ ރިސޯޓުތަކުން ޕޮޒިޓިވްވި 20 މީހަކާއި މާލެ ސަރަހައްދުން ފެނުން 78 މީހުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 15102 އަށް ވަނީ އަރައިފައެވެ. އޭގެ ތެރޭގައި،1160 އެކްޓިވް ކޭސް ހިމެނޭއިރު،87 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ.\nމިބަލީގައި ރާއްޖެ އިން މިހާތަނަށް 51 މީހަކު ނިޔާވެފައި ވާއިރު، 13884 މީހުން ވަނީ ބަލިން ފަސޭހަވެފައެވެ.


BREAKING NEWS: Raees Hushahelhuvvi Massala Beleyne - Supreme Court - Vaguthu\nރައީސް ހުށަހެޅުއްވި މައްސަލަ ބެލޭނެ - ސުޕްރީމް ކޯޓު\nރައީސް އަބްދުﷲ ޔާމީން ހުށަހެޅުއްވި އިންތިހާބާ ގުޅޭ ދުސްތޫރީ މައްސަލަ ސްޕްރީމް ކޯޓަށް ބެލޭނެ ކަމަށް ސުޕްރީމް ކޯޓުން ވިދާޅުވެއްޖެއެވެ.\nމައްސަލައިގައި އިއްޔެ ބޭއްވި ފުރަތަމަ އަޑުއެހުމެކޭ އެއްގޮތަށް މިއަދުގެ އަޑުއެހުމުގައިވެސް އިލެކްޝަންސް ކޮމިޝަނުން އަދި މައްސަލައަށް ތަދައްހުލް ވެފައިވާ ސަރުކާރާ އިދިކޮޅު ފަރާތްތަކުން ވިދާޅުވަމުން ގެންދެވީ މި މައްސަލައަކީ ސްޕްރީމް ކޯޓުން ބެލޭނެ މައްސަލައެއްކަމަށް ދެކެވަޑައި ނުގަންނަވާ ކަމަށެވެ.\nމިއަދުގެ އަޑުއެހުމުގައި އިލެކްޝަންސް ކޮމިޝަނުގެ ވަކީލް ހުސައިން ޝަމީމް ވިދާޅުވީ، ސްޕްރީމް ކޯޓުން ކުރަންޖެހޭނެ ތަހްޤީގެއް ނޯންނާނެ ކަމަށާއި، މައްސަލަ ތަހްޤީގު ކުރަންޖެހޭނީ ޕްރޮސެކިއުޓަރ ޖެނެރަލްގެ އެންގުމަށް ކަމަށެވެ. އަދި މައްސަލަތައް ތަހްޤީގު ކުރަންޖެހޭނީ ޕޮލިސް ސަރވިސް އިން ކަމަށާއި، އެ މުއައްސަސާއިން ނުބަލައިފިނަމަ ހުށަހަޅަންޖެހޭނީ ޕީޖީއަށް ކަމަށެވެ. އަދި ޕީޖީ އަށް ހުށަހަޅައިގެން މައްސަލަ ބަލައި ނުދީފި ހާލަތެއްގައި ޕީޖީގެ ލިޔުމާ އެކުގައި ނޫން ގޮތަކަށް މި މައްސަލަ ތަހްޤީގު ކޯށްދިނުމަށް އެދި ސްޕްރީމް ކޯޓަށް ހުށަ ނޭޅޭނެ ކަމަށް ޝަމީމް ވިދާޅުވިއެވެ.\nޝަމީމް ވިދާޅުވީ، ރައީސް ޔާމީން މި މައްސަލަ ސްޕްރީމް ކޯޓަށް ހުށަހެޅުމުން ޤާނޫނު އަސާސީގެ 223 ވަނަ މާއްދާގެ ބާރު ކަނޑުވާލާފައިވާ ކަމަށާއި، ޤާނޫނު އަސާސީގެ 113 ވަނަ މާއްދާގެ ދަށުންވެސް މި މައްސަލަ ސްޕްރީމް ކޯޓަށް ބެލޭނެ ކަމަށް ދެކެވަޑައި ނުގަންނަވާ ކަމަށެވެ. ސްޕްރީމް ކޯޓުން މި މައްސަލަ ބަލާނަމަ އިންތިޚާބީ ޝަކުވާގެ ނިޒާމްގެ ބާރު ކެނޑިގެންދާކަމަށްވެސް ޝަމީމް ވިދާޅުވިއެވެ.\nމައްސަލައަށް ތަދައްހުލްވެފައިވާ ސަރުކާރާ އިދިކޮޅު ފަރާތްތަކުގެ ވަކީލް ހިސާން ހުސައިންވެސް ވިދާޅުވީ، މި މައްސަލަ ސްޕްރީމް ކޯޓަށް ނުބެލޭނެ ކަމަށެވެ. ހިސާން ވިދާޅުވީ މި މައްސަލައަކީ އިންތިޚާބީ ޝަކުވާއެއް ކަމަށާއި، ޤާނޫނު އަސާސީގެ 113 ވަނަ މާއްދާގެ ދަށުންވެސް ސްޕްރީމް ކޯޓަށް ހުށަހެޅޭނީ ޚާއްޞަ ކަންކަން ކަމަށެވެ.\nރައީސް ހުށަހެޅުއްވި މައްސަލަ ސުޕްރީމް ކޯޓަށް ނުބެލޭނެ ކަމަށް އިލެކްޝަންސް ކޮމިޝަނުން ވަކާލާތު ކުރައްވާފައިވަނިކޮށް، އިދިކޮޅު ފަރާތްތަކުގެ ވަކީލުންވެސް އެ މޭރުމުން ވަކާލާތު ކުރައްވަން ފެއްޓެވުމުން އުއްތަމަ ފަނޑިޔާރު ވަނީ މިއަދުގެ އަޑުއެހުމުގައި އެގޮތަށް ވާހަކަ ދެއްކުން ހުއްޓުވާފައެވެ.\nހިސާންގެ ވާހަކަފުޅު ހުއްޓުވުމަށްފަހު އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވީ، "އިހްތިޞާސް ނެތް މައްސަލައެއް ސްޕްރީމް ކޯޓުން ބަލައި ނުގަންނަނާނެ" ކަމަށާއި، މި މައްސަލައަކީ ސްޕްރީމް ކޯޓުން ބެލުމުގެ ބާރު ލިބިގެންވާ ދުސްތޫރީ މައްސަލައެއް ކަމަށެވެ. އަދި މައްސަލަ ކޯޓަށް ބަލައިގަނެ ކުރިއަށްދަނީ އިޖުރާއީގޮތުން ބަލަންޖެހޭ އެންމެހާ ކަންކަމަށް ބެލުމަށްފަހު ކަމަށާއި، މި މަޢުލޫއަށް އިތުރަށް އެއްވެސް ފަރާތަކަށް ބަހުސް ކުރުމަށް ފުރުޞަތު ދެވެން ނެތްކަމަށް އުއްތަމަ ފަނޑިޔާރު ވިދާޅުވިއެވެ.\nއުއްތަމަ ފަނޑިޔާރުގެ މި އެންގުމާއެކު ހިސާން ވަނީ ދައްކަވަމުން ގެންދެވި ނުކުތާ އިތުރަށް ކުރިއަށް ނުގެންގޮސް މައްސަލައާ ގުޅޭގޮތުން އެހެނިހެން ވާހަކަތައް ދެއްކުމާއިގެން ކުރިއަށް ވަޑައިގެންފައެވެ. އަދި އެއަށްފަހު އެހެން ފަރާތްތަކުންވެސް މިކަމާ މެދު ސުވާލު އުފައްދަވާފައެއް ނުވެއެވެ.\nނިމިދިޔަ ރިޔާސީ އިންތިޚާބު އޮޅުވާލާފައިވާކަމަށްބުނެ، ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ސްޕްރީމް ކޯޓަށް ހުށަހެޅި މައްސަލައިގެ ދެވަނަ އަޑުއެހުން މިއަދު ކުރިއަށް ގެންދެވިއިރު، އިޖުރާއީ ގޮތުން ރައީސް ޔާމީންގެ ފަރާތުން ހުށަހަޅުއްވާފައިވާ ކަންކަމަށް ގޮތެއް ނިންމަވާފައެއް ނުވެއެވެ. އެކަންކަމަށް ގޮތެއް ނިންމުމަށް ހަމަޖެހިފައިވަނީ މާދަމާ ހެނދުނު 10:30 ގައި ބާއްވާ މި މައްސަލައިގެ ތިންވަނަ އަޑުއެހުމުގައެވެ.\nއޮކްޓޯބަރ 15, 2018 15:57\nއެއޮތީ ބޮޑުތަނުން ކައިފަ ދެން ހުރިހާ ރައްޔިތުން ބަލަންތިބޭ ޔާންޓޭގެ ކޮޅަށް ނިންމާތަން .......\nއޮކްޓޯބަރ 15, 2018 15:58\nއުއްތަމަ ފަނޑިޔާރޫ.... އިހުތިސޯސްތައް އޮޅާލާ، އިންތިހާބު ދިރުވާލާ.......\nއޮކްޓޯބަރ 15, 2018 16:04\nއޮކްޓޯބަރ 15, 2018 16:14\nގާނޫނެއް އޮތަސް ނެތަސް ބެލޭނެ\nއޮކްޓޯބަރ 15, 2018 16:28\nބޮޑުކަމެއް. މިނިވަން ކަމެއްނެތް.????\nއޮކްޓޯބަރ 15, 2018 16:29\nދެން ޢަބްދުﷲ ދީދީ ޔަމީނާ ދެމީހުންވެގެން ތިޔަ ހަލުވާ ހެލުވުންގަޑު ނިކަން ނިންމާފަ އިންތިޚާބު ބާތިލު ކުރަގަ. އަހަރެމެން ދެވަނަފަހަރު އަދި ތިންވަނަ ފަހަރުވެސް ހަމަ ވޯޓުން ތިޔަަ ޔާމީނު ބަލިކުރާނީ. ވަރިހަމަ 24 ގަޑިއިރު ކޮޅަށް ތިބެގެން ވޯޓް ލާންޖެހުނަސް. ހަމަ ވޯޓުލާން ދާނަން. ގޮސް ހަމަ ވޯޓް ލައިގެން ޔާމީނު ބަލި ކުރާނީ.\nއޮކްޓޯބަރ 15, 2018 18:12\nނުބެލޭނެ މައްސަލައެއް ކޯޓުން ބަލައިނުގަންނާނެ. އިނދިކޮޅުން ބޭނުންވަނީ މައްސަލަ ހައިކޯޓުގައި ބަލަން. އެއިރުން އިންތިޚާބު ބާތިލު ނުވާނެތާ؟\nއޮކްޓޯބަރ 15, 2018 18:34\nއެއީ ތެދެއް. ތިޔަ މައްސަލަ ހަމަ އެކަނި ބެލޭނީ އެމްޑީޕީ އިން މީގެ ދުވަސްކޮޅެއް ކުރިން އުފެއްދި މަގުމަތީ ކޯޓުންނެވެ. އެއީ ސުޕްރީމް ކޯޓަށްވުރެވެސް މަތީ ކޯޓެކެވެ.\nއޮކްޓޯބަރ 15, 2018 18:50\nރިޔާސީ އިންތިޚާބުގެ ބަލި ގަބޫލުކޮށްފައި އެގަބޫލުކުރި ކުރުން އަނބުރާ ގެންދެވޭނެއޭ ރާއްޖޭގެ އެއްވެސް ގާނޫނެއް ގައި ނޯންނާނެއޭ އިންތިޚާބުގައި ބައިވެރިވި ކެންޑިޑޭޓަކު އޭނާ އިންތިޚާބުގައި ބައިވެރިވެ ނަތީޖާ އިއުލާން ކުރުމުން އޭނާ ބަލި ގަބޫލުކުރާ ކަމަށް ބުނެ އެމައްޗަށް7ދުވަސް ވާއިރު އިންތިޚާބުގެ ނަތީޖާ އަކީ އެއީ ހަގީގީ ނަތީޖާ އެއް ނޫންކަން އެނގި އިންތިޚާބުގައި ވޯޓް އިން ވައްކަން ކޮށްފައިވާ ކަން އެނގިއްޖެނަމަ އެ އަނބުރާ ގެންދެވޭނެއޭ އެހައްގަކީ ނިގުޅުވައިގަނެވޭނެ ހައްގެއް ނޫނޭ އިންތިޚާބުގައި ބަލި އަދި ގަބޫލުކުރި ކަމަށް ކެންޑިޑޭޓް އެއްބަސްވިނަމަވެސް...\nއޮކްޓޯބަރ 15, 2018 19:31\nލާދީނީ ބައިގަނޑޫ. ބިރުން ތެޅިނުފޮޅެބަލަ. ކަލޭމެންގެ ތހާ މީހުން ގިނައިއްޔާ ވޯޓުން ބަލިކޮށްބަލަ މަކަރު ނުހަދާ. ހަޖަމް ނުވިޔަސް ތީ ބޮޑުވަރު\nއޮކްޓޯބަރ 15, 2018 20:53\n65000 އިންތިހާބު ބޭއްވިޔަސް ޔާމީނު ބަލިކުރާނަން\nއޮކްޓޯބަރ 15, 2018 22:48\nމަކަރު ނުހަދާ ކުރައްޗޭ..\nއޮކްޓޯބަރ 15, 2018 21:28\nދުސްތޫރީ މައްސަލައަކީ ކޮބާ\nއޮކްޓޯބަރ 16, 2018 12:55\nރީދޫބައިގަޑު ތަބާވާ އެއްތަނެއްވެސްނެތް ދީނެއް މަޒުހަބެއް މިއްލަތެއްވެސް ނެބައެއްތީ ސުޕީމް ކޯޓްގެ ކައިރިއަށްދާ މީހުންގެ މޫނަށް ބަލާއިރު ހައްތާވެސް ތިބީ ދެބައި އުރުންމަތީގެ ބޮލުގައި ނުރަޖަހައިފައިވާ ގޮތެއްފޮތެއްނެތް ލޭމައްޗަށްދާ މީހުން ހަމަގައިމުވެސް ޓީވީ އިން ދައްކާ މަންޒަރުތަކުން ފެންނަނީ މި މަންޒަރު!


REPORT: Bidheyseen deport, kalhu baazaarah dhivehin\nބިދޭސީން ޑީޕޯޓް، ޑޮލަރުގެ ކަޅު ބާޒާރު ދިވެހިނަށް\nކަޅު ބާޒާރުގައި ޑޮލަރުގެ ވިޔަފާރި އެންމެ ބޮޑަށް ފާޅުގައި ހިންގަމުން ދިޔަ ޑޮލަރުގެ އޭޓީއެމް ސަރަހައްދު އަބަދަށް އުފާމަގު: މި މަގުގައި ހުރި ހުރިހާ އެކްސްޗޭންޖު ތަންތަން ވަނީ ބަންދުކޮށްފަ -- ފޮޓޯ: އަވަސް\nކޮވިޑް-19 އާއެކު ރާއްޖޭގެ އިގްތިސޯދަށް އެންމެ ބޮޑަށް ލޮޅުން އަރުވާލި އެއްޗަކީ "ޑޮލަރެވެ" އަދި އެ އެއްޗެއްގެ ސަބަބުން ހުރިހާ ތަކެތީގެ އަގުތައް މަތިވެގެން ދިޔައީ ރާއްޖޭގައި ބޭރު ފައިސާއެއްގެ ގޮތުގައި ބޭނުންކުރާ އެމެރިކާ ޑޮލަރެވެ. ކޮވިޑުގެ ތެރޭގައި އިގްތިސޯދު ހީނަރުވީ ވަގުތު ޑޮލަރުގެ އަގު އިންތިހާއަށް އުފުލިގެން ދިޔަ އެވެ. މަރުކަޒީ ބޭންކުން ޑޮލަރެއް މާރު ކުރެވޭނެ ރަސްމީ އަގަކީ 15.42ރ. ކަމަށް ބުންޏަސް ޑޮލަރުގެ އަގު 20ރ. އަށް އުފުލުނެވެ. ނަތީޖާއަކީ މި ހީނަރުކަމުގެ ތެރެއިން ރާއްޖޭގައި ގަވައިދާ ހިލާފަށް ދިރިއުޅޭ ބިދޭސީ އެތަށް ބަޔަކު ވިޔަފާރި އަށް ނުކުތުމެވެ. ރާއްޖޭގެ އެ މީހުންނަށް މި ވިޔަފާރި ނުކުރެވުނަށް ބޮޑު ތަކުރުފާނު މަގު - ޑޮލަރު އޭޓީއެމް- އަބަދަށް އުފާ މަގު- ގައި ޑޮލަރުގެ ކަޅުބާޒާރު ދަމާލި އެވެ.\nމި ގޯޅީގައި މުޅީން ވެސް ތިބީ ބިދޭސީން އެވެ. އެ މީހުންގެ "ވިޔަފާރިތަކެވެ". ނަމަވެސް މި ވިޔަފާރި ކުރާ ބިދޭސީން ހުއްޓުވަން ފިޔަވަޅު އަޅަން ފެށުމާއެކު މި މަގަށް އެކަނި ބެލިނަމަވެސް ހުރިހާ ޑޮލަރުގެ އެކްސްޗޭންޖް ކުރާ ތަންތަން ވަނީ ބަންދުކޮށްފަ އެވެ. ކުރިން މި ތަންތަނަކީ ދުވާލެއްގެ މައްޗަށް މިލިއަނުން ޑޮލަރުގެ ވިޔަފާރި ކުރި ތަންތަނެވެ. މިކަން ވަނީ އަވަސް އިންވެސްޓިގޭޝަން ރިޕޯޓުން ހާމަވެފަ އެވެ.\nމި ސަރަހައްދުގެ ކަންކަންމަތީގައި ކުރިން ތިބި ބިދޭސީންގެ އެއްވެސް ބަޔަކު މިހާރު މިތަނަކުން ނުފެނެ އެވެ. ކުރިން ބިދޭސީން އާއިލީ ވިޔަފާރިއެއްގެ ގޮތުގައި ހިންގި މި ކަޅު ބާޒާރުން އެ މީހުން "ފިލައިފި" އެވެ. ބަދަލުގައި "މި ވިޔަފާރީގައި" މިހާރު މި ސަރަހައްދުގައި ހަރަކާތެރިވަނީ ދިވެހިންނެވެ. މިކަމުގައި ގިނައިން އުޅެނީ ދިވެހި ޒުވާނުންނެވެ. މަނާ ކަމެއް ނަމަވެސް އިގްތިސޯދުގެ ބާގަނޑަކުން ނުކުމެ އުފެދިފައިވާ ޑޮލަރުގެ ކަޅު ރޯލު ކުރުން މިހާރު މިވަނީ ދިވެހިންގެ އަތްމަތީގަ އެވެ. މިހާރު އެ ސަރަހައްދުން ފެނަނީ ދިވެހި މޫނުތަކެވެ.\n"ކުރިން ތިބީ ބިދޭސީން މިހާރު މި ތިބީ އަހަރެމެން. އެޓްލީސްޓް މިހާރު ކޮންމެ ވެސް ވަރެއް ރާއްޖޭގައި ހިފެހެއްޓޭނެ. ޑޮލަރު ކޮޅު ހޯދައިގެން އައިސް މި ވިއްކާލަނީ. އައިސް މި އުޅެނީ އެއްޗެއް އިމްޕޯޓް ކޮށްލަން ލާރި ކޮޅެއް ހޯދާލަން،" ޑޮލަރު ވިއްކަން ހުރި ޒުވާނަކު ބުންޏެވެ.\nމި ފަދަ އެތައް ދިވެހިންނަށް މިހާރު އެ ސަރައްދުގައި "ގަދަކޮށްފި" އެވެ.\nކަޅު ބާޒާރުގައި ޑޮލަރުގެ ވިޔަފާރި އެންމެ ބޮޑަށް ފާޅުގައި ހިންގަމުން ދިޔަ ޑޮލަރުގެ އޭޓީއެމް ސަރަހައްދު އަބަދަށް އުފާމަގު ފަޅަށް\nޑޮލަރު ރޭޓް މައްޗަށް\nކަޅު ބާޒާރުގެ ރޯލް ކުރުން ދިވެހިންގެ އަތް މައްޗަށް އަރަން ފަށާފައި މިވަނީ މި ވިޔަފާރީގައި އުޅޭ ބިދޭސީން ފަހައި ފުލުހުން ދުވަން ފެށުމުންނެވެ. ޑޮލަރުގެ ކަޅު ބާޒާރު ނައްތާލަން ސަރުކާރުން ކުރާ މަސައްކަތާއެކު މި ވިޔަފާރި ކުރާ ހަތަރު ބިދޭސީއަކު މިހާތަނަށް ވަނީ ހައްޔަރުކޮށް ޑީޕޯޓުކޮށްފަ އެވެ. އެހެންވެ މިހާރު އެ މީހުން ކުރިން ވަރަށް ހާމަކޮށް މިކަން ކުރިނަމަވެސް މިހާރު ކުރަނީ ސިއްރުންނެވެ. މި ވިޔަފާރީގައި އެކަށީގެންވާ ގޮތެއްގައި ހަރަކާތްތެރި ވާން ބިދޭސީންނަށް ވަނީ ހުރަސްތަކާ ކުރިމަތިވެ އެވެ. މި ވަގުތުގެ ފައިދާ ނަގައި މި ކަމަށް ދިވެހިންގެ ގިނަ ބަޔަކު ވަނީ ހަވާލުވެފަ އެވެ. އަގުހެޔޮކޮށް ޑޮލަރު ހޯދައި މާކެޓު ރޭޓުގެ މާޖިންލައި އެ ދަނީ ވިއްކަމުންނެވެ.\nހައްލަކީ ޑޮލަރު ހިފެހެއްޓޭނެ ގޮތެއް\n"ޑޮލަރެއްގެ ފަހަތުގައި ފުލުހެއް" ބަހައްޓައިގެން މި މައްސަލަ ހައްލު ކުރަން މަސައްކަތް ކުރި ނަމަވެސް ހަގީގީ މައްސަލަ އަށް ހައްލު އަންނަ ތަނެއް ނުފެނެ އެވެ. މި ވިޔަފާރިން ބިދޭސީން ކޮންމެވެސް ވަރަކަށް އެއްފަރާތް ވަމުން ދިޔަ ނަމަވެސް ޑޮލަރުގެ ހަގީގީ މި މައްސަލައަށް ހައްލެއް ނާދެ އެވެ. ރާއްޖޭގެ ޓޫރިޒަމް އިންތިހާށް ރަނގަޅުވެ ގިނަ އަދަދަކަށް ޑޮލަރު ވަތް ނަމަވެސް މިހާރުވެސް ޑޮލަރެއްގެ މާރު ކޮށްދޭ އަގަކީ 17.75ރ. އެވެ. އަދި ޑޮލަރެއް ގަންނަން ލިބެނީ 18ރ. އަށް ނުވަތަ 19ރ. އަށެވެ.\nމިއީ އިގްތިސޯދީ މާހިރުން ކުރިން ވެސް ލަފާކުރި ގޮތެވެ. އޭރު ވެސް މާހިރުން ބުނަމުން ދިޔައީ ބިދޭސީން ހަމައެކަނި އެއް ފަރާތް ކުރުމަކީ މިކަމަށް އޮތް ހައްލެއް ނޫނެވެ. މީގެ ބަދަލުގައި ދާއިމީ ހައްލަކީ އިގްތިސޯދުގައި ޑޮލަރު މަޑު ކުރެވޭނެ މެކޭނިޒަމެއް ގާއިމް ކުރުމެވެ. ރާއްޖޭން ބޭރުވާ ޑޮލަރުގެ ނިސްބަތް މަދު ކުރެވެން ޖެހެ އެވެ. ޓޫރިޒަމުން އަހަރަކު ތިން ބިލިއަން ޑޮލަރުގެ އާމްދަނީއެއް ލިބޭ ކަމަށް އަންދާޒާ ކުރެވޭއިރު، އަހަރު ބިދޭސީން މުސާރައިގެ ގޮތުގައި އެކަނި 800 މިލިއަން ޑޮލަރުވަރު ބޭރު ކުރެ އެވެ.\nމަރުކަޒީ ބޭންކް (އެމްއެމްއޭ) އިން ދަނީ ޑޮލަރު ހިފެހެއްޓޭނެ ނިޒާމެއް ގާއިމް ކުރަން މަސައްކަތް ކުރަމުންނެވެ. އަދި މި ފިޔަވަޅު އަޅާނީ ކަމާބެހޭ ހުރިހާ "ސްޓޭކްހޯލްޑާސް" ގެ ހިޔާލު ހޯދުމަށްފަހު ކަމަށް ވެސް ބުނެފައިވެ އެވެ. މި ވިޔަވަޅުގެ އިތުރުން އިގްތިސޯދީ ބައެއް ނަމްބަރުތައް މައިތިރި ކުރުންވެސް މިއީ ރާއްޖޭން ކުރަން ޖެހޭ ކަމެކެވެ. މީގެ އެއް ކަމަކީ ޑެފިސިޓް ކުޑަ ކުރުމެވެ. ވޭސްޓް މަދު ކުރުމެވެ. ކޮންމެ ގޮތެއްގައި ނަމަވެސް މިހާރު ޑޮލަރުގެ ކަޅު ބާޒާރުން ފެންނަ މަންޒަރަކީ ބިދޭސީންގެ ބަދަލުގައި މި ރޯލް ކުރަން އުޅޭ ދިވެހިން ގިނަވެފައިވާ ތަނެވެ.\nއެމެރިކާ ޑޮލަރު ބިދޭސީން އިގްތިސޯދު


މާބޮޑަށް “މިސް” ނުވާތި! ވަރަށް އަވަހަށް އަދި އެނބުރި އަންނާނަން: ކަންގްނާ – Dhen.mv\nމަރްޔަމް ވަޙީދާ October 19, 2020 - 8:43 pm\nއާއްމުންގެ މެދުގައި ކަންބޮޑުވުން އިތުރުކުރާ ކަމަށް ބުނެ ކަންގްނާގެ މައްސަލައެއް ފުލުހުންނަށް ހުށަހަޅާފައި ވުމުން، މިދުވަސްކޮޅު މީސް މީޑިއާ އާއި ކުޑަކޮށް ދުރަށް ޖެހިލާފައިވާ ބޮލީވުޑްގެ އެކްޓްރެސް ކަންގްނާ ރަނާވަތު އަނެއްކާވެސް އޭނަގެ މެސެޖެއް ބެލުންތެރިންނަށް ދީފިއެވެ.\nބައެއް ކަންކަމުގައި ހިންދޫ ދީނުގެ ބައެއް ކަންކަން ހަމަނުޖެހޭ ކަމަށް ކަންގްނާ ބުނުމުން އިންޑިއާގެ އެތައް ބަޔަކު ވަނީ އޭނާއަށް ކަންބޮޑުވުން ފާޅުކޮށްފައެވެ. އަދި އެއްބަޔަކު ވަނީ އޭނާއަށް އިންޒާރު ދީފައި ކަމަށް ވެސް ކަންގްނާ ބުނެފައިވެއެވެ.\nއިންޑިއާގެ ބަންޑްރާ ކޯޓުން މުމްބައި ފުލުހުންނަށް އަމުރު ކޮށްފައިވަނީ ކަންގްނާ އާއި ދެކޮަޅަށް އެފްއައިއާރްއެއް އަވަހަށް ރިޕޯޓު ކުރުމަށެވެ.\nމިދުވަސްކޮޅު މީސް މީޑިޔާ އާއި ދުރުގައި ހުރި ކަންގްނާ އޭނަގެ ފޭނުން ގާތުގައި ބުނެފައިވަނީ މާބޮޑަށް އޭނާ "މިސް" ނުވުމަށާއި ވަރަށް އަވަހަށް އެނބުރި އަންނާނެ ކަމަށެވެ.\nކަންގްނާގެ މިފަދަ މައްސަލައެއް ފެންމަތިވެފައިވާއިރު، ސުޝާންތު ސިންގް ރާޖްޕޫތު މަރުވި މައްސަލައިގައި ވެސް އޭނާ ވަނީ ވަރަށް ގިނަ ވާހަކަތަކެއް ކިޔައިދީފައެވެ. އެގޮތުން ރިއާ ގެ ވާހަކަ އާއި ބޮލީވުޑް ގައި ތަފާތު ކުރުން އޮންނަ ވާހަކަވެސް ހިމެނެއެވެ.\nގިނަ މީހުން ވަނީ ކަންގްނާ މާބޮޑަށް މީހުންނާއި ޖެހެނީ ކަމަށް ބުނެ، ހަސަދަވެރިކަން ނައްތާލުމަށް ވެސް ބުނެފައެވެ.\nދީޕިކާ އާއެކު މަސައްކަތް ކުރުމުގެ ފުރުސަތު ލިބުން ސިދާންތު ސިފަކުރީ ހުވަފެނެއް ސީދާވުން ގޮތުގައި\nއިންޑިއާގެ އެހެން ފިލްމީތަރިއަކު ވެސް ކިޑްނީ ފެއިލްވެގެން މަރުވެއްޖެ\nޝާހިދު ކަޕޫރުގެ މި ފޮޓޯ ފެނި ގިނަ އަންހެން ކުދިން ބޭނުންވީ އޭނާއާ އެކު ދުއްވާލަން ދާން\nކިޑްނީ ފެއިލް ވެގެން އެކްޓްރެސް ލީނާ މަރުވެއްޖެ\nކުކުޅު ފިހާރަ އަހަރު ނިންމާ ޕްރޮމޯޝަން: މި ހަފްތާގެ ނަސީބުވެރިޔާ ހޮވައިފި\nބޮޑެތި ވިޔަފާރިތަކަށް ލޯނުގެ ގޮތުގައި 554 މިލިއަން ރުފިޔާ\nއަންހެނުންނަށް ލިބޭ އަނިޔާތަކަށް އިންސާފު ހޯދައިދިނުމުގައި ސަރުކާރުގެ ހަމަހަމަކަމެއް ނެތް: އިދިކޮޅު


އެމްޑީޕީގެ ސެކެޓަރީ ޖެނެރެލް އަނަސް އަބްދުލް ސައްތާރު ފުލުސް އޮފީހަށް ހާޒިރުކުރުން ކުށްވެރިކުރުން – Maldivian Democratic Party\nއެމްޑީޕީގެ ސެކެޓަރީ ޖެނެރެލް އަނަސް އަބްދުލް ސައްތާރު ފުލުސް އޮފީހަށް ހާޒިރުކުރުން ކުށްވެރިކުރުން\nދިވެހިރައްޔިތުންގެ ޑިމޮކްރަޓިކް ޕާޓީގެ ސެކްޓަރީ ޖެނެރެލް އަލްއުސްތާޛް އަނަސް އަބްދުލް ސައްތާރު ހުކުރުދުވަހުގެރޭ ފުލުސް އޮފީހަށް ހާޒިރުކޮށްފައިވާތީ ދިވެހިރައްޔިތުންގެ ޑިމޮކްރަޓިކް ޕާޓީގެ ފަރާތުން އެކަން އެންމެ ހަރު އަޑުން ކުށްވެރިކުރަމެވެ.\nއަނަސް އަބްދުލް ސައްތާރު ފުލުސް އޮފީހަށް ހާޒިރުކޮށް ސުވާލުކޮށްފައިވަނީ ޖުމްހޫރީ ޕާޓީގެ ލީޑަރު އޮނަރަބްލް ޤާސިމް އިބްރާހީމް ފުލުސް އޮފީހަށް ހާޒިރުވެވަޑައިގަތުމަށް އެންގުމުން އެމަނިކުފާނު އަރިހުގައި ފުލުސް އޮފީހަށް ދިއުމަށް މި ޕާޓީން ޓްވީޓްކޮށްފައިވާތީކަމަށް ބުނެއެވެ. ފުލުސް އޮފީސް ކައިރިއަށް ދިއުމާއި، އެއޮފީސް ކައިރީ މަޑުކުރުމާއި، ދުވުމާއި މިފަދަ ކަންކަމަކީ އެއްވެސް ޤާނޫނަކުން މަނާކޮށްފައިވާ ކަންކަމެއްނޫނެވެ. އަދި އެ ޓްވީޓުގައި އެތަނަށް އެއްވެ، ޣައިރު ޤާނޫނީ ކަމެއްކޮށް ނުވަތަ މުޒާހަރާއެއް ކުރުމަށް ގޮވާލާފައިނުވާކަން ފާހަގަކުރަމެވެ.\nއިސްވެދެންނެވުނު ޓްވީޓާ ގުޅިގެން މި ޕާޓީގެ ސެކެޓަރީ ޖެނެރެލް ފުލުސް އޮފީހަށް ހާޒިރުކުރުމުން އެމްޑީޕީން އަބަދުވެސް ފާހަގަ ކުރަމުން އަންނަ ފަދައިން މިއީ ސިޔާސީ ނުފޫޒުގެ ތެރެއިން ކުރެވޭ ދަށު ދަރަޖައިގެ ކަމެއް ކަމުގައި ތަކުރާރުކުރަމެވެ.\nފާއިތުވީ ހަފްތާއަކީ ފުލުހުން މެދުވެރިކޮށް އެކިއެކި ހެއްވާޒާތުގެ ސަބަބުތައް ބަޔާންކޮށް ސިޔާސީ ފަރާތްތައް ހާޒިރުކޮށް ފޯނު ހިފަހައްޓައި ބަޔާންތައްވެސްނެގުމުުގައި ރެކޯޑް ހެދި ހަފްތާއެކެވެ. މިފަދަ ޤަނޫނާ ޚިލާފަށް ކުރެވޭ އަމުރުތައް ތަންފީޒުކޮށް ފުލުހުން ސިޔާސީ ކޯޅުންގަނޑުތަކުގައި ބައިވެރިވުމުން މުޅި ފުލުހުންގެ މުވައްސަސާއަށް އެކަމުގެ ހުތުރު ނަން ލިބި ރައްޔިތުންގެ އިތުބާރާއި އިޙްތިރާމް ގެއްލުމަށް މެދުވެރިވާކަމީ މި ޕާޓީން ކަންބޮޑުވާކަމެކެވެ. އަދި ފުލުހުންގެ ވަގުތާއި ވަޞީލަތްތައް މިފަދަ ހެއްވާ ޒާތުގެ ކަންކަން ކުރުމުގައި ބޭކާރުކޮށް، ނަހަމަ ގޮތުގައި ބޭނުންކުރަމުންދާކަމީ މި ޕާޓީން ހިތާމަކުރާކަމެކެވެ.\nމިފަދަ ކަންކަމަކީ ރައްޔިތުންގެ ތާޢީދު ނެތް ބޭފުޅަކު ވެރިކަމުގައި ހުންނެވުމުގެ ސަބަބުން ވެރިކަން ދިފާޢުކުރެވެން އޮތް ހަމައެކަނި ގޮތަކީ މިއީ ކަމުގައި ދެކެ ކުރަމުންގެންދާ ގޮތް ހުސްވެފައިވާ ޢަމަލުތަކެކެވެ.\nފުލުހުންގެ މުވައްސަސާއިން މިފަދަ ޣައިރު ޤާނޫނު ކަންކަން ކުރުމުން ދުރުވެ، އެ މުވައްސަސާގެ އެންމެހައި ވަގުތުތައް މިފަދަ ހެއްވާ ޒާތުގެ ކަންކަމުގައި ބޭކާރު ނުކުރުމަށް އެމްޑީޕީން ފުލުހުންނަށް އިލްތިމާސް ކުރަމެވެ.\nތާރީޚް: 1 އޭޕްރިލް 2017


SunOnline: #SUN VAAHAKA: Ganduvaru therein 30\nގަނޑުވަރު ތެރެއިން 30\nއައިޝާ ނަސީމް 18 Sep 2020, 08:12\n"ކަލެއަކަށް ތިކަން ކާމިޔާބެއްނުވާނެ.." ލޫސީ ރުޅިގަދަވެގެންގޮސް މޫނުމަތި ރަތްވެގެން ދިޔުމާއެކު ދުއްވައިގަންނަން އުޅުނެވެ. ނަމަވެސް އޭނަ އެއްލި އަތުން ލޫސީގެ އަތުގައި ހިފައިގަތްގޮތަށް ކޮނޑަށް ލިއެވެ. ހަޅޭއްލަވައިގަތުމުން އަނގަމަތީގައި އަތް އަޅާ ބާރުކޮށްލުމަށްފަހު އޭނަ ބޭރަށް ނުކުމެ ހިނގައިގަތްއިރު ނިކަން އަނދިރިކަން ގަދައެވެ. ތަންކޮޅެއް ދުރުގައި ފޭލިގޭގެ ދޮރުމަތީގައި އަރަބިންގެ ބަޔަކު އިށީދެލައިގެން ވާހަކަދައްކައިލަން ތިބިތަން ފެނުނެވެ. ރޯކޮށްފައިވާ އަލިފާންގަނޑު ނިވެމުންދާތީ އެމީހުން ފެންނަނީ ހިޔަނިތަކެއް ފަދައިންނެވެ.\nއަރަބިން ފެނުމުން ސާޖިސްގެ ފިޔަވަޅުތައް މަޑުޖެހިލިއެވެ. މޭގަނޑު އަނގަޔަށް އައިސްފާނެކަހަލައެވެ. އެވަގުތު ކޮންމެވެސް މީހަކު ފަހަތުން އައިސް އޭނަގެ ބޮލުގައި އެތިފަހަރެއް އަޅާ ވިހެލުމާއެކު ސިހުނުވަރުން ލޫސީގެ ގައިން ދޫކޮށްލެވިއްޖެއެވެ.\n"ނުބައި ނުލަފާ ކަލޭގެ. އަރަބިންނަށް ނުގޮވަނީސް މިތަނުން ރައްކާވޭ. ނޫނީ އެމީހުން ކަލޭގެ ތި ކެހިވެރި ދޫ ދަމައިގެންފާނެ. .." ފޭލިގެއިން ދީފައިވާ ފަނޑު އަލިކަމުގެ ތެރެއިން މަރިޔަމްގެ ލޮލުގެ ވިދުން ފެނެއެވެ. އެލޮލުން އަލިފާން ކަނިބުރާފަދައެވެ. ޖެހި އެތިފަހަރުން ކުޑަކޮށް ބުރާންތިވެފައި ހުރި ސާޖިސް ބިރުވެރިކަމާއެކު މަރިޔަމްއަަށް ނަޒަރު ހުއްޓައިލިއެވެ.\n"ހެޔޮނުވާނެ. އެނުބައި ނުލަފާ މީހުންނަށް ނުގޮވާ..." ސާޖިސް އަދޭހާއެކު ބުނަމުން ލޫސީއަށް ހިތާމަވެރި ނަޒަރަކުން ބަލައިލިއެވެ. އަދި ދާން ހިނގައިގަތެވެ. "އަދިވެސް އަހަރެން ދުނިޔޭގައި ހުރެއްޖެއްޔާ އެނބުރި އަންނާނަން.."\nސާޖިސް އަނދިރީގެ ތެރެއަށް ގޮސް ގެއްލުމުން މަރިޔަމް ގޮސް ލޫސީގެ އަތުގައި ހިފައިލުމަށްފަހު ޔޫގަންނާމެންގެ ފޭލިގެއާއި ދިމާލަށް ހިނގައިގަތެވެ. ފޭލިގޭގެ ދޮރުފޮތިތައް ހިއްލައިލުމުން ފިނި ވައިރޯޅިތައް ވަންނަން ފެށިއެވެ. ބައްތީގެ ނިކަން ފަނޑު އަލިކަމެއް ތަނަށް ފެތުރިފައިވިއެވެ. ބޯ ސާލުއަޅާފައިވާ ފޭލިގޭގެ ތެރޭގައި އޭނަ ކަކޫމައްޗަށް ތިރިވަމުން ބައްޕާފުޅާއި މަންމާފުޅަށް ގޮވިނަމަވެސް އެދެބޭފުޅުންވެސް ތިއްބެވީ ހޭފުޅު ނެތިފައެވެ. މަރިޔަމް ވެސް ކަންބޮޑުވެގެން ބަލަން ހުއްޓެވެ.\n"ލޫސީ. ކަންބޮޑުނުވޭ ވަރަށް އަވަހަށް ހޭފުޅު އަރާނެކަން ނޭގޭ..."\nލޫސީއާއި މަރިޔަމް އެތާ ތިބޭތާ އިރުކޮޅެއްފަހުން ޔޫގަންނާ ލޯފުޅު ހުޅުއްވިއެވެ. އަދި އެދެކުދިންް އެތަނުން ފެނިވަޑައިގަތުމުން ހައިރާންފުޅުވެގެން ސުވާލުކުރެއްވިއެވެ. ލޫސީ އޭނައަށް ދިމާވި ހާދިސާ ކިޔައިދެއްވުމުން ޔޫގަންނާ މަލަކާއަށްވެސް ގޮވަންފެއްޓެވިއެވެ. އެކަމަނާ ހޭފުޅުއެރުމުން ސާޖިސްގެ ވާހަކަ ކިޔައިދެއްވުމުން ޒައިތޫނަށް ސިހުމެއް ލިބިވަޑައިގަތެވެ. ދަރިފުޅު ސަލާމަތްވިކަމަށްޓަކާ ހެއްދެވި ފަރާތަށް ޝުކުރުކުރެއްވިއެވެ.\n"ވަރަށް ދަންވެއްޖެ. ދެކުދިން މިތާ ނިދާލަންވީނު" ޒައިތޫން ފޭލިގޭގައި އެކުދިން ނިދާނެ ތަނެއް ތައްޔާރުކޮށް ދެއްވުމުން ދެކުދިން ގޮދަޑިމަތީގައި ރަޖާއަޅައިގެން އޮށޯތުމާއެކުހެން ފުން ނިންޖަކަށް ގެނބުނެވެ. ޔޫގަންނާއަކަށް އެރޭ ދެން އަވަހާރަފުޅު ލެއްޕެވޭނެގޮތެއް ނުވިއެވެ. ތެދުވެ ވަޑައިގެން ދަމު ނަމާދުކުރެއްވުމަށްފަހު ގުރުއާން ކިޔަވާ އަޅުކަމުގައި އިންނެވީއެވެ.\nފަތިސްވުމާއެކު ގާފިލާގެ އެންމެން ނިދިން ތެދުވެ ފަތިސްނަމާދާއިގެން މަޝްޣޫލުވިއެވެ. އިރުއެރުމާއެކު ދަތުރުކުރަމުންގޮސް މީރާ ކިޔާ ކުޑަ ވިލެޖަކާއި އަރާހަމަވިއެވެ. އެތަނުގައި ގާފިލާ މަޑުކޮށް މެންދުރު ނަމާދުކުރުމަށްފަހު ކައިގެން އަރާމުކޮށްލަން އިރުކޮޅަކު ތިބެފައި ދަތުރުފެށިއެވެ. އަސުރުވީއިރަށް އެ ކުޑަ ގާފިލާއަށް އައުޒާޒުގެ ރަށްބޭރަށް ފޯރައިފިއެވެ. ކިއްލާގެ ފާރުމަތީ ފޯރިމަރަން ތިބި ރޫމީ ސިފައިން ފެނުމުން ޔޫގަންނާ އަރަބި ޒުވާނުންނަށް ވިދާޅުވިއެވެ.\n"އަހަރެމެންނަށް ދުޝްމިނުންނާއި ހަމަޔަށް ފޯރައިފި. އެއްގޮތަކަށްވެސް ވާހަކަނުދައްކާ އުޅެންވާނީ. އަރަބި ބަހުން ވާހަކަދައްކައިފިއްޔާ އެމީހުންނަށް އަހަރެމެން ގެ ރޭވުން ބޭޒާރުވެދާނެ. އަހަރެން ބުނަންދެން ހަމަލާ ނުދީ މަޑުން ތިބެންވާނެ. ދާރިޔަސްއަކީ ދުރުވިސްނޭ ހިތްހަރު މީހެއް. އޭނައަށް ޝައްކު ވެއްޖެއްޔާ އަހަރެމެން އެންމެން އެކީ ގަތުލުކުރާނެ...."\nއެގާފިލާގައިވާ ޒުވާނަކު ޔޫގަންނާގެ ވާހަކަފުޅަށް އެންމެން ތަބާވާނެކަމުގައި ބުންޏެވެ.\nދާރިޔަސް އިސްތިގުބާލަށް ނިކުމެ ވަޑައިގެން ހުންނެވިއިރު އޭނަގެ އަރިހުގައި ތިންހާސް ރޫމީ ސިފައިންނާއި އެއްހާސް ނަސާރަ އަރަބިން އަދި ރެފިއުޖީއިންވެސް ސަފުހަދާލާފައި ތިއްބެވެ. ދާރިޔަަސް ޔޫގަންނާގެ އަހުގެ ކަމަރުގައި ކުއްލިއަކަށް ހިއްޕެވިގޮތަށް ހެދުމުގެ ތެރޭ ފޮރުވާފައިއޮތް ތޫނު ޚަންޖަރުން ކަމަރު ކަނޑުއްވައިފިއެވެ. އަދި ޔޫގަންނާ އަސްމަތިން ވައްޓާލެއްވިއެވެ. އެކަމަށް ވިސްނާވަޑައިގެން ނެތް ޔޫގަންނާ ބިންމައްޗަށް ވެއްޓި ވަޑައިގަތުމާއެކު ހަތަރުހާސް މީހުން އެއްކޮށް މުސްލިމުންގެ ގާފިލާއާއި ދިމާކޮށްލިގޮތަށް އަތް ފައި ހަލުވައިލާނެ ވަގުތު ނުދީ އެންމެން ހައްޔަރުކޮށްލީ ދާދި އަވަހަށެވެ. ޔޫގަންނާއާއި އަރަބިންނަށް ހައިރާންކަމެއް ލިބުނެވެ. ދާރިޔަސް އަށް މި ރޭވުމުގެ ޚަބަރު ލިބުނުގޮތެއް އަރަބިންނަކަށް ނޭގުނެވެ.\n"ކަލޭ އީސާއީ ދީން ދޫކޮށްލިކަމަށްޓަކާ މަސީހު ކޯފާވާނެ. ހުރިހާ އަރަބިންގެ ބޯތައް ކަނޑާލާފައި ކަލޭ ފޮނުވާނީ މާތްވެގެންވާ ޝެހެންޝާހުއަށް. އެއީ އަންތާކިއްޔާގެ ބޮޑު ދޮރާށީގައި ކަލޭ ސަލީބަށް އަރުވަން....." ދާރިޔަސް ޔޫގަންނާގެ މޫނުފުޅަށް ކުޅު ޖެއްސެވިއެވެ.\n"ހުރިހާ އެންމެން ގެންގޮސް ބިންގަރާހަށް ލާފައި ބައިތިއްބާ. ތިޔަ މަކަރުވެރިންނަށް މިރޭ ހުކުމް ކުރާނަން....."ދާރިޔަސް ބާރު އަޑުފުޅުން ސިފައިންގެ އޮފިސަރުންނަށް އެންގެވިއެވެ. ލޫސީއާއި ޒައިތޫން އަދި މަރިޔަމްވެސް ހާސްކަަމާއި ކަންބޮޑުވުމާއެކު ކުރިމަތިން ނިއުޅުނު މަންޒަރު ބަލަން ޖެހި ބުދުތަކެއް ފަދައިން ތިއްބެވެ. ރޫމީން ޔޫގަންނާއާއި އަރަބިން ކިއްލާގެ ތެރެއަށް ގެންދާން ފެށުމުން ޒައިތޫންއާއި ލޫސީމެންވެސް ފަހަތުން ދިޔައީ މޮޅިވެރިކަމާއެކުގައެވެ. ދޮރާށިކައިރިން ލޫކާއަށް ލޫސީ ފެނުމުން ވަރަށް ބޮޑަށް އަޖައިބުވިއެވެ. ލާވަން ގެ އެދުމަށް އިހުތިރާމް ކުރަން އަޔަސް ލޫސީ ފެނިދާނެކަމަށް އޭނަ އުއްމީދުކޮށްފައެއް ނެތެވެ. މިއީ ލޯބީގެ ކަރާމާތެއްކަން ލޫކާއަށް އެނގުނެވެ. ލޫކާ އަވަހަށްގޮސް އޭނަގެ ބައްޕާގެ އަރިހުގައި ހުއްޓުނެވެ.\n"ސާހިބާ. އަޅުގަނޑު ޔޫގަންނާގެ އާއިލާ ގަނޑުވަރަށް ގެންދިޔަސް އެންމެ ރަގަޅުތޯ؟ "\n"ނޫން. މިމީހުންނަށްވެސް ހުކުމް އަންނާނެ. އެމީހުންވެސް ތިބޭނީ ސިފައިންގެ ގާތުގައި....." ދާރިޔަސް ހަރުކަށި ނަޒަރަކުން ލޫކާއަށް ބައްލަވައިލެއްވިއެވެ.\n"އިއްޒަތްތެރި ސާހިބާ. އަންހެނުންނަކީ ސިޔާސީ ކަންތައްތަކުގައި އުޅޭ ބަޔެއްނޫން. އެމީހުންގެ ކުށެއް ތިކަމުގައި އޮތްހެން ހިޔެއްނުވޭ. މި މީހުން އީސާއީ ދީން ދޫކޮށްލި ސަަބަބެއް އޮޅުން ފިލުވަން އަޅުގަނޑު ބޭނުން...." ލޫކާ ފިނި އަތްތިލަ އުނގުޅައިލަމުން ބުނެލިއެވެ.\n"އެންމެ ރަގަޅު ގެންދޭ. އެކަމަކު ލާވަންގެ ކޮޓަރިއަށް ގެންގޮސްގެން ނުވާނެ..." ދާރިޔަސް އެންގެވިއެވެ. ލޫކާ ވަކި ޖަވާބެއްނުދީ ލޫސީމެން ގޮވައިގެން ގަނޑުވަރަށް ވަންގޮތަށް މިސްރާބުޖެހީ ލާވަންގެ ކޮޓަރިއަށެވެ.\nހަގީގަތުގައި ޖާސޫސު ޔޫގަންނާގެ ގާފިލާގެ ޚަބަރުތައް ލިޔުނުއިރު އެގާފިލާގެ ފަހަތުން ދަތުރުކުރަމުން އައި މާލިކް އަލްއަޝްތަރުގެ ޚަބަރު ނުލިޔެވުނު ކަމީ މާތްﷲ ލެއްވި ރަހުމަތެކެވެ.\nމާލިކު އަލްއަޝްތަރުގެ ލަޝްކަރު ދަތުރުކުރަމުން ދެތިން މަންޒިލްގައި މަޑުކުރިއެވެ. އެއަށްފަހު އައުޒާޒު ކިއްލާއާއި ގާތުގައިވާ މީރާ ކިޔާ ވިލެޖާއި ހަމަވިއެވެ. މަލިކު އެރަށުގެ ޚަބަރު ބަލަން މީސްކޮޅެއް ފޮނުއްވިއެވެ. ރޫމީން ތިބެނީ މުސްލިމުންގެ ނަން އިވުނަސް ބިރުން ހޭނެތޭވަރުވެފައެވެ. އެއިން މީހަކު ފެންނައިރަށް އެމީހުން ދުވެ ފިލަނީ ޖިންނި ޝައިތާނުންނަށްވެސް ފިލާ ފަދައިން ބިރުވެެރިކަމާއެކުގައެވެ. އޭރު އަވި ފަނޑުވެ ރަންކުލައިގެ ދޯދިތަކުން އުޑުމަތި ފަވާލައިފިއެވެ. އަރަބި ސަވާރުންތަކެއް ކަނޑި ހިފައިގެން ވިލެޖާއި ދިމާލަށް ނިކަން ހަމަޖެހިލައިގެން އަންނަތަން ފެނުނެވެ. ކަނޑިތައް ދޯދިތައް އެޅި ވިދައެވެ. ވިލްޖެގައި ތިބި މީހުން ގަންނާކުރެއްވި ބިރުން އަނބި ދަރިންނާއި ގެރިބަކަރިތަކާއި އެމީހުންގެ ސާމާނުތައް ހިފައިގެން އެހެން މަގަކުން ފިލާ ރައްކާވެއްޖެއެވެ. އަރަބިން ވިލްޖެތެރެއަށް ވަދެ ބަލައިލިއިރު އެތަން އޮތީ ފަޅަށެވެ. މުސްލިމުންނަށް ރޫމީން ފިލައިގެން ދިޔައީކަން އެނގުނެވެ. އަރަބިން ވިލްޖެގައި ހުރި ވަޅެއްގެ ކައިރިއަށް މަޑުކޮށްލާފައި އަސްތަކަށް ފެންދޭން ތިއްބާ މާލިކްގެ އާއެކު ލަޝްކަރުވެސް އަތުވެއްޖެއެވެ.\n"ކޮބާ ހުރިހާ ރޫމީން ހައްޔަރުކުރީތަ؟ " މާލިކް އަށް ގައިސް މެން ހަމަޖެހިލައިގެން ތިބި ތަން ފެނިފާ އުފާފުޅުން ސުވާލުކުރެއްވިއެވެ.\n"ނޫން އަޅުގަނޑުމެން އައިއިރު މި ތާ އެއްވެސް ބަޔަކު ނޫޅޭ. އަޅުގަނޑުމެން އައުމުގެ ކުރިން އެމީހުން ފިލައިގެން ދިޔައީހެން ހީވޭ.............." އަރަބިންގެ ޒުވާނެއްކަމަށްވާ ކައިސް ބުނެލިއެވެ.\n"އެންމެ ރޫމީއެއްވެސް ނުފެނުނުތަ؟ " މާލިކު ހައިރާންވިއެވެ.\n"ލައްބަ. ވިލެޖް އެއްކޮށް ހުސްވެފައި. އިންސާނެއް ކީއްކުރަން ދިރޭ ފުރާނައެއްވެސް މިތާ ނެތް....." ކައިސް ހާމަކުރިއެވެ.\n"ބިރުބޮޑުކަމެއް. އަނެއްކާ ރޫމީންނަށް އަހަރެމެންގެ ޚަބަރު ލިބުނީބާ.." މާލިކު ފިކުރުބޮޑުވެފައިވާ ރާގަކަށް ވިދާޅުވިއެވެ.\n"އަޅުގަނޑަށްވެސް އެކަމާމެދު ކޮންމެވެސް ވަރަކަށް ޝައްކުވި. އަނެއްކާ ޔޫގަންނާ ކެއްސެއް ދެއްވީތަ؟ އޭނަ މި ވިލެޖްގައިވާ ހުރިހާ އެންމެން ގެންދިޔައީ ނޫންކަމެއްވެސް ނޭގޭ....." ކައިސް ބުނެލިއެވެ.\n"ޔޫގަންނާ މުސްލިމުންނަށް ކެއްސެއް ދީފާނެއޭ އަހަރެންގެ ހިތެއް ނުބުނޭ. އަހަރެމެންގެ ރޭވުން އެހެން ފަރާތަކަށް އެނގިގެން ޚަބަރު ފޮނުވީކަމަށްވެސް ވެދާނެ. ބޮޑަށް ލަފާކުރެވެނީ ޔޫގަންނާ މުސީބާތެއްގައި ހައްޔަރުވެއްޖެކަމަށް. އެންމެ ރަގަޅުގޮތަކީ އަވަހަށް އައުޒާޒު ކިއްލާއާއި ދިމާލަށް މިސްރާބުޖެހުން. ވަގުތު ނަގަން ހަދައިގެން ދެރަގޮތެއް މެދުވެރިވެދާނެ..." ހުރިހާ މުސްލިމުން މާލިކުގެ އަމުރަކަށް ބަލަބަލާ ތިއްބެއެވެ. ކައިސް ގެ ނަޒަރު ވަކި ދިމާލަށް ހުއްޓިފައިވާތަން ފެނި މާލިކްވެސް އެދިމާލަށް ބައްލަވާލެއްވިއެވެ.\n"ކައިސް. ކޯންޗެއް ފެންނަނީ؟ "\n"ނިކަން ދުރުން ކޮންމެވެސް ވަރަކަށް ހިރަފުސް އެބަފެނޭ....." ކައިސްގެ ޖަވާބުން މާލިކްވެސް ވިސްނުންތެރިކަމާއެކު ބައްލަވާލެއްވުމުން އެއީ ތެދެއްކަން އެނގުނެވެ. އިރުއޮއްސި އަނދިރިވާން ފެށުމުން އިރުކޮޅެއްފަހުން އެ ހިރަފުހުގެ އަސަރު ކެނޑުނެވެ.\n"އެބައަންނަން އެކަމުގެ ހަގީގަތް ބަލާފައި. އެންމެން މިތާ މަޑުކުރައްޗޭ.." މާލިކް އަވަހަށް އަސް މައްޗަށް އަރާވަޑައިގެން އެދިމާލަށް ދުއްވާލައިފިއެވެ. ކައިސްއާއި އެހެން އަރަބިން ވުޟޫކޮށްލައިގެން އަވަސްވެގަތީ މަޣުރިބު ނަމާދުކުރުމަށެވެ. ކެއުމަށްފަހު އަރާމުކޮށްލަން ތިބިއިރު އެންމެން ފިކުރުބޮޑުވީ ލަޝްކަރުގެ ވެރިޔާއާއި މެދުގައެވެ. ދުވާލު ހަތަރުދަމު ދަތުރުކޮށް އަރާމުކޮށްލާން ފުރުސަތު ލިބުނުއިރު އެކަމުގެ ބޭނުން ނުހިފާ އެދިޔައީ އެހެން ނުރައްކަލަކާއި ކުރިމަތިލުމަށެވެ. މާގިނައިރުތަކެއް ނުވެ އަނދިރިކަން ކައުނު ވަށާލައިފިއެވެ. އުޑުމަތީގައި އެތައް ހާސްތަރިތަކެއް ވިދާ ބަބުޅަން ފެށިއެވެ. ފިނިކަން ގަދަވެއްޖެއެވެ. މާލިކުގެ ޚަބަރެއްނުވެ މާ ލަސްވުމުން ކައިސް ނިންމީ އެކަލޭގެފާނު ހޯދަން ދިޔުމަށެވެ. އެ ޚިޔާލުގައި ބައެއް އަރަބިން ތެދުވުނުތަނާ އަހެއްގެ ފިޔަވަޅުގެ އަޑު އިވުމުން ކަނޑިތައް އުރައިން ދަމައިގަތެވެ. ނަމަވެސް އެމީހަކު ކައިރިވުމުން އެއީ މާލިކުކަން އެނގުމުން މުސްލިމުންގެ ހިތަށް ބުނަން ނޭގޭފަދަ ހިތްހަަމަޖެހުމެއް ލިބުނެވެ. ކައިސް ކައިރިއަށް ގޮސް މަޑުކޮށްލިއިރު އަހުގެ އަނެއް ފަރާތުގައި މީހަކު ހުރިތަން ފެނުނެވެ. މާލިކް އަސްމަތިން ފޭބެންނެވިއެވެ.\n"އަހަރެން އެހިސާބަށް ދިޔައިރު އެއީ ރޫމީންގެ ލަޝްކަރެއްކަން އެނގުނު. އެ ލަޝްކަރުގެ ޚަބަރު އޮޅުން ފިލުވަންވެެގެން މީހަކާއި ދިމާވޭތޯ ބަލަނިކޮށް މީހަކާ ދިމާވެގެން އޭނަ ގޮވައިގެން މިއައީ........"\n"ތިއީ ކޮން ގަބީލާއެއްގެ މީހެއްތަ؟" ކައިސް ސުވާލުކުރެއްވިއެވެ.\n"އަހަންނަކީ ޖަބަލާ ބިން އަހިހަމްގެ ގައްސާން ގަބީލާގެ މީހެއް...."\n"ކަލޭގެ ނަމަކީ ކޮބާތަ؟"\n"ތާރިގް ބިން ޝައިބާން..."\n"އޭ ތާރިގް. އަހަރެމެންނަކީ އަރަބި އަޚުންކަމުގައިވާތީ އެކަމަށް އިހުތިރާމްކޮށް އެއްވެސް ކަމެއް ނުފޮރުވާ ކިޔާދީފާނަންތަ؟ " މާލިކް އެއްސެވިއެވެ.\n"އަޅުގަނޑު އެއްވެސް ކަމެއް ސިއްރުކުރާކަށް ނެތިން. އެކަމަކު ދުޝްމަނުންގެ ލަޝްކަރު އައުމުގެ ކުރިން ތިޔަބޭކަލުން ސަލާމަތް ހޯއްދަވާ......."\n"އެއީ ކިހިނެއްހަދައިގެންތަ؟" މާލިކް އެއްސެވިއެވެ.\n"ރޭގައި އަޅުގަނޑުމެންގެ ޖާސޫސް އިސްމަހު ބިން އަފްރަޖާ އަޅުގަމޑުމެން ގާތަށް އައީ. އޭނައަށް ޔޫގަންނާ އައުޒާޒު ކިއްލާގެ ވެރިޔާއާއި ދެކޮޅަށް ރޭވި ރޭވުންތައް އެނގުނީ. އެހެންވެ ފޮތިކޮޅެއްގައި އެ ޚަބަރު ލިޔެ ކޮތަރެއްގެ ފައިގާ އައްސާލާފައި އައުޒާޒު ކިއްލާއަށް ފޮނުވީ. ކޮތަރަށް އާދެވުނީ އިއްުޔެ. އެ ޚަބަރު އެނގުމުން އައްރާވިންދާތު ކިއްލާގެ ވެރިޔާ ޝާސްގެ ދަރިފުޅު ލޫކް ގާތަށް މަދަދު އެދިގެން އަޅުގަނޑު ފޮނުވީ. އެތަނުގެ ވެރިޔާ ފައްސަތޭކަ ސިފައިންނާއެކު އައުޒާޒަށް ދަތުރުކުރަމުން އެދަނީ." ތާރިގުގެ ވާހަކަތަކުން މުސްލިމުންނަށް ހާސްކަމެއް ލިބި ޔޫގަންނާއާއި އަރަބިންނާއިމެދު ބިރު ހީވިއެވެ.\nމާލިކް ފިިކުރުބޮޑުވީވަރުން ހަދާނެ ގޮތަކާއިމެދު މަޝްވަރާކުރެއްވިއެވެ.\n"މާތްﷲ އިރާދަފުޅާއެކު އަޅުގަނޑުމެންނަށް ދެރަގޮތެއްނުވާނެ. ދާރިޔަސް ކެއްސެއް ދޭން އުޅެންޏާ އަޅުގަނޑުމެންނަށްވެސް އޭނައަށް އެކަމުގެ އަގު އަދާކުރަން ޖެއްސިދާނެ. އޭނަ ހީނުކުރާފަދަ ގޮތަކަށް ކެއްސެއްދޭނީ....." ކައިސް ވިސްނާލުމަށްފަހު ހިނިތުންވެލިއެވެ. "ތިބުނާ ކިއްލާގެ ވެރިމީހާ އެ ގެންނަ ލަޝްކަރު އަންނަ މަގުގައި ތިބެފައި ނުކުމެ އެމީހުންނަށް ކުއްލި ހަމަލާއެއް ދީފައި ހުރިހާ ރޫމީންގެ ދުވަސް ދުއްވާލާނީ. ކޮންމެ ގޮތެއް ހަދާފައިވެސް އެންމެން ފަނާކޮށްލަނިކޮށް އަޅުގަނޑުމެންނަށް ކާމިޔާބުވާނެ. މިގޮތަށް ހެދިއްޖެއްޔާ ރޫމީންގެ ހެދުން އަޅައިގެން އެ ލަޝްކަރު ކަމަށް ހެދިގެން އައުޒާޒަށް ދަތުރުކުރާނީ. އޭރުން ރާވިންދާތު ކިއްލާގެ ލަޝްކަރު ކަމަށް ހީކޮށް މަރުހަބާ ކިޔާފައި ދޮރާށި ހުޅުވާލަދޭނެ، އޭރުން އަޅުގަނޑުމެންނަށް އުދަގުލަކާ ނުލައި ކިއްލާ ތެރެއަށް ވަދެވިދާނެ..." ކައިސްގެ ވާހަކައިން މާލިކް އަޝްތަރުގެ މޫނުފުޅުވެސް އަލިވެގެން ހިގައްޖެއެވެ. އަދި ކައިސްގެ ބުރަކަށީގައި މަޑުމަޑުން ޖަހައިލިއެވެ.\n"ހިތްވަރުގަދަ އަޚާ. ތިއީ ވަރަށް މޮޅު ތަދުބީރެއް. މާތްﷲ އަޅަމެންނަށް ނަސްރު ދެއްވާށި..."އެންމެން އެއް އަޑަކުން އާމީން ކިޔާ ދުޢާކުރިއެވެ.\n"ތާރިގު، މިނޫން މަގަކުން އެ ލަޝްކަރަށް ދަތުކުރުކުރެވޭނެތަ؟ " ކައިސް އަހާލައިފިއެވެ.\n"ނޫން މިނޫނީ އެހެން މަގެއް ނޯންނާނެ.." ތާރިގު ދިން ޔަގީންކަމުން މުސްލިމުންގެ ހިތްތައް ހަމަޖައްސާލިތަނާ ދުރުން އަހުގެ ފިޔަވަޅުގެ އަޑު އިވެންފެށިއެވެ. ހަނދުމަހުގެ ކުރީކޮޅު ކަމުން ހުރިހާ ދިމާލެއްގައި ރަސްކަން ކުރަނީ ކަނު އަނދިރިކަމެވެ. ވައިގަދަކަމުން ފިނީގެ އަސަރުތައް ބޮޑެވެ. މާލިކްގެ އިރުޝާދުގެ މަތިން މުސްލިމުން ހިލަތަކުގެ ފުރަގަހަށް ވަދެ ފިލާ ތިބީ އެ ލަޝްކަރުގެ އިންތިޒާރުގައެވެ.\n"އަޅުގަނޑުގެ ހިތުގައި ރޫމީންނަށް މިހާރަކު އޮތީ ހަމައެކަނި ނަފްރަތު. އެމީހުން އީސާއީންގެ ނަމުގައި ތިއްބަސް އީސާއީދީނަކަށްވެސް އުޅެނީއެއް ނޫން. އެދީނުގައި ހުއްދަނޫން ކަންތައްތަކަށް ވެސް އަރައިގަނޭ." ތާރިގު ބުނެލިއެވެ.\n"އެމީހުން ކައިރިވީމަ އިންޒާރުދޭން ހަޅޭއްލަވާ އެފަދަ އެއްވެސް އަމަލެއް ހިންގައިގެން ނުވާނެ އިނގޭ. އެއްވެސް އިޝާރާތެއް ކޮށްފިއްުޔާ އެކަމުގެ ސަޒާލިބޭނެ. ކޮންމެ ގޮތެއްވިޔަސް އެމީހުންނަށްވުރެ އަހަރެމެން މީހުން ދެގުނަ އިތުރު. ކޮންމެހެން ބިރަކުން ނޫން. އެމީހުންގެ ތެރެއިން އެކަކުވެސް ފިލައިގެން އަައުޒާޒް ކިއްލާއަށް ހިގައްޖެއްޔާ އަހަރެމެންގެ ރޭވުން ނާކާމިޔާބުވާނެ. އެހެންވެ. އަހަރެމެން ރޫމީންނަށް ޖެހިލުމެއްނުވޭ. ބިރެއް ނުގަނޭ. މާތްﷲ މުޖާހިދުންނަށް ނަސްރު ދެއްވާނެކަމީ ޝައްކެއް ހުރިކަމެއް ނޫން......................" ކައިސް އާއި ތާރިގުވެސް ތިބީ ހިލަގަނޑެއްގެ ފަހަތުގައެވެ.\n"ކަލޭގެފާނު އަޅުގަނޑަށް އިތުބާރުކުރައްވާ. އަޅުގަނޑު މިހިރީ ސާބިތުކަން މަތީ. ނަމަވެސް މިކަންތައް ނިމުނީމަ އަޅުގަނޑު މިނިވަންކޮށްދިނުމަކީ އަޅުގަނޑުގެ އެދުމެއް.."\n"ތިއީ ޔަގީންކަމެއްނު.." ކައިސް ހީލިއެވެ.\nރޫމީން ދަތުރުކުރަމުންދަނީ ނިކަން ހަމަޖެހިލައިގެން ތިބެއެވެ. އެމީހުން ވާހަކަދައްކާ އަޑު މިހާރު އިވެން ފަށައިފިއެވެ. އަހުގެ މޮށްގަނޑު ބިންމަތީގައި ޖެހޭ އަޑު ފަޒާގައި ހިފާލައިފިއެވެ. ފުޅާމަގުން އެމީހުން ދަތުރުކުރަމުން އައިސް މުސްލިމުންގެ މެދަށް ވަދެވިއްޖެއެވެ. ކުއްލިއަކަށް ﷲއަކްބަރުގެ އަޑާއެކު މުސްލިމުން އަނދިރީގެ ތެރެއިން ނުކުމެ ކޮންމެ ދެމީހަކު ވެގެން ރޫމީންގެ މީހަކާއި ދިމާކޮށްލިއެވެ. އެމީހުންނަށް ލިބުނު ސިހުމާއި ހައިރާންކަމުގައި ތިއްބާ މުސްލިމުން ބައެއް މީހުން ހައްޔަރުކޮށްލައިފިއެވެ. އޭގެ ތެރޭގައި ކިއްލާގެ ވެރިޔާ ލޫކްވެސް ހިމެނެއެވެ. ބައެއް ރޫމީން ކަނޑިތައް ނަގާ ހަމަލާދޭން އުޅުނެވެ. އެވަގުތު މާލިކް އެކަން މަނާކުރަންވެގެން ބާރުއަޑުފުޅުން ހަތިޔާރު ބަހައްޓަން އެންގެވިއެވެ.\n"ކަލޭމެންގެ ވެރިޔާ މިވަނީ ހައްޔަރުވެފައި. އެހެންވީމަ ހަގުރާމަކުރަން އުޅުމަކީ މާނައެއް ނެތްކަމެއް. ހަތިޔާރު ބަހައްޓާ..."\nވެރިޔާ ހައްޔަރުވިކަން އެނގުމުން މާޔޫސްވުމާއެކު އަވަހަށް ހަތިޔާރުތައް އުކާލާފައި އަމާންދީފިއެވެ. މުސްލިމުން އެމީހުން ހައްޔަރުކޮށްފާ ގުނައިލިއިރު ފައްސަތޭކަ މީހުން ހަމަޔަށް ތިބުމުން އުފާކޮށް މާތްﷲއަށް ހަމްދުކުރިއެވެ. އެމީހުންގެ ރޭވުމުގެ ފުރަތަމަ މަރުހަލާ ކާމިޔާބުވެއްޖެއެވެ.\n"މާތްﷲ އަށް ހަމްދުހުރި.." ކައިސް އުޑާއި ދިމާލަށް އަތް އުފުލައިލިއެވެ.\n"ހަލަބް ކިއްލާ ފަތަހަވީފަދައިން މާތްﷲ އަޅަމެންނަށް އައުޒާޒްވެސް ފަހަތަކުރެއްވުމުގެ އާރާއި ބާރު ދެއްވާށި....." މާލިކު ވިދާޅުވިއެވެ. ތާރިގު ކައިރިވެލާފައި އޭނައަށް އޮތީ ކޮން ހުކުމެއްތޯ އަހައިލިއެވެ. މާލިކް ތާރިގުއަށް ބައްލަވާލެއްވިއެވެ. "އޭ އަޚާ. ތިހިރީ މިނިވަންވެފައި. އަދި މާތްﷲގެ އެއްކައުވަންތަކަމަށް ހެކިވެ މުހައްމަދު ރަސޫލުﷲ ސައްލަﷲ އަލައިހި ވަސައްލަމްއަކީ ރަސޫލާކަމަށް ގަބޫލުކޮށްފިއްޔާ ކަލޭވެސް އަހަރެމެންގެ އަޚެއްކަމުގައި ދެކޭނަން. އެކަމަކު ދާން ބޭނުމިއްޔާ ކަލެއަށް ހައްގު އިނާމުދީފައި މިނިވަންކޮށްފައި ފޮނުވާދޭނަން.........."\n"އަޅުގަނޑަށް މިހާރު އަނދިރިކަމުގެ ތެރެއިން ނުކުމެވި ތެދުމަގު ފެނިއްޖެ. ހައްގާއި ބާތިލު ވަކިވެއްޖެ. އެންމެ މާތް ދީނަކީ އިސްލާމްދީން. އެކަމަކު މުރުތައްދުވި މީހަކަށް އޮންނަނީ މަރުގެ ހުކުމްކަން އަޅުގަނޑު ދަންނަނީ. އެއީ ފަރުޟެއް....."\n"ނޫން އެމީހަކު ޝަހާދަތުގެ ދެކަލިމަ ކިޔާ ތައުބާވެ ދީނަށް އަލުން ވަދެއްޖެއްޔާ އެ ހުކުމް ބާތިލުވާނެ. ތިޔަ ހުކުމް އޮތީ އެމީހަކު މުރުތައްދުވެ ކާފަރެއްގެ ގޮތުގައި ހުރިއްޔާ..." މާލިކް ވިދާޅުވިއެވެ. މާތްﷲ ފުރުގާން ސޫރަތުގެ ހަތްދިހަ ވަނަ އާޔަތުގައި ވަހީ ކުރައްވާފައިވަނީ " (إِلَّا مَن تَابَ وَءَامَنَ وَعَمِلَ عَمَلٗا صَٰلِحٗا فَأُوْلَٰٓئِكَ يُبَدِّلُ ٱللَّهُ سَيِّـَٔاتِهِمۡ حَسَنَٰتٖۗ وَكَانَ ٱللَّهُ غَفُورٗا رَّحِيمٗا) توبة ވެ، إيمان ވެ، ގިނަގިނައިން صالح عمل ކުޅަމީހަކު މެނުވީއެވެ. ފަހެ، އެއުރެންނާމެދު (ދަންނާށެވެ!) اللَّه، އެއުރެންގެ ނުބައިކަންތައް، ހެޔޮކަންތަކަށް ބަދަލުކުރައްވާނެތެވެ. ގިނަގިނައިން ފާފަފުއްސަވާ، رحيم ވަންތަ ކަލަކު ކަމުގައި اللَّه ވޮޑިގެންވެއެވެ."\n"ރަސޫލާ ސައްލައްﷲ އަލައިހި ވަސައްލަމް ވަނީ އެކަލޭގެފާނުގެ ބޮޑުބޭބެ ހަމްޒާ ޝަހީދުކޮށްލި ވަހުޝީވެސް ތައުބާވެ އިސްލާމް ދީން ގަބޫލުކުރި." މާލިކްގެ ވާހަކައިން ތާރިގުއަށް އަސަރުކުރިއެވެ. އޭނަ ޝަހާދަތް ކިޔާ އިސްލާމްވިއެވެ.\n"އަޅުގަނޑުގެ ހަލާކުވެފައިވާ ހިތަށް ޝިފާ ލިބިއްޖެ. މާތްﷲ ކަލޭގެފާނަށް ރަހުމަތްލައްވާށި..އަޅުގަނޑު މިދީނަށް ވަންނަން އެދި އެކަމާއި ޚިޔާލުކުރަނިކޮށް ކަލޭގެފާނުގެ އަތްޕުޅަށް އިސްލާމް ވުމުގެ ނަސީބު ދެއްވައިފި.މިހާރު އަޅުގަނޑުގެ އުފަލަކީ މި ދީނަށްޓަކާ އަޅުގަނދުގެ ފުރާނަވެސް ދުއްވާލުން..." ތާރިގު މާލިކްގެ އަތްޕުޅަށް ބޮސްދެއްވިއެވެ.\n"މާތްﷲ ކަލޭގެ ހިތުގައި އީމާންތެރިކަން ވަރުގަދަކުރައްވާ ތެދުމަގުގައި ލަހައްޓަވާށި. އޭ މާތްﷲ ގެ އަޅާ. މާޒީގައި ކުރެވިފައިވާ ފާފަތައް ނައްތާލެވޭވަރުގެ ހެޔޮކަމެއް ކޮށްދިނުމަށް އަހަރެން އެދެން ތިއީ މިހާރު އަހަރެމެންގެ އަޚެއް....." މާލިކް ތާރިގްގެ ކޮނޑުގައި އަތް ބާއްވަމުން ގާތްގޮތަކަށް ވިދާޅުވިއެވެ.\n"އެއީ ކޮންކަމެއްތޯ؟ ކަލޭގެފާނު އެދިލެއްވި ކޮންމެ ކަމެއްކޮށްދޭން އަޅުގަނޑު މިހިރީ ތައްޔާރަށް..."\n"އައުޒާޒު ކިއްލާއަށް ފަސޭހައިން ވަދެވޭނެގޮތެއް ނިކަން ބުނެބަލަ...."\n"އެއީ ވަރަށް ވަރުުގަދަ ކިއްލާއެއް. ހަލަބުގެ ކިއްލާފަދަ ތަނެއް. މުސްލިމުންނަށް ނޫނީ އެތަން ފަހަތަކުރުމަކީ ވެވޭނެކަމެއްނޫން. ކައިސް ގެ ރޭވުން އެންމެ ރަގަޅުކަމަށް އަޅުގަނޑަށްވެސް ފެންނަނީ." ތާރިގު ބުނެލިއެވެ.\n"ކަލޭގެ ސަބަބުން މި ރޭވުން ކާމިޔާބު މިވީ..." މާލިކް ތައުރީފުކުރެއްވިއެވެ." މިހާރު ތާރިގު ކުރަންވީ ކަމަކީ އައުޒާޒް ކިއްލާ ކައިރިއަށްގޮސް އެމީހުންގެ ހަރަކާތް ހުރިގޮތް ދެކެލަންވީ. އެތަނަށްގޮސް އެތާ ފޯރިމަރަން ތިބިމީހުންނަށް އަންގާދޭންވީ ރާވިންދާތު ކިއްލާގެ ވެރިޔާ ފައްސަތޭކަ މީހުންގެ ލަޝްކަރަކާއިގެން މިރޭ އަންނާނެ ވާހަކައާއި ކަލެއާއި އެކިއްލާގެ ވެރިޔާގެ ޚާއްސަ މީހެއްކަންވެސް ބުނަންވާނެ. އޭރުން އެމީހުން ރޭގަނޑު ކިއްލާގެ ދޮރާށި ފަސޭހައިން ހުޅުވައިލަދޭނެ. ދެން އަހަރެން ކަލެއާއެކު ފޮނުވާނީ އަހަރެންގެ ދެބެން ދެ ދަރި ޒުވާނެއް. ރާޝިދު ބިން މުކްބިސް. އޭނައަކީ ހިތްވަރުގަދަ ކުޅަދާނަ ފަހުލަވާނެއް. މިހާރު ރޭގަނޑުގެ ދެބައި ހުސްވަނީ. އެހެންވީމަ ލަސްނުކޮށް ދަތުރު ފަށާ...." މާލިކް ރާޝިދުއަށް ގޮވާ ގެނެސްފައި އެންމެ ހަލުވި ދެއަސް އެދެ ޒުވާނުން ދަތުރުކުރާން ތައްޔާރުކޮށްދެއްވިއެވެ. އަދި އަވަހަށް ދަތުރުކޮށް އައުޒާޒުން ޚަބަރު ހިފައިގެން އަންނަން އަމުރުކުރެއްވިއެވެ.\nބަލައިލާ ކޮންމެ ދިމާލަކުން ފެންނަނީ އާދަޔާ ޚިލާފު އަނދިިރިކަމެވެ. ތާރިގުއާއި ރާޝިދު އަހަށް ސަވާރުވުމަށްފަހު ބިރެއް ޖެހިލުމެއްނެތި ފަރުބަދައިގެ އަނދިރިމަގުތަކުން ފަރިތަކަމާއެކު ކުރިއަށް ކަޑައްތުުކުރަމުން ދިޔައީ އަސްތަކުގެވެސް ހުޝިޔާރުކަމުންނެވެ. ވަޔާއި ވާދައަށް ދެ އަސްވާރުން ދަތުރުކުރާއިރު ބިންގަނޑުވެސް ފައްޖަހަމުންދާ ފަދައެވެ. އަހުގެ މޮށްގަނޑު ޖެހޭ އަޑު ދުރަށްދާންދެން އިވެއެވެ. ދާދި ލަހެއްނުވެ އައުޒާޒުގެ އުސް ފާރުތައް ފެންނަ ހިސާބަށް ދަތުރުކުރެއްވިއްޖެއެވެ. އެމީހުން އަސްތައް މަޑުކޮށްލާފައި އަހުން ފޭބިތަނާ އިވުނީ ﷲއަކްބަރުގެ އަޑެވެ. ދެމީހުން ހައިރާންކަމާއެކު އެކަކު އަނެކަކަށް ބަލާލައިފިއެވެ.\n"މިވަނީ ކިހިނެއްތަ ތާރިގު؟" ރާޝިދު އަހާލައިފިއެވެ.\nއެވަގުތު ކަނޑީގެ އަޑާއި ޒަޚަމްވާ މީހުންގެ ރުއިމުގެ އަޑު މައިދާންގައި ހަރުލުމުން ކިއްލާތެރޭ ހަގުރާމަ ފެށިއްޖެކަން ޔަގީންވިއެވެ.\n" ދާރިޔަސް ޔޫގަންނާ ހައްޔަރުކުރިކަމުގެ ޚަބަރު ލިބުނީ. މިވީ ކިހިނެއްކަމެއް ނޭގުނު. ކޮންމެގޮތެއްވިޔަސް ހަގުރާމަފެށިއްޖެ.މާތްﷲ މުސްލިމުންނަށް ނަސްރު ދެއްވާށި." ރާޝިދުއަށް ބުނެވުނެވެ.\n"ކިއްލާތެރޭ ރޫމީންގެ އަދަދު ވަރަށް ގިނަވާނެ. މާތްﷲ މުސްލިމުން ރައްކާތެރި ކުރައްވާނެކަމަށް އަޅުގަނޑުވެސް ދެކެން ނަމަވެސް މިވަގުތު އަޅުގަނޑުމެންގެ އަޚުންނަށް އެހީތެރިވުމަކީ ކޮންމެހެން ބޭނުންކަމެއް. ވަގުތު ނަގާލަން ވެއްޖެއްޔާ ދެރަގޮތެއް ވެދާނެ. އަވަހަށް އަޅުގަނޑުމެންގެ ލަޝްކަރަށް މި ޚަބަރު ދޭން ދަމާ..." ތާރިގު އަހަށް އެރިއެވެ.\n"އާނ ތާރިގު ތިބުނީ ހަމަ ތެދެއް. ވަގުތަކީ ވަރަށް އަގުހުރި އެއްޗެއް. ކިތަންމެ ކުޑަ ވަގުތުކޮޅެއްވެސް ވަރަށް މުހިއްމު. އަވަހަށް ދަމާ ހިނގާ." ރާޝިދުވެސް އަހަށް ސަވާރުވެ ދުއްވާލީ އުދުހިފައި ކަހަލަ ގޮތަކަށެވެ. އިރުކޮޅެއްނުވެ އަނދިރީގެ ތެރެއަށް އެ ސަވާރުން ގެއްލުނެވެ. މާ ގިނައިރުތަކެއްނުވެ އެމީހުން އެޚަބަރު މާލިކްއާއި ހަމަޔަށް ގެންގޮސްދިނެވެ. އެ ލަޝްކަރު ވަގުތުން ތައްޔާރުވެގެން އައުޒާޒާއި ދިމާލަށް ދަތުރުފެށީ އާ ހިތްވަރަކާއެކުގައެވެ. ކާމިޔާބާއި ފަހަތައަށް އެދި ދުޢާކުރަމުންނެވެ.


Israel In Al-Aqsa Miskithuge Imaam Hayyaru Koffi | Dhiislam\nއިސްރާއީލްގެ ހައްދުފަހަނައަޅާފައިވާ އަނިޔާވެރި ސިފައިން އަޤުޞާ މިސްކިތުގެ އިމާމް ޝައިހް އަކްރަމް ސުއައިދު ޞަބްރީ ހައްޔަރުކޮށްފިއެވެ. އިމާމް ޞަބްރީ ހައްޔަރުކޮށްފައި ވަނީ އޭނާ ދިރިއުޅުއްވާ ގުދުސްގެ ގޭގައި އާއިލާއާއިއެކު ހުންނަވަނިކޮށެވެ.\nއުމުރުފުޅުން82 އަހަރުގެ ޞަބްރީ އަކީ1996 ވަނަ އަހަރުން2006 ވަނަ އަހަރަށް ފަލަސްތީންގެ އެންމެ އިސް މުފްތީގެ މަގާމު ވެސް އަދާކުރެއްވި ބޭފުޅާއެވެ. މީގެ ކުރިން ވެސް އެތައް ފަހަރަކު އިސްރާއީލް ސިފައިން ވަނީ އޭނާ ހައްޔަރު ކޮށްފައެވެ.\nއާއިލާ އިން މައުލޫމާތު ދެއްވާ ގޮތުގައި ޞަބްރީ ހައްޔަރުކުރި ސަބަބެއް އިސްރާއީލް ސިފައިން ބުނެއެއް ނުދެއެވެ. އޭނާ ހައްޔަރު ކުރީ ހުކުރު ނަމާދަށް ތައްޔާރުވެ ވަޑައިގަންނަވަމުން ގެންދަވަނިކޮށް ކަމަށް އަނބިކަނބަލުން މީޑިއާއަށް މައުލޫމާތު ދެމުން ވިދާޅުވިއެވެ.\n1973 ވަނަ އަހަރުން ފެށިގެން އަޤުޞާ މިސްކިތުގައި ހުކުރު ހުތުބާ އާއްމުކޮށް ދެއްވަނީ ޞަބްރީއެވެ. ނަމަވެސް2000 ވަނަ އަހަރު ފަލަސްތީންގެ ދެވަނަ އިންތިފާޟާ ފެށުމުން އަޤުޞާ މިސްކިތް ހުންނަ ސަރަހައްދަށް ޞަބްރީ ވަނުން މަނާ ކުރިއެވެ.\nބުދަ ދުވަހު އިސްރާއީލްގެ ސިފައިން ކުއްލިއަކަށް އަޤުޞާ މިސްކިތުގެ ތެރެއަށް ވަދެ މިސްކިތް ތެރޭގައި ތިބި ފަލަސްތީންގެ ގިނަ އަދަދެއްގެ ބަޔަކު ވެސް ހައްޔަރު ކޮށްފައި ވެއެވެ.


thadhveen – DhiSalafiyyah\nއަދި އެޤިސްމުގެ ދެވަނަ ފަޞްލުގެ ސުރުޚީގައި ވިދާޅުވެފައިވެއެވެ. “ޞަހާބީ ބޭކަލުންގެ ތެރެއިން ޢިލްމު ލިޔުއްވިކަމަށް އެނގެން އޮތް ބޭކަލުންނާއި އެކަންކުރުމަށް އަމުރުކުރެއްވި ބޭކަލުން” މިއެވެ. މިފަޞްލުގައި އެބޭކަލުންގެ އަރިހުން ވަރަށް ގިނަ ރިވާޔަތްތައް ގެންނަވާފައިވެއެވެ. އޭގެ ތެރެއިން ގިނަ ރިވާޔަތްތައް ޞައްޙައެވެ. އެހެނީ ޞަޙީޙު ފޮތްތަކުގައިވާ ރިވާޔަތްތަކާއި ސުނަނުގައިވާ ރިވާޔަތްތައްވެސް އޭގައިވެއެވެ. އެ ރިވާޔަތްތައް ގެންނަވާފައިވާއިރު، އެކަލޭގެފާނުގެ ތަޢުލީޤުތަކާއި އިސްތިންބާޠުތައްވެސް އެއާއެކު ޛިކުރުކުރައްވާފައިވެއެވެ. (ތަޢުލީޤަކީ އެރިވާޔާތްތަކާ ގުޅޭ މުހިންމު ނުކުތާތަކެވެ. އިސްތިންބާތަކީ އެރިވާޔަތްތަކުގައި ފުން މާނަތައް ބަޔާންކޮށްދިނުމެވެ.)…\n13/01/2018 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ 55\nއަދި ތިންވަނަ ޤިސްމާމެދު ދަންނައެވެ. އޭގެ ތިން ފަޞްލު އެކަލާގެފާނު ޚާއްޞަކުރައވާފައިވަނީ ޢިލްމު ލިޔެ ރައްކާކުރުމަކީ ހުއްދަކަމެއްކަމަށް ވާރިދުވެފައިވާ ޙަދީޘްތަކާއި ބަސްފުޅުތައް ބަޔާންކުރެއްވުމަށެވެ. ފުރަތަމައީ: ނަބިއްޔާ ﷺ ގެ އަރިހުން ރިވާވެފައިވާ ޙަދީޘްތައް: އެކަލޭގެފާނު ވަރަށް ގިނަ ޙަދީޘް ގެންނަވާފައިވެއެވެ. އޭގެ ތެރޭގައި ޞައްޙަ ޙަދީޘްތައްވެސް ހިމެނެއެވެ. އޭގެ ބައެއް މިސާލުތައް ތިރީގައި އެވަނީއެވެ. އަބޫ ހުރައިރާ ވިދާޅުވިއެވެ. ((مَا مِنْ أَصْحَابِ النَّبِيِّ صَلَّى اللهُ عَلَيْهِ وَسَلَّمَ أَحَدٌ أَكْثَرَ حَدِيثًا عَنْهُ مِنِّي،…\n09/01/2018 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ 54\nއަދި އެޤިސްމުގެ ދެވަނަ ފަޞްލުގައްޔާއި ތިންވަނަ ފަޞްލުގައި ގެންނަވާފައިވަނީ ޙަދީޘް ލިޔުން ނަހީކުރައްވާފައިވާ ބަސްފުޅުތަކެވެ. އެއީ އެކަމާ ގުޅުންހުރި ޙަދީޘްތަކާއި ޞަޙާބީ ބޭކަލުންނާއި ތާބިޢީ ބޭކަލުންގެ ބަސްފުޅުތަކެވެ. އަދި ދެވަނަ ޤިސްމުގެ ފުރަތަމަ ފަޞްލުގައި ގެންނަވާފައިވަނީ ކީރިތި ޤުރުއާން ފިޔަވާ އެހެން އެއްޗެއް ލިޔެރައްކާތެރިކުރުމަކީ އެދެވިގެން ނުވާކަމެއްކަމުގައި އެބޭކަލުން ބަޔާންކުރައްވި ސަބަބު އަންގައިދޭ ރިވާޔަތްތަކެވެ. އޭގެ ޚުލާޞާއަކީ: “(ޙަދީޘް) ލިޔުމަކީ އެދެވިގެންވާކަމެއް ނޫންކަމުގައި ފުރަތަމަ ޖީލުތަކުގައި އުޅުއްވި ބައެއް ބޭކަލުން ވިދާޅުވަމުން ދިޔައީ ކީރިތި ޤުރުއާނާ އެއްހަމަ…\n08/01/2018 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ 53\nނަބިއްޔާ صلى الله عليه وسلم ގެ ޒަމާނުގައްޔާއި ޞަޙާބީބޭކަލުންނާއި ތާބިޢީބޭކަލުންގެ ޒަމާނުގައިވެސް ޢިލްމު ލިޔެ ރައްކާކުރުން ކުރިއަށް ދިޔަކަން ޘާބިތުކުރެއްވުމަށް ޚަޠީބުލް ބަޣްދާދީވަނީ މަސައްކަތްކުރައްވާފައެވެ. އެގޮތުން އެކަލޭގެފާނުވަނީ ޢިލްމު ލިޔެ ރައްކާކުރެވުނު ގޮތުގެ ތާރީޚާ ބެހޭގޮތުން ދިރާސާކުރައްވާފައެވެ. އަދި އެކަމާ ގުޅޭގޮތުން ހުރި ޙަދީޘްފުޅުތަކާއި ޚަބަރުތައް އެކަލޭގެފާނު ޖަމާކުރެއްވިއެވެ. އެކަލޭގެފާނުވަނީ، އެކަލޭގެފާނުގެ ކުރިން ވަޑައިގަތް ބޭކަލުން އެމައުޟޫގައި ލިޔުއްވާފައިވާ މިންވަރަށް ވުރެ އިތުރަށްވެސް ޖަމާކުރައްވާފައެވެ. އެކަލޭގެފާނަށް ފެނިވަޑައިގަތީ ސަލަފުންގެ ބޭކަލުން އެމައުޟޫގައި ޖަމާކުރެއްވިއިރު ތަފާތު ދެގޮތަކަށް…\n03/01/2018 ޙަދީޘާއި އޭގެ ޢިލްމުތައް, ތަދުވީނުއް ސުންނާދިސަލަފިއްޔާ\nتَدْوِيْنُ السُّنَّةِ النَّبَوِيَّةِ 52\nދެވަނަ ބާބު ހިޖުރީ ގޮތުން ފުރަތަމަ ޤަރުނާއި ދެވަނަ ޤަރުނުގައި ސުންނަތް ރައްކާތެރިކުރެވުނު ގޮތް ފުރަތަމަ ފަޞްލު ފުރަތަމަ ޤަރުނުގައި ސުންނަތް ރައްކާތެރި ކުރެވުނު ގޮތް ފުރަތަމައީ: ސުންނަތް ރައްކާތެރިކުރުން ފެށިފައިވަނީ ނަބިއްޔާ ﷺ ގެ ޙަޔާތްޕުޅުގައި ޢާންމުންގެ ތެރެއިން ގިނަ ބަޔަކަށް ހީވެފައި އޮންނަނީ ޙަދީޘަކީ ނުވަތަ ދީނީ ޢިލްމަކީ ސަތޭކަ ވަރަކަށް އަހަރުވަންދެން އެއްވެސް އެއްޗެއްގައި ލިޔެވިފައި ނުވާ އެއްޗެއްކަމަށެވެ. އެބައިމީހުންނަށް ހީވެފައިވަނީ ޢިލްމުވެރިން އެދުވަސްވަރު ޙަދީޘް ރިވާކުރެއްވީ ހިތުދަސްކޮށްގެންކަމުގައެވެ.…\n26/10/2017 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 51 –\nއައްޝައިޚް މުޙައްމަދު އަލްއަމީން އައްޝަންޤީޠީ رحمه الله ވިދާޅުވިއެވެ. ޤުރުއާނުގައި އައިސްފައިނުވާ ކަމެއް ސުންނަތުގައި އައުން ދެ ދަރަޖައަކަށް ބެހިގެންވެއެވެ. ފުރަތަމައީ: އިތުރުވި ކަމަކީ ކުރިން އައިސްފައިވާ ނައްޞުގެ ޝަރުޠަކަށް ނުވުން. އޭގެ މިޘާލަކީ މީހަކާ ނުއިނދެ (ޒިނޭކުރި) މީހެއްގެ ގައިގައި ސަތޭކަ އެތިފަހަރުން ޙައްދު ޖެހުމަށް އައިސްފައިވާ ޙުކުމުގެ އިތުރަށް އަރުވާލަން އައިސްފައިވާ ޙުކުމެވެ. ދެވަނައީ: އިތުރުވި ކަމަކީ ކުރިން އައިސްފާކަމުގެ ޝަރުޠަކަށްވުން. މިދެދަރަޖައަށް ރަނގަޅަށް ބެލުމުން އެނގިގެންދަނީ މިދެދަރަޖައިގައިވެސް އެއް ޙުކުމެއްވާކަމެވެ. ފުރަތަމަ ދަރަޖާގައި…\n05/11/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 50 –\nތިންވަނައީ: ޤުރުއާނުގައި އައިސްފައި ނުވާކަމެއް ސުންނަތުން ޘާބިތުވުމުން އެކަން ޤަބޫލުނުކުރުން. އަލްއިމާމު އައްޝާފިޢީ رحمه الله ވިދާޅުވިއެވެ. ނަބިއްޔާ صلى الله عليه وسلم ގެ ސުންނަތް ތިން ގޮތަށް އައިސްފައިވާކަމުގައި ޚިލާފުވެވަޑައިގަތް ބޭކަލަކު ވާކަން ތިމަން ކަލޭގެފާނަށް އެނގިވަޑައިގެންފައި ނުވެއެވެ. ފުރަތަމައީ: ޤުރުއާނުގައި ޙުކުމެއް ﷲ ތަޢާލާ ބާވާލެއްވުމުން ފަހެ ﷲ ގެ ރަސޫލާ صلى الله عليه وسلم ވެސް އެޙުކުމް ބަޔާންކޮށްދެއްވުން.  ދެވަނައީ: އިޖުމާލީ ގޮތެއްގައި ޤުރުއާނުގައި ކަމެއް ބަޔާންވެފައިވުމުން ﷲ…\n30/10/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 49 –\nދެވަނަ ނުކުތާ: ޝައިޚު އަމީން ޝަންޤީޠީ رحمه الله ވިދާޅުވިއެވެ. “ދަންނާށެވެ. މިމައްސަލަ ދިރާސާކުރުމުން އެނގޭ ގޮތުގައި ތަބާވާންޖެހޭ ރަނގަޅު ރައުޔަކީ ދީނުގެ ފަރުޢީ މައްސަލަތަކުގައި އާޙާދު ޙަދީޘް ޤަބޫލުކުރާފަދައިން ދީނުގެ އަޞޫލީ މައްސަލަތަކުގައިވެސް އެ ޤަބޫލުކުރަންޖެހޭކަމެވެ. ފަހެ، ﷲ ގެ ޞިފަފުޅުތަކާމެދު ނަބިއްޔާ ގެ އަރިހުން ޞައްޙަ ސަނަދުތަކުން ޘާބިތުވެފައިވާ ޙަދީޘްތައް ޤަބޫލުކޮށް ﷲ ގެ ފުރިހަމަކަމާ އެކަށީގެންވާ ގޮތުގައި އެކަންކަން އިޢުތިޤާދުކުރަން ޖެހެއެވެ. އެއިލާހު ވަޙީކުރެއްވިއެވެ. ﴿لَيْسَ كَمِثْلِهِ شَيْءٌ ۖ وَهُوَ السَّمِيعُ الْبَصِيرُ﴾ [سورة…\n28/10/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 48 –\nބިދުޢަވެރިންނާއި ފިރުޤާތަކާ އަދި ސުންނަތަކީ ޙުއްޖަތެއްކަމާމެދު އެބައިމީހުންގެ ރައުޔު\n30/09/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 47 –\nފަސްވަނައީ: މިބަސް ޢިލްމުވެރިންގެ މެދުގައި ފެތުރުމަށްފަހު އެބޭކަލުން މިކަމާ ބެހޭގޮތުން ވިދާޅުވި ބަސްފުޅުތައް ތިން ބަސްފުޅަށް ޚުލާޞާކޮށްލެވެއެވެ. – ފުރަތަމައީ: އޭގެން ދަލާލަތުކުރަނީ ހީ އަކަށް. މިބޭކަލުން ދެބަޔަކަށް ބެހިގެންވެއެވެ. 1- މުޢުތަޒިލާއިންނާއި އެބައިމީހުންގެ މަންހަޖަށް ތަބާވީ މީހުން: އޭގެން ދަލާލަތުކުރަނީ ހީއަކަށެވެ. އަދި އެއިން ޢިލްމު ލިއްބައިނުދެއެވެ. އަދި އެއަށް ޢަމަލުކުރުން ވާޖިބުވެގެންނުވެއެވެ. 2- އަޝްޢަރީންގެ ތެރެއިން މުތަކައްލިމުން: އެއީ ހީއެކެވެ. ނަމަވެސް ޢަޤީދާގެ މައްސަލަތައް ފިޔަވާ ޙުކުމްތަކާގުޅުން ހުރިކަންކަމުގައި ރާޖިޙު ހީތަކަށް ޢަމަލުކުރުމަކީ ހުއްދަކަމެކެވެ.…\n19/09/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 46 –\nހަތަރުވަނައީ: އާޙާދު ޙަދީޘް ޤަބޫލުނުކުރުން ބޮޑަށް ފެތުރިފައިވަނީ ހިޖުރައިން ފަސްވަނަ ޤަރުނާއި އޭގެ ފަހުންނެވެ. އެއީ ޢިލްމުލް ކަލާމާއި ގްރީސްގެ މަންޠިގި އިސްލާމީ ޢިލްމުތަކުގެ ތެރެއަށް ވަދެގެން އައި ދުވަސްވަރެވެ. އެކަމުގެ އެންމެ ބޮޑު ދަލީލަކީ އެދުވަސްވަރަކީ އިސްލާމީ އުންމަތުގައި ފިކުރީ ގޮތުންނާއި ޢިލްމީ ގޮތުން ކުރި އެރުން މަޑުޖެހިފައިވާ ދުވަސްވަރެކެވެ. ހަތްވަނަ ޤަރުނު ނިމެންދެން އެކަން ދެމިގެން ގޮސްފައިވެއެވެ. އަދި އެދުވަސްވަރު ވެފައިވަނީ ބިދުޢަތަކާއި ބާޠިލުކަންކަންކަމާ އަދި އޭގެ އަހުލުވެރިންކަމުގައިވާ ބާޠިނީންނާއި ފަލްސަފާވެރިންނާއި ޞޫފީން ފެތުރިފައިވި…\n18/09/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 45 –\nއާޙާދު ޙަދީޘް އިންކާރުކުރުމުގެ ބިދުޢަ ފެށުނު ތާރީޚު ދިރާސާ ކުރާ ފަރާތަކަށް އަންނަނިވި ކަންކަން ފާހަގަވާނެއެވެ. ފުރަތަމައީ: މިކަން ފާޅުވެފައިވަނީ ބިދުޢަވެރިންގެ ފުށުންނާއި އެބައިމީހުންގެ ދީންވެރިކަމާމެދު ތުހުމަތު ކުރެވޭފަދަ މީހުންގެ ފުށުންނެވެ. އެއީ ޖަހުމީންނާއި މުޢުތަޒިލީންނާއި މުތަކައްލިމުންނެވެ. މިފިރުޤާތަކުގެ ބޮޑުންކުރެ ގިނަ މީހުންނަނީ ދީން ޤަބޫލުނުކުރާ ކަމަށް ނުވަތަ އިސްލާމްދީނުގެ ޢަދުއްވުންގެ ކިބައިން ޢަޤީދާ އުނގެނުނުކަމުގެ ތުހުމަތުކުރެވޭ މީހުންނެވެ. ނުވަތަ އެބައިމީހުންގެ ދީންވެރިކަން ކުޑަކަމަށް ތުހުމަތުކުރެވޭ މީހުންނެވެ. އަލްޖާޙިޡް އާ ބެހޭގޮތުން އިމާމު ޛަހަބީ ވިދާޅުވެފައިވާ ފަދައިންނެވެ.…\n12/09/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 44 –\nދެވަނައީ: އާޙާދު ޙަދީޘް ޤަބޫލުނުކުރުން ފުރަތަމަ ތިން ޤަރުނުގައި އުޅުއްވި ސަލަފުންގެ ބޭކަލުންގެ މެދުގައި އާޙާދު ޙަދީޘާއި މުތަވާތިރު ޙަދީޘްއަށް ޢަމަލުކުރުން ވާޖިބުކަމާމެދު އެއްވެސް ޚިލާފެއް ނެތެވެ. އަދި އެބޭކަލުން ދީނީ ކަންކަން އުޞޫލުތަކާއި ފުރޫޢުތަކަށް ނުބައްސަވައެވެ. މި ހުރިހާ ބައިތަކަކީ އަލަށް އުފައްދާފައިވާ ބިދުޢަތަކެކެވެ.  އަދި ކިއެއް ހެއްޔެވެ. ސަލަފުންގެ ފުރަތަމަ ޤަރުނުތަކުގައި ބިދުޢަވެރިންގެ ބޮޑުން ފާޅުވެ މުޅި ސުންނަތަށް އިންކާރުކުރަން ފެށުމުން ނުވަތަ ސުންނަތުން ބަޔަކަށް އިންކާރު ކުރަން ފެށުމުން އެބޭކަލުން އެކުއެކީ…\n02/09/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާދިސަލަފިއްޔާ\nتَدْوِيْنُ السُّنَّةِ النَّبَوِيَّةِ – 43 –\nއެފަދަ މީހުން މުސްލިމުންގެ ރަށްތަކަށް އެނބުރި އައީ ﷲ އާއި އެއިލާހުގެ ރަސޫލާއަށް ޢަދާވާތެރިވާމީހުންގެ ރަސޫލުންގެ ގޮތުގައެވެ. އަދި އެބައިމީހުންވަނީ އެ ޝުބުހަތަކާއި ޝައްކުތައް މުސްލިމުންގެ މެދުގައި ފަތުރާފައެވެ. މިފަދަ އަދީބުންގެ ފޮތްތަކުގައިވަނީ ސުންނަތަށާއި އެ ރިވާކުރެއްވި ބޭކަލުންނަށް ޢައިބު ކިޔައި އެ އެއްވެސް ވަރަކަށް ޤަބޫލުނުކުރުމަށް ގޮވާލާފައެވެ.\n25/08/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 42 –\nޢަރަބިކަރައިގައި ސުންނަތަށް އިންކާރުކޮށް ހަމައެކަނި ޤުރުއާނުން ފުއްދާލުމަށް ދަޢުވަތުދިނުމުގައި އިސް ރޯލެއް އަދާކޮށްފައިވަނީ ދެ ޖަމާޢަތެކެވެ. ފުރަތަމަ ޖަމާޢަތް: މިޞްރުގެ ކިނާނާގައި ތަރުބިއްޔަތުވެފައިވާ އަލްމަދްރަސާ އަލްއިޞްލާޙިއްޔާ އަށް ތަބާވާކަމަށް ދަޢުވާކުރާ މީހުން: އެއީ މުޙައްމަދު ޢަބްދުހު އާއި އޭނާގެ ޝައިޚުކަމަށްވާ އަލްއަފްޣާނީގެ ދަށުން ތަރުބިއްޔަތު ވެފައިވާ ބައެކެވެ. މިމަދަރުސާގެ ފިކުރުތައް ފެތުރިފައިވަނީ ދެ ވަސީލަތަކުންނެވެ. ފުރަތަމަ ވަސީލަތް: މަޖައްލަތުލް މަނާރެވެ. އެ މަޖައްލާގެ ބިންގާ އަޅާ އެޑިޓަރެއްގެ ގޮތުގައި ހުރީ މުޙައްމަދު ރަޝީދު ރިޟާއެވެ. އެއީ އަލްމަދްރަސާ…\n23/08/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nتَدْوِيْنُ السُّنَّةِ النَّبَوِيَّةِ – 41 –\nމިއީ އިސްވެ ދިޔަ ޤަރުނުތަކުގައި މިކަން ހިނގާފައިވާ ގޮތެވެ. މިޒަމާނާމެދު ދަންނައެވެ. ފަހެ ހަމަކަށަވަރުން ހުޅަނގުގެ އިސްތިޢުމާރުގެ ދުވަސްވަރު އެކަން އެބައިމީހުންނަށް ފުރިހަމަ ކުރެވިފައިވަނީ މުސްލިމު ޤައުމުތަކުގައި ނެތިގެން ގޮސްފައިވާ ފިކުރުތަކާއި ބިދުޢަތަކާއި ފިރުޤާތައް ދިރުވުމަށްފަހުއެވެ. އެކަން ކޮށްފައިވަނީ އިސްތިޢުމާރުގެ ކުރިން ފޮނުވި އޮރިއަންޓެލިސްޓުންނާއި މިޝަނަރީން ބޭނުންކޮށްގެންނެވެ. އެކަންކަމަކީ އެބައިމީހުންގެ ކުރިން އިސްލާމްދީނުގެ ޢަދާވާތްތެރިންކަމުގައިވާ ޔަހޫދީންނާއި ނަޞާރާއިންނާއި މަޖޫސީންނާއި އަދި ޞާބިއީން ފަޅުވާފައިވާ ކުރިތަކެކެވެ. އިސްތިޢުމާރުގެ ސަބަބުން ދިރިގެން ދިޔަ އެފަދަ ބިދުޢަތަކާއި ފިކުރުތަކުގެ ތެރޭގައި ސުންނަތް…\n22/08/2016 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ


Vaahaka: Foods Kahala Kaa Ehchehi - Vaguthu\nކޮވިޑް-19: ހޮސްޕިޓަލްތައް ފުރެނީ! - 12 ގަޑިއިރު ކުރިން\n| އިބްރާހީމް ޒިހުނީ\nވަރަށް ނަލަވެ ރީތި ވެލައިގެން މަލްހާ ކޮޓަރިން ނިކުތެވެ. އޭރު އޭނާގެ ފިރިމީހާ ރާއިން އިނީ ސޯފާގައި އިށީނދެގެންނެވެ.\n" ވާވް.. " މަލްހާ ފެނުމާއި އެކު ރާއިންގެ ދޫ ހަރަކާތް ކޮށްލީ އޭނާގެ އިޚުތިޔާރުން ބޭރުންނެވެ. މިއީ ރާއިން ގެ އަބަދުވެސް އާދައެވެ. މަލްހާއަށް ވަރަށް ތަޢުރީފް ކުރާނެވެ. ރާއިންގެ ކިބައިގައި ހުރި މަލްހާ އެންމެ ޝައުގުވެރިވާ ސިފައަކީވެސް މިއީއެވެ. ޓީވީ ޝޯއަކަށް އިންޓަރވިއު އަކަށް ދިޔުމަށް މަލްހާ ހުރީ ވަރަށް ބޮޑަށް ތައްޔާރުވެގެންނެވެ. ޒަމާނީ ބްރޭންޑެއްގެ ލިޕްސްޓިކް އަކުން މުޅި ތުންފަތް ވަނީ ކުލަގަދަކޮށްފައެވެ. ފައުންޑޭޝަންގެ ބާރުން މަލްހާގެ ދޮން މޫނުވަނީ އިތުރަށް އަލިކޮށް އުޖާލާކޮށްފައެވެ. ލަކުނެތް ނެތް އެ ސާފު ސާދާ މޫނު ފެނި ފަލަކުން ހަނދު ވެސް ހީވަނީ ހަމަ ނެއްޓިގެން ގޮސްދާނެހެންނެވެ.\nހަނދުވަރުގެ ރިހި ދޯދިތަކުން ވިދާ ބަބުޅަމުން ދިޔަ މަލްހާގެ މޫނަށް ބަލަހައްޓައިގެން ރާއިން އިނީ ހުއްޓުން އަރާފައެވެ.\n" އޭ.... ކޯއްޗެއް ތިބަލަނީ؟؟؟ " މަލްހާގޮސް ވަރަށް ލޯބިން ރާއިންގެ އަތުގައި ހިފައިލިއެވެ.\n" ހެހެ... ހަމަ މަލް ލޯބިކަމުން ބެލެނީ.... ވަރަށް ލޯބި...... " ރާއިން ސިއްސައިގެން ގޮސް ބުނެލިއެވެ.\nމަލްހާ އާއި ރާއިން ވަރަށް ބޮޑަށް ރީތިވެގެން ގެއިން ނިކުމެ އެމީހުންގެ ކާރަށް އަރައި މިސްރާބު ޖެހީ އިންޓަރވިއުއަށް ދިޔުމަށެވެ. މަލްހާގެ މަޝްހޫރުކަމުން އޭނާއަށް ވަރަށް ގިނައިން ޓީވީ ތަކުން ގުޅާ ހަދައެވެ. އެކި އެކި އިންޓަރވިއު ތަކަށް ވަރަށް ގިނަ ދަޢުވަތުތައް މަލްހާއަށް ލިބުނުކަމުގައި ވިޔަސް ގިނަފަހަރު މަލްހާގެ ބިޒީކަމުން އޮންނަނީ އެ އިންޓަރވިއު ތަަކަށް ވަގުތު ނުދެވިފައެވެ.\nމަލްހާއަކީ މުޅި ދިވެހި ރާއްޖޭގައި ވިދަމުން އަންނަ މޮޑެލްއެކެވެ. އެތައް ބަޔެއްގެ ހިތްތައް ފަތަހަ ކުރަމުން އަންނަ މަލްހާ އަކީ މިހާރު ރާއްޖޭގައި މޮޑެލް ކުރުމުގެ ދާއިރާގައި ހުރި އެންމެ ފުންނާބު އުސް ފަރާތެވެ. އަމިއްލަ ނަފުސަށް ވެސް ބައެއްފަހަރު މަލްހާއަށް މިކަމާއި ހުރެ ބޮޮޑާވެވެއެވެ. ތުއި ވެ ފޮނި ވެވެއެވެ. ކުޑައިރުއްސުރެ ރީތި ކަމަކީ މަލްހާ އަބަދުވެސް ލޯބި ކުރާ ކަމެކެވެ. މަލްހާގެ ދިގު ފަން އިސްތަށިގަނޑު އެކި ދުވަހު އެކި ގޮތްގޮތަށް ބަދަލުވަމުން ދިޔައީ ސިހުރު ފަދައަކުންނެވެ. އަޖައިބުވެ އަންތަރީސް ވެދާނެ ގޮތަކަށެވެ. އިރު އަރާއިރު ބުޅިކޮށް އޮވެދާނެއެވެ. މެންދުރުގެ ދަންފަޅި ފެށޭއިރު އިސްތަށިގަނޑު ފަން ވެދާނެއެވެ. ހަވީރަށް އިސްތަށިގަނޑުގެ ކުލަ ބްރައުން ވެދާނެވެ. ރޭގަނޑު ވާއިރު ރަތް ކުލައިގައި ޖަރީވެ ކުލަ ބަދަލުވެފައި އޮވެދާނެއެވެ. ބޯވައަކަށް ވުރެށް މަލްހާގެ ކުލަ ބަދަލުކުރުމުގެ ހުށިޔާރުކަން މާ ބޮޑެވެ. މާ މޮޅެވެ. އެއްވެސް ޝައްކެއްނެތް ފަދައަކުން މަލްހާގެ އިސްތަށިގަނޑުގެ ޖާދޫއިން އެކަން އެނގި އެންމެންނަށް ޔަޤީންވާނެވެ.\nކާރު ގޮސް މަޑުކޮށްލީ ރާއްޖޭގައި މިހާރު އޮތް އެންމެ މަޤުބޫލު ޓީވީ ސްޓޭޝަންގެ ދޮރު ކުރިމަތީގައެވެ. ފަރިފަރިކޮށް ޓެކްސީއިން ފައިބަމުން މަލްހާ ގޮސް އޭނާގެ ފިރިމީހާ ރާއިންގެ އަތުގައި ހިފައިގެން ހުރެ ސްޓޭޝަންގެ ތެރެއަށް ވަދެގެން ދިޔައެވެ.\n" މަރުުޙަބާ... މަރުޙަބާ... " އެތަނުގެ މުވައްޒަފުންގެ ފަރާތުން ހޫނު މަރުޙަބާއެއް ކިޔައި ޝުކުރާއި މުބާރަކްގެ ބަރުތީލައަކުން މުޅިތަން ގުގުމާލިއެވެ.\n" ތޭންކްސް... " މަލްހާގެ ތުންފަތަށް ރަކި ހިނިތުންވުމެއް ވެރިކޮށްލަމުން ރާއިން އާއި އިތުރަށް ގާތްވެލިއެވެ.\nއިންޓަރވިއުގެ ސެޓް ތައްޔާރުކޮށްފައި ވަނީ ވަރަށް ފުރިހަމައަށެވެ. މަލްހާ ހުރީ ސެޓްގެ ފުރިހަމަ ކަމުން އިންޓަރވިއު ދޭން ވަރަށް ޝައުގުވެރިވެފައެވެ.\n" މަންމާ... ބައްޕާ.... ކޮއްކޯ... ދައްތާ.... އަވަހަށް އާދޭ... މަލްހާ އިންޓަރވިއު ދެނީ.... " ޓީވީ ހުޅުވާލަމުން ސިނާނު އަޑުގެ ނެތްތަނަށް ގޮވަން ފެށިއެވެ. ދުވަމުން ތެޅެމުން ފޮޅެމުން ގޭގެ މީހުން ޓީވީ ދޮށަށް ޖަމާވާން ފެށިއެވެ. ކަނޑިކި އަރުވާ ޖަހަމުން ފުއްމަމުން ކަހަލަ ގޮތަކަށް ސިނާނުގެ މަންމަ ސިޔާމާވެސް ޓީވީ ފެންނަ ހިސާބަށް އަތުވެއްޖެއެވެ. ސިނާނުގެ އާއިލާއަކީ މަލްހާއާއި ހެދި މޮޔަވެފައިވާ އާއިލާއެކެވެ. މަލަހާއަށް ވަރަށް ސަޕޯރޓް ކުރާނެވެ. މަލްހާގެ މަޝްހޫރުކަމުގެ ހިޔާގެ ދަށުގައި އިން އޭނާގެ ފިރިމާހާވެސް ޓީވީއަށް އަރައި އިނެވެ.\n" އާންމުކޮށް ރާއިން ރޯދަ ވީއްލާ އިރު ކަމުދަނީ ކޮންކަހަލަ އެއްޗެއް؟؟ " ޕްރެޒެްންޓަރ ސުވާލުކުރުމުން ހިނިތުން ވެލަމުން މަލްހާ ބަލައިލީ ރާއިންގެ ދެލޮލަށެވެ.\n" ރާއިންއަށް ޝޯޓް އީޓްސް ކަހަލަ އެއްޗެހި ކަމަކު ނުދާނެ.... ބޮޑަށް ކާއެއްޗެހި ފުޑް ކަހަލަ އެއްޗެހި ކަމުދާނީ...." ކެމެރާގެ ލެންސް ކުރިމަތީގައީ މަލްހާ އިން އިރު އޭނާގެ ހަށިގަނޑުގައި ދައުރުވަމުން ދިޔައީ ފޮނި ހަކުރާއި މާމުއިގެ ބާވަތްތަކެވެ. ހަށިގަނޑަށް ގުޅިފައިވާ ނާރުތަކުން ހިތަށް ފޮނުވަމުން ދިޔައީ ހުސް ހަކުރެވެ. މަލްހާގެ ފޮނިކަން އިންތިހާއަށް ގޮސް ދެ ބަސް މިކްސްކޮށް އޭގެން ފަނިގިރެމުން ދިޔައިިރުވެސް މަލްހާއަށް އެކަން ރޭކައި ނުލައެވެ. ކިޔޭ ނުކިޔޭ އެއްޗެއް ނޭނގެއެވެ.\n" ކީކޭ.... ކާެެއެއްޗެހި ފްޑްސް ކަހަލަ އޭ..... " ޓީވީ ބަލަން އިން އެހެން މީހެއްގެ ހިނިގަނޑު ފަޅައިގެން ދިޔައެވެ. މަލްހާ ޓީވީ އިންޓަރވިއު ނުނިމެނިސް އެ ވީޑިއޯ މުޅި މީސްމީޑިއާގައި ދައުރުވާން ފަށައިފިއެވެ. ނަގޫ ރޯޅިއެއް ފަދައިން މުޅި ރާއްޖެއަށް އެ ވީޑިއޯ ވައިރަލް ވެގެން ދިޔައެވެ. މިކަހަލަ ކަންތަކުގައި ދިވެހިންގެ ވަރަށް ފޯރި ހުންނާެވެ. ވަރަށް އެކުވެރިވާނެއެވެ. އެތައްބަޔަކު އަތުގުޅާލައި އެ ވީޑިއޯ ޝެއަރ ކުރަމުން ގެންދިޔައެވެ. މަދު ވަގުތު ކޮޅެއްގެ ތެރޭގައި އެތައް ހާސް ބަޔަކު އެ ވީޑިއޯ ޝެއަރ ކޮށްފިއެވެ. ފޭސްބުކުގެ ބޮޑެތި ޕޭޖުތަކުގައި ރަސްކަން ކުރަމުން ދިޔައީ މަލްހާގެ ޝޯޓް އީޓްސް ވީޑިއޯއެވެ. ޕްލާސްޓިކް ސާރޖަރީއިން ހަށިގަނޑަށް އޮމާންކަން މަލްހާއަށް ލިބުނަސް މީސް މީޑިޔާ ސާރޖަރީކޮށްގެން މުޅި މީސް މީޑިއާ އޮމާންކުރަން މަލްހާ ނުކުޅެދުނެވެ.\n" އަހަރެންގެ ނުހުރޭ ދަރިއެއް... ހުންނަނީ ކިޑްްސް ކަހަލަ ކުދިން.... "\n" ބަތެއް ނުކަން... ކަނީ ރައިސް ކަހަލަ އެއްޗެހި..... "\n" އައި ޑޯންޓް ލައިކް ޓް ޑްރިންކް ޖޫސް.... ކަރާ ފަނި ކަހަލަ އެއްޗެހި ބޯން ކަމުދަނީ.. "\nތަފާތު އެތައް ސްޓޭސަސް ތަކުން މުޅި ފޭސްބުކްގެ ނިއުުސް ފީޑް ދިޔައީ ކެކި އުތުރެމުންނެވެ. މަލްހާ އިންޓަރވިއު ނިންމުމަށްފަހު ފޭސްބުކު ބަލައިލިއިރު ކަމަކު ދާކަށް ނެތެވެ. އެތައް ބަޔަކު މަލްހާއަށް ބުނެވުނު އެއްޗަކަށް ޖޯކް ޖަހަމުން ދަނީއެވެ. މަލްހާ ފުންނޭވާއެއް ދޫކޮށްލަމުން ފޯނު ދުރުކޮށްލިއެވެ. " އައި ޑޯންޓް ކެއަރ " އޭ ބުނަމުންނެވެ. މަލްހާ އަށް އެހެންނޫނަސް ވަރަށް ގިނަ ފާޑުކިޔުންތައް ލިބެއެވެ. އެކަމު އަބަދުވެސް މަލްހާ އެކަމާއި އަޅައި ނުލައި ދަނީ ކުރިއަށެވެ. އެހެން މީހުން ކިޔާ ފާޑު ފާޑުގެ ވާހަކަތަކަށް ވިސްނާކަށް މަލްހާއަށް ވަގުތެއް ނެތެވެ.\nމެއި 21, 2020 19:37\nލޮލް..ޒާތީ ކަމެއް އުޅޭހެން ވަރަށް ހީވޭ...އެހެން ހީވަނީއެއް ނޫން. އައި ތޯޓް ދެޓް..\nމެއި 21, 2020 21:50\nތި މަލްހާ އަކީ ރާއްޖޭގެ ކައިޒީން އެއްނު!!! މަވެސް ބެލިން ތިއިންޓަވިއު. ހައްގު ތެދެއް މިބުނީ.. ހީނ ހީނ ހަލާކުވާވަރުނުވީ ކިރިޔާ ???\nމެއި 22, 2020 13:45\nމެއި 22, 2020 14:25\nއަސްލު ބުނާނަމަ ފުޑްސް ކަހަލަ ކާއެއްޗެހި ބުނުމުގެ މާނައަކީ ޝޯޓް އީޓްސް ނޫން ފުޑްސް ކަހަލަ ކާ އެއްޗެހި.\nމެއި 22, 2020 14:28\nވެލްޑަން މަލް. މީހުން ކިޔާ އެއްޗެއްސައް އަޅާނުލާ ހުންނަހުރުން ވަރަށް ކޫލް\nމެއި 22, 2020 20:27\nމީހުންނާ ދިމާކު ރިޔަސް މިވަަ ރު ފުކެއް ބޮޑު! އަދި އެވެސް، ރަމްޟާން މަހު، ފަހު ދިހައިގަ އެވެ. އިބް ރާހީމް ޒިހުނީ އަށް ﷲ ގެ ޙަޟް ރަތުން، ހެޔޮ ވިސްނުން މިންވަ ރު ކު ރައްވާށި! އާމީން، މަށަކީ، ތި ކައިޒީނެއްގެ ފޭން އެއްވެސް ނޫނެވެ. އަދި މޮޑެލްކޮށް ހެދުމަކީ މުސްލިމުންނަށް ހުއްދަ ކަމެއް ނޫންކަން ހިތުގެ އަޑިން ޤަބޫލުކު ރާ މީހަކީމެވެ. ހަމަ އެއާއިއެކު، މީހުންނަށް ފު ރައްސާ ރަކޮށް، މަލާމާތް ކު ރުމަކީ ބޮޑު ނުބައި ކަމެއްކަން ވެސް ޤަބޫލުކު ރާ މީހަކީމެވެ. މި ކޮމެންޓް މި ކު ރަނީ އެފަދަ ކަންކަމަށް ހިތްވަ ރު ނުދިނުމުގެ ގޮތުންނެވެ. އުންމީދު ކު ރަނީ އިބް ރާހީމް ޒިހުނީ އިތު ރަށް މިފަދަ ކަމެއް ނުކު ރާނެ ކަމަށެވެ.\nމެއި 25, 2020 18:46\nއަހަރެން ހީކުރި ފުރުޓްސް ކަހަލައޭ ބުނިކަމަށް... މީހުންނާ މިގޮތައް މީހަކާއި ބެހުމަކީ އެދެވޭ ގޮތެއްނޫން...


Dhuniyege riyaasathugai Raajje, dhen othee thaareehee sofuhaathakeh | Mihaaru\nރިޕޯޓް / އ.ދ.\nދުނިޔޭގެ ރިޔާސަތުގައި ރާއްޖެ، ދެން އޮތީ ތާރީހީ ސޮފުހާތަކެއް\nކުރިޔަށް އޮތް އަހަރުގެ ތެރޭގައި ރާއްޖެއިން ބޮޑު ކަމަކާ ކުރިމަތިލާން ޖެހިއްޖެ ނަމަ ރާއްޖެއިން އެހީވާނެ ފަރާތަކަށް ގުޅުމުގެ ފުރުސަތު އޮންނާނެ. ރާއްޖެ އަށް ބޮޑު އެޝުއަރެންސެއް ލިބިގެންދާނެ. -- ޑރ. ޝަހީދު\nއދ. ގެ ރިޔާސަތުގައި ރޭ ރާއްޖޭގެ ފޮރިން މިނިސްޓަރު އަބްދުﷲ ޝާހިދު-- ފޮޓޯ/އދ.\n15 ސެޕްޓެމްބަރ 2021 - 08:50\nދުނިޔޭގެ 191 ގައުމު ހިމެނޭ އދ. ގެ ރިޔާސަތާ ރާއްޖެއިން ހަވާލުވުމަށް ފަހު، ހަތް ބިލިއަން މީހުންނާ މުހާތަބު ކުރައްވައި، ފޮރިން މިނިސްޓަރު އަބްދުﷲ ޝާހިދު، ވަރަށް ފަހުރުވެރިކަމާ އެކު ދިވެހި ބަހުން ވިދާޅުވި އެވެ؛\n"ދިވެހިރާއްޖޭގެ ފެއްސާއި ރަތާއި ހުދުގެ ފަހުރުވެރި ދިދަ ވިހުރުވެމުން މިދަނީ ބައިނަލްއަގުވާމީ އެންމެ އުސް ކުރިބޯށީގައި... ދިވެހި ރައްޔިތުންގެ ހިތްވަރުގަދަ ގުރުބާނީގެ ސަބަބުން މިއަދު ދިވެހި ދައުލަތުގެ ނަން ވިދަމުން މިދަނީ ބައިނަލްއަގުވާމީ އުދަރެހުގެ އެންމެ އުހުގައި."\nއެމެރިކާގެ ނިއުޔޯކްގައި، "ދުނިޔޭގެ ރިޔާސަތަށް" ރާއްޖެ އިންތިހާބުވުމަށް ފަހު، ރޭ އެ މަގާމާ ހަވާލުވެވަޑައިގަތް ވަގުތުކޮޅަކީ ވަރަށް ހާއްސަ އަދި ތާރީހީ ވަގުތުކޮޅެކެވެ. ދުނިޔޭގެ ކުދި އަދި އެންމެ ބޮޑެތި ގައުމުތަކަށް ވެސް ދާންވީ މަގު ދައްކައި، މައްސަލަތަކާއި ކާރިސާތަކުން އަރައިގަތުމުގައި އެންމެ އިސް ދައުރެއް އަދާ ކުރުމުގެ ޝަރަފު ލިބުނު ވަގުތުކޮޅެވެ.\nއދ. ގެ ރިޔާސަތާ ރާއްޖޭގެ ފޮރިން މިނިސްޓަރު އަބްދުﷲ ޝާހިދު ރޭ ހަވާލުވެ ވަޑައިގަންނަވަނީ -- ފޮޓޯ/އދ.\n"ހަތް ބިލިއަން މީހުންގެ މެދުގައި ބަދަލު ނުވެ އޮތް އެއްޗަކީ އިންސާނިއްޔަތު ކަން. އަދި އުންމީދު. މިއީ އދ. ގެ އަމަލުތައް ހުންނަން ޖެހޭ ގޮތް. އަޅުގަނޑުގެ ފަހަތުގައި ތިބި ހަތް ބިލިއަން މީހުންނަށް އެ ކަންތައްތައް ދައްކަ ދޭން ޖެހޭނެ،" މުޅި ދުނިޔެއާ މުހާތަބު ކުރައްވައި ޝާހިދު ވިދާޅުވި އެވެ.\nއދ. ގެ މެންބަރު 191 ގައުމުގެ ތެރެއިން 143 ގައުމެއްގެ ތާއީދާ އެކު އެ މަގާމަށް އިންތިހާބު ވެވަޑައިގަތުމަށް ފަހު ޝާހިދު ވަނީ މިއީ ހަމައެކަނި ރާއްޖެ އަށް ލިބޭ ފަހުރެއްގެ އިތުރުން ގިނަ ފައިދާތަކަކާއި ދޮރުތަކެއް ހުޅުވިގެންދާނެ ފުރުސަތެއް ކަން ވެސް ފާހަގަ ކުރައްވައިފަ އެވެ.\nއެ މަގާމުގެ ސަބަބުން ރާއްޖެ އަށް ކުރާނެ ފައިދާތަކާ ގުޅޭ ގޮތުން "މިހާރު" އަށް ދެއްވި އިންޓަވިއުއެއްގައި ރާއްޖޭގެ ކުރީގެ ފޮރިން މިނިސްޓަރު އަދި އިންސާނީ ހައްގުތަކާ ބެހޭ އދ.ގެ ހާއްސަ ރެޕެޓުއާ ޑރ. އަހްމަދު ޝަހީދު ވިދާޅުވި ގޮތުގައި މިއީ ރާއްޖެއިން "ބޭނުން ކުރަން ކެރުނު ވަރަކަށް ފައިދާ ކުރާނެ" ވަރުގެ މަގާމެކެވެ. އަދި އެ މަގާމާ ޝާހިދު ހަވާލުވެވަޑައިގަތުމުން އޭގެ އެންމެ ފުރިހަމަ ފައިދާ ރާއްޖެ އަަށް ކުރާނެ ކަމާ ދޭތެރޭ އޭނާގެ ޝައްކެއް ނެތެވެ.\nForeign Service Officer kamun UN ge aanmu majileehuge raees kamah\nމަގާމުގެ ސަބަބުން ފޮރިން މިނިސްޓަރުގެ ހައިސިއްޔަތުން ޝާހިދަށް އަދި ރައީސް އިބްރާޙިމް މުހައްމަދު ސޯލިހަށް ވެސް ނެޓްވޯކެއް ބިލްޑުކޮށް މީގެ ކުރިން ގުޅުން ގާއިމް ނުކޮށް ހުރި ގައުމުތަކާ ގުޅުން ބަދަހި ކުރުމުގެ ފުރުސަތު ލިބޭނެ ކަމަށް ޝަހީދު ވިދާޅުވި އެވެ.\nޝާހިދަކީ މި ސަރުކާރުގެ އެންމެ ގާބިލު ވަޒީރު ކަމަށް ޝަހީދު ވިދާޅުވި އެވެ. އަދި އދ. ގެ ރިޔާސަތާ އޭނާ ހަވާލުވެވަޑައިގަތުމުން ރައީސަށާއި އެހެން ވަޒީރުންނަށް ވެސް ފުރުސަތުތައް ތަނަވަސްވެގެން ދާނެ ކަމަށް ޝަހީދު ވިދާޅުވި އެވެ. އެގޮތުން އެކި ދާއިރާތަކުން ކުރި އެރުމަށް ބޭނުންވާ އެހީތައް ހޯދުމުގައި އެތައް ދޮރެއް ހުޅުވިގެން ދާނެ ކަމަށް ވެސް އޭނާ ވިދާޅުވި އެވެ.\n"ކުރިޔަށް އޮތް އަހަރުގެ ތެރޭގައި ރާއްޖެއިން ބޮޑު ކަމަކާ ކުރިމަތިލާން ޖެހިއްޖެ ނަމަ ރާއްޖެއިން އެހީވާނެ ފަރާތަކަށް ގުޅުމުގެ ފުރުސަތު އޮންނާނެ. ރާއްޖެއަށް ބޮޑު އެޝުއަރެންސެއް ލިބިގެންދާނެ. ފަސޭހައިން އެހީތައް ދިވެހިންނަށް ލިބޭނެ،" ޝަހީދު ވިދާޅުވި އެވެ.\nއދ. ގެ ރިޔާސަތާ ރާއްޖޭގެ ފޮރިން މިނިސްޓަރު އަބްދުﷲ ޝާހިދު ހަވާލުވެ ވަޑައިގަތުމަށް ފަހު ވާހަކަ ދައްކަވަނީ-- ފޮޓޯ/ އދ.\nޝާހިދު އެ މަގާމުގައި ހުންނެވުމުގެ ސަބަބުން ރާއްޖޭގެ އިތުރުން އދ. އަށް ވެސް ގިނަ ފައިދާތަކެއް ވާނެ ކަމަށް ޝަހީދު ވިދާޅުވި އެވެ. ސަބަބަކީ ރާއްޖެއިން އެ މަސައްކަތުގައި ފައި ނުނެގި ނަމަ އެ މަގާމުގައި ލިބޭނީ އަފްގާނިސްތާނަށް ކަމަށް އޭނާ ވިދާޅުވި އެވެ. އަދި މިހާރު އަފްގާނިސްތާނުގެ ވެރިކަން ބަދަލުކޮށް، ތާލިބާނުން ވެރިކަން ކުރާތީ އެ ގައުމު އިންތިހާބުވި ނަމަ އދ. އޮންނާނީ ހާސް ކަމެއްގެ ތެރޭގައި ކަމަށް ޝަހީދު ވިދާޅުވި އެވެ.\n"އެހެންވެ މިހާރުން މިހާރަށް ވެސް ރާއްޖޭގެ ސަބަބުން ދުނިޔެ އަށް ފައިދާކޮށްފި،" ޝަހީދު ވިދާޅުވި އެވެ.\nމީގެ އިތުރުން ރާއްޖެއަކީ ވަކި ފަރާތަކަށް ނުޖެހޭ ގައުމަކަށް ވާތީ ބޮޑެތި ބާރުތަކުގެ ފިއްތުންތަކުން އެކަހެރިވުމުގެ ފުރުސަތު ވެސް އޮންނާނެ ކަމަށް ޝަހީދު ވިދާޅުވި އެވެ. އެހެންވެ ރާއްޖެ އާއި އދ. އަށް ވެސް އޭގެން ގިނަ ފައިދާތަކެއް ކުރާނެ ކަމަށް އޭނާ ވިދާޅުވި އެވެ.\nބައިނަލްއަގުވާމީ މިވަރުގެ މަގާމެއް ރާއްޖެ އިން އަދާ މި ކުރަނީ ފުރަތަމަ ފަހަރަށެވެ. މިއީ ދިވެހިންނަށް ވެސް، އަދި ރާއްޖެ އަށް ވެސް ލިބުނު އެންމެ ބޮޑު ޝަރަފެވެ. ކުރިއަށް އޮތް އަހަރެއްހާ ދުވަސް ވެގެން ދާނީ ރާއްޖޭ ދުނިޔޭގައި އިސްވެ ބަސް އިއްވާ ގައުމަށެވެ.\nއ.ދ. އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓަރު\n30 ކޮމެންޓް, 23 ރިއެކްޝަންސް\nކުރިއަށް އޮތްތަނުގައި ރާއްޖެ އިސްވެ އޮވެ ދުނިޔެއަށް ބަސް އިއްވޭނެއޭ ތި ބުނަނީ އޮޅުވާލުމަކުން. ތިޔަ މަގާމަކީ އިންޑިއާގެ ޕަޕެޓް މަގާމެއް. އިންޑިއާއިން އެކަމަކަށް ނުރުހޭ އެއްވެސް ކަމަކާ އިދިކޮޅަށް ބަހެއް ކިޔާކަށް ޝާހިދަކަށް ނުކެރޭނެ. ނިމިދިޔަ ވެރިކަމުގަ އ.ދގެ މަގާމެއް ރާއްޖެއަށް ލިބެން އުޅުނީތީ އެކަމަށް އެންޓިކެމްޕޭންކޮށް ހުރަސް އެޅި ގައުމުގެ ޚިޔާނާތްތެރިންނަށް މިއަދު ލިބުނު މަގާމުގެ އަސްލު ހަގީގަތް ފާޅުވާ ދުވަހު ހަވާ އެރުވިގެންދާނެ.\nދުނިޔޭގެ އެންމެ ބޮޑު މަޖިލީހުގައި ދިވެއްސަކު ދިވެހިބަހުން ވާހަކަ ދައްކަވަމުން މާތްﷲ އަށް ޝުކުރުވެރިވާއިރު އެކަމާއި އުފާކޮށް ދިވެހިން ފަޚުރުވެރި ނުވާންވީ ސަބަބެއް ނެތް. ދިވެއްސަކަށްވީތީ ފަޚުރުވެރި ނުވާނަމަ މުސްލިމަކަށް ވީތީ ފަޚުރުވެރިވެބަލަ. ސިޔާސީ ގޮތުން މީހުންގެ އަވައިގައިޖެހި މަގުއޮޅުނަސް ކޮންމެވެސް ހައްދެއް އޮންނަންވާނެ. ކޮންމެ މީހަކީވެސް ހަމަބުއްދިހުރި އިންސާނެއް ވިއްޔާ. މަރުހަބާ ޝާހިދު. މަރުހަބާ ދިވެހި ގައުމު. މަރުހަބާ މުސްލިމު އުއްމަތް.\nނިމިދިޔަ ދައުރުގަ ޔާމީން ވެރިކަމުގެ ހުރީތީ މިގައުމަށް ލިބެން އުޅުނު މަގާމަށް އެންޓިކެމްޕޭން ކޮށް އެ ނުލިބޭ ގޮތް ހެދީ އެމީހުން ހައްދަކަށް ބަލައިގެންތަ؟ ހަމަ ބުއްދީގެ ބޭނުންކުރަން އެނގޭނަމަ ބަޔަކު ކިޔާހާ އެއްޗަކަށް އަތެއް ނުޖަހާނެ. ބޮޑެތި ބާރުތަކުގެ ފިއްތުންތަކުން އެކަހެރިވާ ވާހަކަ ދައްކާއިރު އިންޑިއާ ދަށުގަ ފިތިފަ އޮތީމަ އެކަން ނުފެންނަ ކަމަށް ހަދައިގެން ތިބެ ފަޚުރުވެރިތަވާންވީ؟\nމިފަދަ ތާރީޚީ ވަގުތުކޮޅެއް ފެނުމުގެ ނަސީބު ލިބުނު ކަމަށްޓަކައި ﷲއަށް ޙަމްދުކުރަން ފމ ޝާހިދަށް ތަހުނިޔާ ދަންނަވަން މިއީ ދިވެހި ވަންތަ ލޭހިގާ ކޮންމެ ދިވެހިރަށްޔިތެއް އުފަލުންފޮލޭނެ ވަގުތު ކޮޅެއް، މިކުޑަކުޑަ ދިވެހިރާއްޖެ ދުނިޔޭގެ އެންމެއުސް ކުރިބޯށީގައި ގާތްގަޑަކައް 365 ދުވަހު ވެރިކަން ކުރާނެ...\nތިޔަހާ ށަރަފުވެރި އަދި އަބުުރވެރި އަދި ނުވިތާ ބާރުވެރި މަގާމެއްނަމަ ސައުތްއެމެރިކާ- ލެޓިން . ޔޫރަޕްގެ ގަދަ ހަތަރުބާރު އާ އާސިއާންގެ ގައުމުތައް އިތުރުން އީސްޓް އޭށީއާގެ ގައުމުތައް އެމީހުންގެ އަމިއްލަ ބާރުގެ ބޭނުންކޮށްގެން ވެސް ތި މަގާމު ހޯދާނެ.ރަނގަޅަށް ވިއްޔާ ށާހިދު އަށް ތި މގާމުގެ މުސާރަ ވެސް ދޭނީ މި ދައުލަތުން.އަހަރަކު އެއްފަހަރު އިންތިހާބު އޮންނަ މަގާމެއްގައި އޮންނާނީ ކޮން ބާރެއް.\nކުރިޔަށް އޮތް އަހަރު ކޮން ބޮޑުކަމަކާ މި ކުރިމަތި ލަނީ؟ ބަރުލަމާނީ؟\nމަފަކީރަށް މިވަރުވެސް ނުވި... ދެން ބަރުލަމާނީ ވޭތޯ ބަލަންވީ ރައީސްކަމަށް އާދެވޭތޯ.... އަންނި\nޔެސް ވަކިފަރާތަކަށް ނުޖެހިއޮތުން މުހިއްމުފައި ފައިދާ ބޮޑީ. އަހަރުމެން އެކަން އެތެރޭގެ ސިޔާސީ ކަންކަމަށް ވެސް ގެންނަންޖެހޭ.\nވަޒީރުލަމުގަ ހުރެގެނެ އިތުރު މަގާމެއް އަދާކުރަން ގާނޫނު އަސާސީ ހުއްދަދޭތޯ؟؟\nޝާހިދަށް މިގާމުލިބުނުކަން ދިވެހިންފިޔަވާ އިންޑިޔާނޫންބަޔަކަށް އެނގޭބާ؟\nމިއީ 1932 ނޫން، މިކަންނޭގޭ އދ ގެ މެންބަރުއެއްވެސް ޤަމެއްނެތް ....\nޙަޤީޤަތަކީ މި މާޤާމަކީ ކުޑަކުދިން ރުއްސަން ކުރާ ކަންކަން ފަދަ ކަމެއް.. ގޭމް ކުޅޭއިރު ޖޮއިސްޓިކް ކަނެކްޓް ނުކޮށް ހުސް އެތި ދީފަ ބޭންދުން ކަހަލަ ކަމެއް.. އެކަމުގެ ފުރިހަމަ ހެއްކަކީ " ރާއްޖެއިން އެ މަސައްކަތުގައި ފައި ނުނެގި ނަމަ އެ މަގާމުގައި ލިބޭނީ އަފްގާނިސްތާނަށް ". ވިސްނާލާ!! ތިފަދަ ބޮޑު ބާރެއް ނަމަ އަފްޣާނިސްތާނާއި ރާއްޖެ އެކަނިތޯ ކުރިމަތި ލާނީ؟؟؟ އެހެން ނުނަސް ދުނިޔޭގެ ބޮޑެތި ބާރުތަކުން ބޭނުން ނުވާނީ ތީ ހޮޅި ތާކުންތާކު ނުޖެހޭ މަޤާމަކަށް ވީމަ.\nދުނިޔެއަށް ލޯހުޅުވިފަހުރި ކޮންމެ މީހަކަށް އެނގޭނެ. މިމަހު ދުނިޔޭގެ ހުރިހާ ލީޑަރުން ޔޫ.އެން ގައި ތަގުރީރުކުރާއިރު ރިޔާސަތުގައި އިންނާނީ ދިވެއްސެއް. ހުރިހާ ދިވެހިން އެކަމާ ފަޚުރުވެރިވާނެ. މިކަމާއި ފަހަރެއްގައި "ވޯޓުކަރުދާހުގައި ޖެހި ފާނހަގަ ސޮއްސާލި " އަސުރުމާކުދިން މޭކަރާފާނެ.\nޝާހިދަށް ރިޔާސީ ޓިކެޓް ދޭން ބޭނުންނުވި ކުދިންވެސް އެބަ މޭކަރަޔޯ.\nއުފާވޭ އެެކަމަމު ހިތާމައަކީ ރާއްޖެ އަބަދުވެސް ކޮންމެ ވެސް ބައެއްގެ އެހީތެރިކަމަށް ބޭނުން ވެފަ އޮންނަ އޮތުމަށް ނިމުމެއް ނަައުން. މިއީ އަދިވެސް އަމިއްލަ ފައިމައްޗަށް ތެދުވެވޭ ފެންވަރުގެ ގައުމެއް ނޫން.\n"އެކުވެރިކަމަކީ ގަދަފަދަ ބާރެއް. ވަކިވެގަތުމަކީ ނިކަމެތިކަމެއް". އެއީ ދީން ދަސްކޮށްދޭ ފިލާވަޅަކީ. އެއީ ދުނިޔޭގައި އުޅެންޖެހިފައިވާ ގޮތަކީ. މިއީ ވަށާޖެހިފައިވާ ދުނިޔެއެއް. މިއަދު ދުނިޔޭގެ ކަންކަން ވަގުތުން ވަގުތަށް އެންމެންނަށް އެނގޭ.


Covvid-19 Aa Gulhigen Ekulavaali Economic Support Programme Othee Dhefuh Fehnna Gothakah Noon: Saeedh - Vaguthu\nމާޗް 26, 2020 15:41\nޔާމީނުގެ ވެރިކަމުގަ ޤައުމު ދަވާލިއިރު ކަލެއަށް ދެފުށް ނުފެނުނީ ކަލޭގެ ހިއްސުތަކުގައި ހުރި މައްސަލައަކުން ކަމަށް ކަލޭ ޤަބޫލު ކުރަންތަ ؟އަގަގަޅާތި !\nމާޗް 26, 2020 16:16\nސަބަހޭ ފިނިފެންމާ، މިފަދަ ހާލަތެއްގައި ވެސް ތިޔަ މާ ފޮޅުވޭތޯ ބަލަތި ފިތުނަ އުފައްދަށްވިޔަސް، މިއުޅެނި ދެފުށް ނުފެނިގެންތަ؟\nމާޗް 26, 2020 17:20\nރާއްޖެއަށް ބޭނުންވާ ކާޑާއި ބޭސް ގެނައުމަކީ ރައީސް ކުރަންޖެހޭ ކަމެއްނޫން. އިންޑިއާ ހައިކޮމިޝަނުން އެކަމުގެ ޔަގީންކަން ދިނީމައި ރައީސް އެއޮތީ އެވާހަ ބުނެލާފައި.\nވަޒީފާ އަދާކުރާ މީހުންގެ ހައްގުގައި އެކުލަވާލި ބިލިޔަންރުފިޔާ ސީދާ ވަންނަނީ ރިސޯޓު އޯނަރުންނާއި ވިޔަފާރި އޯނަރުގެ ޖީބަށް. ރިސޯޓުތަކުގައި މަސައްކަތް ކުރާ މުވައްޒިފުންގެ މުސާރަ ދެބައިކޮށްފައި އެއްބަޔަށް ކުޑަ ކޮށްފި، ބައެއް މުވައްޒިފުން ނަށް ނޯޕޭދީފައި ފޮނުވައިފި، ތޮއްޑޫ ވަހީދާއި ރައީސް އިބްރާހީމް ބުނަނީ އެހެން ނެހެދޭނެކަމަށް، އެހެން ހަދައިގެން ނުވާނެކަމަށް. އަނެއްކޮޅުން ރިސޯޓު އޯނަރުން ގާތު ސިއްރުން ބުނާއެއްޗެއް ނޭގޭ. އެކަމަކު އެހެން ހަދައިފި، ޓުއަރިޒަމް ގައި މަސައްކަތް ކުރާ އެތަކެއް އެތަކެއް ދިވެހި ދަރިންނެއް ބިކަވެއްޖެ.\nބައެއް ރިސޯޓުތަކުން %25 ޕަސެންޓް މުސާރަ ކުޑަކޮށް، އެއުނިކުރިބައި އަންނަ އަހަރު ޖެނުއަރީންފެށިގެން ލިބޭނެކަމަށް އެބަބުނޭ. އެވެސް އެންމެ ރަގަޅުގޮތެއް.\nބައެއް ރިސޯޓުތަކުން ބުނަނީ ކުރިޔަށް އޮތް ހަމަސް ދުވަހަށް ލިބޭނީ މުސާރައިގެ %50 ކަމަށް، ތިންމަސް ދުވަހަށް ރަށްދިއަޔަސް އެންމެ ރަނގަޅުކަށް، އަނެއް ތިންމަސް ދުވަހު ރިސޯޓުގެ ކޮންސްޓްރަކްޝަން މަސައްކަތުގައި ބައިވެރިވާނެ ޖެހޭނެކަމަށް، އެމަސައްކަތުގައި ބައިވެރި ނުވާކަމަށްވަންޏާމު ވަޒީފާއިން ވަކިވާނެކަމަށް. މިއީ ހަމަ އިންސާފުތޯ؟\nއެމްޑީޕީގެ ސުޕަމެޖޯރިޓީ މަޖިލީހުންނާއި، އިންސާފުވެރި ފަނޑިޔާރުގެއިންނާއި، އަދުލުވެރި ރައީސް މި ޓުއަރިޒަމްގައި ވަޒީފާ އަދާކުރާ ދިވެހި ދަރިންނަށް ކަލޭމެންނަށް ކޮށްދެވޭނެ ކަމެއް އެބައޮތްތަ؟ ނެތިއްޔާމު ނެތްވާހަކަވެސް ބުނެލީމައި މަމެންނަށް އެނގޭނެތާ މަމެންނާއި އަޅާލާނެ ބަޔަކު މިގައުމުގައިނެތްކަމަށް.\nމާޗް 26, 2020 17:55\nކަލޭމެންގެ ރީނދޫ މާ އެއޮތީ ލަންޑަނުގައި ފިލާފައި. ބޯހުދުމާ އިންޑިޔާ އެމްބަސީ ބުނާގޮތަށް ގައުމު އެބަދުއްވާ.\nމާޗް 26, 2020 17:56


Manma Dharifulhaai Eku9Vana Burin Fuhmaali Namaves Dhemain Ge Furaana Salaamaiyvehje - Vaguthu\nމަންމަ އަކު މޫޑް ގޯސްވެފައި ހުރުމުން އަމިއްލަ އަށް މަރުވުމުގެ ބޭނުމުގައި ތުއްތު ދަރިފުޅާއި އެކު އެމީހުން ދިރިއުޅޭ އެޕާޓްމަންޓް މަތިން ބިން މައްޗަށް ފުއްމާލި ނަމަވެސް އާދަޔާއި ހިލާފު ގޮތަކަށް ތުއްތު ކުއްޖާ އާއި މަންމަގެ ފުރާނަ ވެސް ސަލާމަތް ވެއްޖެއެވެ.\nރަޝިއާގެ އެޕާޓްމަންޓް ބިލްޑިންގެއްގެ ނުވަވަނަ ބުރިން ދަރިފުޅާއި އެކު ފުއްމާލީ އޭނާގެ 21 އަހަރުގެ މަންމަ އެވެ. މަންމަގެ އުރުގައި އޮތް ދަރިފުޅުގެ އުމުރަކީ ދެއަހަރު ކަމަށް ރިޕޯޓްތައް ބުނެއެވެ. ދެމައިން ކުރެ އެއްވެސް މީހެއްގެ ނަމެއް މީޑިއާ އަށް ހާމަކޮށްފައެއް ނުވެއެވެ.\nއަންހެން މީހާ އާއި އޭނާގެ ދަރިފުޅުގެ ފުރާނަ ސަލާމަތްވީ އެމީހުން ފުއްމާލުމުން ވެއްޓި ސްނޯ ތަނެއްގެ މަތީގައި ޖެހުމުން ކަމަށް ރަޝިއާގެ މީޑިއާ ރިޕޯޓްތައް ބުނެއެވެ. ވަރަށް ބޯކޮށް ސްނޯ ފައިބާފައި އޮތް ސަރަހައްދަކަށް ވުމުން އެމީހުންގެ ހަށިގަނޑަށް ގެއްލުމެއް ނުލިބުނެވެ.\nއަންހެން މީހާ ފުލުހުންގެ ތަޙްޤީޤުގައި ބުނެފައި ވަނީ އަމިއްލަ އަށް މަރުވާން މަސައްކަތް ކުރީ "މޫޑް ގޯސްވެފައި ހުރުމުންނެވެ."\nމިމައްސަލައިގައި އަންހެން މީހާގެ މައްޗަށް ވަނީ އަމިއްލައަށް މަރުވާން އުޅުމުގެ ދައުވާ އުފުލާފައެވެ. އޭނާގެ މައްޗަށް ފަސް އަހަރުގެ ޖަލު ޙުކުމެއް އައުން އެކަށީގެންވާކަމަށް ވަކީލުންނާއި ހަވާލާދީ މީޑިއާތަކުން ބުނެއެވެ.\nދެމައިން އިމާރާތުން ފުއްމާލި މަންޒަރު ފެނުނު މީހުން ވަނީ ވަގުތުން އެމީހުން ހޮސްޕިޓަލަށް ގެންގޮސްފައެވެ. ހޮސްޕިޓަލުން ބުނީ ދެމައިންނަށް ވެސް ހޮސްޕިޓަލްގައި ފަރުވާ ދީފައިވާ ކަމަށާއި އެއްވެސް މީހެއްގެ ފުރާނައަށް ނުރައްކާވާވަރުގެ ކަމެއް ދިމާވެފައި ނެތް ކަމަށެވެ.\nދަރިފުޅާއި އެކު އިމާރަތުން ފުއްމާލި އަންހެން މީހާ އުޅެނީ ކައިވެނި ކޮށްގެންނެވެ. ނަމަވެސް މިހާދިސާ އަށް ފަހު ފިރިމީހާ ވަނީ ކައިވެނި ރޫޅާލަން ނިންމާފައެވެ.


މަޤާމް :ޓީޗަރ (މެތްސް)\nމަޤާމް: ޓީޗަރ (މެތްސް)\n1- ޙަވާލުކުރެވިފައިވާ ޓައިމްޓޭބަލާ އެއްގޮތަށް ފަރުވާތެރިކަމާއެކު އެއަހަރަށް ކަނޑައެޅިފައިވާ މުޤައްރަރާ އެއްގޮތަށް، ކުދިންނަށް އުގަންނައިދީ އެކުދިންނަށް ޙާޞިލްވާންޖެހޭ މިންވަރަށް ޙާސިލްކޮށްކޮށްދިނުމަށް މަސައްކަތްކުރެއްވުން.\n2- ސްކޫލުން ކަނޑައަޅާފައިވާ އުޞޫލުތަކާ އެއްގޮތަށް، ކަނޑައަޅާފައިވާ ދުވަހަށް ލެސަންޕްލޭން (ކުރިއަށް އޮންނަ ހަފްތާއަށް)\nތައްޔާރުކުރައްވައި ލީޑިންގ ޓީޗަރަށް ދެއްކެވުން.\n3- ސްކޫލުން ކަނޑައަޅާފައިވާ އުޞޫލުތަކާ އެއްގޮތަށް، ކަނޑައަޅާފައިވާ ދުވަހަށް "ސްކީމް އޮފް ވާރކް" ތައްޔާރުކޮށް ނިންމެވުމާއި މާއްދާތަކުގެ ކޯޑިނޭޝަން މީޓިންގ ތަކާއި ޑިސްކަޝަން މީޓިންގ ތަކުގައި ފުރިހަމައަށް ބައިވެރިވެވަޑައިގަތުން.\n5- ކިޔަވައިދިނުމާއި ގުޅުންހުރި ފަހުގެ ހޯދުންތަކާއި ޓެކްނޮލޮޖީއަށް އަހުލުވެރިވުމާއި އަމިއްލަ ތަރއްގީއަށް މަސައްކަތްކުރުން،\n6- ސްކޫލުގައި ކިޔަވައިދިނުމުގެ އިތުރުން ހިންގޭ އިތުރު ޙަރަކާތްތަކުގައި ފުރިހަމައަށް ބައިވެރިވެވަޑައިގަތުން. އަދި އެފަދަ ޙަރަކާތްތަކުގައިވެސް ގަޑިއަށް ސަމާލުކަންދެއްވުން.\n7- ޓީޗަރެއްގެ ހައިސިއްޔަތުން ހަވާލުކުރެވޭ އެންމެހައި ޒިންމާތައް އަދާކުރުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ހާސިލުކޮށްފައިވުމާއެކު، މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން،\nޓީޗަރުންގެ ވަޒީފާގެ އޮނިގަނޑުގެ CS11-4ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން. އަދި ސެން ޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nވަޒީފާއަށް އެދޭ ފޯމް ރެހެންދިސްކޫލްގެ ކައުންޓަރުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2017 މެއި 28 ވާ އާދިއްތަ ދުވަހުގެ 13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ،admin@rehendi.edu.mv އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައިނުވާނަމަ އެޕްލިކޭޝަން ބާތިލް ކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2017 މެއި 30 އާއި 2017 ޖޫން 04 އާ ދެމެދު، ރެހެންދި ސްކޫލް ގައެވެ.ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n30% (ތިރީސް އިންސައްތަ) އަށްވުރެ މަތިވާންޖެހޭނެއެވެ.\nޕަބްލިޝްކުރި ތާރީޚް: 18 މޭ 2017\nސުންގަޑި: 28 މޭ 2017 1300


China in raajjeyge tourism dhaairaa ah invest kuran edhen: Shahid | Mihaaru\nޗައިނާ އިން ރާއްޖޭގެ ޓޫރިޒަމް ދާއިރާ އަށް އިންވެސްޓް ކުރަން އެދެން: ޝާހިދު\nރާއްޖޭގެ ފޮރިން މިނިސްޓަރު ޝާހިދު މިދިޔަ ހަފުތާގައި ޗައިނާ އަށް ކުރެއްވި ދަތުރުގައި، އޭޝިއަން އިންފްރާސްޓްރަކްޗާ ބޭންކުގެ ނައިބު ރައީސް ޑީ ޖަގަތީސާ ޕާންޑިއަންއާ ބައްދަލުކުރައްވަނީ\n25 ސެޕްޓެމްބަރ 2019 - 18:03\nވެރިކަމާ ހަވާލުވެވަޑައިގެންނެވި ފަހުން ޗައިނާ އަށް މިދިޔަ ހަފުތާގައި ކުރެއްވި ފުރަތަމަ ދަތުރުގައި އެ ގައުމުގެ ޒިންހުއާ ނިއުސް އަށް މިނިސްޓަރު ޝާހިދު ވިދާޅުވީ، ޗައިނާގެ އިންވެސްޓަރުން ރާއްޖޭގެ ޓޫރިޒަމް ދާއިރާ އަށް އިންވެސްޓް ކުރުމަށް އެދިވަޑައިގަންނަވާ ކަމަށާއި އޭރުން ޗައިނާގެ ޓޫރިސްޓުން ބޭނުންވާ އުފެއްދުންތައް ރާއްޖެ އިން ލިބޭނެ ކަމަށެވެ.\nޗައިނާ އަކީ ރާއްޖެ އަށް އަންނަ ޓޫރިސްޓުންގެ އެންމެ ބޮޑު ހިއްސާ އޮންނަ ގައުމު ކަމަށް ވާއިރު، އެ ގައުމުގެ އިތުރު އެއާލައިންތައް ރާއްޖެ އަށް ދަތުރު ފެއްޓުމަކީ ވަރަށް ބޮޑަށް އެދިވަޑައިގަންނަވާ ކަމެއް ކަމަށް ޝާހިދު ވިދާޅުވި އެވެ.\n"ޗައިނާގެ ގިނަ ސިޓީތަކާއި ރާއްޖެއާ ދެމެދު ދަތުރުތައް ބޭއްވުމަކީ އެދޭކަމެއް،" މިދިޔަ ހުކުރު ދުވަހު ދެއްވި އިންޓަވިއު ގައި މިނިސްޓަރު ވިދާޅުވި އެވެ.\nޗައިނާގެ ބައެއް އެއާލައިންތަކުގެ އިތުރުން ރާއްޖޭގެ ގައުމީ އެއާލައިން މޯލްޑިވިއަން އިން ވެސް އަންނަނީ ޗައިނާ އަށް ސީދާ ފްލައިޓުތައް ބާއްވަމުންނެވެ.\nޝާހިދުގެ ތައުރީފް ޗައިނާ އަށް\nތިމާވެށީގެ ކަންކަމުގައި ޗައިނާ އިން އަމަލު ކުރަމުން އަންނަ ސިޔާސުތަކަށް، މި އިންޓަވިއު ގައި ޝާހިދު ވަނީ ތައުރީފް ކުރައްވައިފަ އެވެ. އޭނާ ވިދާޅުވީ މޫސުމަށް އަންނަ ބަދަލުން ދުނިޔެ ސަލާމަތް ކުރުމަށްޓަކައި އެ ގައުމުން ކުރަމުން އަންނަނީ ފާހަގަކޮށްލެވޭ މަސައްކަތްތަކެއް ކަމަށެވެ. އަދި އެފަދަ ކަންކަމަށް ޗައިނާ އަންނަނީ ބައިނަލްއަގްވާމީ ފެންވަރުގައި މިސާލު ދައްކަމުން ކަމަށް ޝާހިދު ވިދާޅުވި އެވެ.\n"ސޯލާ އެނާޖީ އަށް ބަދަލުކުރުމަށް ޗައިނާ އިން ކުރި މަސައްކަތް ވަރަށް ވެސް ތަފާތު. އަޅުގަނޑު ބެއިޖިން އަށް [ޗައިނާގެ ވެރިރަށް] މި އާދެވުނީ އަށް އަހަރު ފަހުން. މިއަދު ބެއިޖިން އިން ފެންނަނީ ސާފު ވަޔާއި ފެހިކަން ގަދަކަން. މޫސުމަށް އަންނަ ބަދަލުތަކަށް ފިޔަވަޅުތަކެއް އަޅާފައިވާކަން،" ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގެ ފަހުކޮޅުގައި ވެސް ރާއްޖޭގެ ފޮރިން މިނިސްޓަރުކަން ކުރެއްވި ޝާހިދު ވިދާޅުވި އެވެ.\nރާއްޖެ އަކީ ބިންތިރި އަދި މޫސުމަށް އަންނަ ބަދަލުތަކުގެ ސަބަބުން ބޮޑު އަސަރެއް ކުރާ ގައުމަކަށް ވާއިރު، އެ ފަދަ ކަންކަމުން އިންސާނުން ސަލާމަތް ކޮށްދިނުމަށް ދުނިޔޭގެ ބޮޑެތި ގައުމުތަކަށް ޝާހިދު ވަނީ ގޮވައިލެއްވި އެވެ.\nޗައިނާ ޓޫރިޒަމް އަބްދުﷲ ޝާހިދު، ފޮރިން މިނިސްޓަރު ކްލައިމެޓް ޗޭންޖް ރާއްޖެ-ޗައިނާ ރާއްޖޭގެ ޚާރިޖީ ސިޔާސަތު ފޮރިން މިނިސްޓަރު\nއަނެއްކާ ތިޔަ ގޮވާކުމަށް މޯދީގެ ހުއްދަ ހޯދިންތަ\nސިޔާސީ މީހުންގެ ދެ އަނގައާއި ކިތަށް ދޫ އޮވޭތަ؟\nމީހުން ހެދުން ލަނީވެސް ކޮންމެވެސް ބޭނުމެއްގައި. މިނިސްޓަރަށް ހީވަނީ ޗައިނާ ކުދިން އަތުގައި މިނިސްޓަރު ދެއްކި ވާހަކަތައް ނުހުންނާނެއޭ. އެމީހުން ލޯ ކުދިވީމަ އެއްޗެއް ނުފެންނާނެއޭ. ކުރިން އެ މީހުންނާ ދިމާއަށް އެއްޗެހި ކިޔާފަ ސަލާމްޖަހަން ނާށިގަނޑު ހިފައިގެން ދިޔައީމަ އަދި އެމީހުންނަށް ތައުރީފްކޮށް ވާހަކަދައްކާތީ އެމީހުން އެތިބެނީ ލޯ ކުޑަކޮށްގެން މިނިސްޓަރަށް މަލާމާތްކުރަން\nތަރިކަ ވީމައެއް ނޫން. ވެރިކަން ހޯދަން ހެދި ބުހުތާނު ދޮގުތައް މިހާރު ހަނދާން ނެތީމަ. އެވަރުގެ ނުބައި ބައެއް އޭރު ނެތެންނު ކަލޭމެންނަށް. މިއަދު ފައި ބުޑަށް ވެއްޓި އާދޭސް ކުރީމަ ލަދުވެތި. ކޮބާތަ ބިލިއަނުން ބިލިއަނުން ޔޫރަޕްއާ އެމެރިކާޔާ އިންޑިއާއިން ދިން އެހީތައް. ސޮރީ.. އެއީ ޝާހިދު އަށް ދިން އެއްޗެއްދޯ. ދިވެހި ދައުލަތަކަށް ނޫންދޯ. މައި މިސްޓޭކް. މަގޭ ގާތައް ހަމަ އަންނަނީ ހިނި...\nމިތާ ކޮމެންޓް ކޮއްފަ ތިބި މީހުނަށް ހީވަނީ ޗައިނާމީ މިމީހުންގެ ތަރިކަ މުދަލެއްހެން ޔައުނީ ޕީޕީއެމްގެ\nމިހާރުއެނގިއްޖެ ކެމްޕޭންތެރޭ ހެދީ ރޯބުހުތާނު ދޮގުކަން.\nތިިހާ ހަޔާތް މަދުވީމަ ދެން އަންނައުނު ލައިގެން އުޅުމުގެ ބޭނުމެއް ނެތް.\nއިގްތިސާދު ބޮކި ޖަހާފަ އަޑިއަށް ދާކަން އިހުސާސްވީމަ ޗައިނާ ޗައިނާ ޗައިނާ. ދޭބަލަ ދުވާލަކު އެއް ފަހަރު ޗައނާއަށް.\nއެހެން ނަހަދާ، އުންޑައެއްނުޖަހާ އަޅުވެތިކޮށްފާނެއެއްނު.\nގައިމު އިލެކްސަން ތެރޭ ދެއްކި ޗައިނާގެ ލޯނުތަކުގެ ވާހަކަ. ދައްކާ ވާހަކަ ހޮވުނީމަ ހަދާނެއް ނުހުރޭ މި މީހުނެއް.\nމިހާރު ބަނާނާކާ ކުދިންނަށްވެސް އެވަރެޢް ނޯންނާނެ.


އިންފޮމޭޝަން ކޮމިޔުނިކޭޝަން ޓެކްނޮލޮޖީ ސެކްޝަން\n- މި މަޤާމަށް މީހުން ހޮވުމުގައި އިންފޮމޭޝަން ކޮމިޔުނިކޭޝަން ޓެކްނޮލޮޖީ ދާއިރާގެ ސެޓްފިކެޓް ހާސިލްކޮށްފައިވާ ފަރާތްތަކަށް އިސްކަންދެވޭނެއެވެ.\n- ކޮމިޝަންގެ އެކިއެކި ސެކްޝަން ތަކަށް ޓެކްނިކަލް ސަޕޯޓް ދިނުން.\n- މީގެ އިތުރުންވެސް ކޮމިޝަނުން އަންގާ ގޮތެއްގެ މަތިން އިންތިޙާބާއި ގުޅިގެން ކުރަން ޖެހޭ އެންމެހައި ކަންކަން ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 05 ފެބުރުވަރީ 2020 ވާ ބުދަ ދުވަހުގެ 15:00ގެ ކުރިން އިލެކްޝަންސް ކޮމިޝަން (ޕޯޓްސް ކޮމްޕްލެކްސް ބިލްޑިންގ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ.\n- ޖެނެރަލް ސަރވިސް ގިންތީގެ ވަޒީފާތަކަށް ކުރިމަތިލާ ފަރާތްތައް ޝޯޓްލިސްޓްކުރާނީ، ތަޢުލީމާއި، މަސައްކަތާއި، ތަޖުރިބާއާއި، ތަމްރީނާއި ހުނަރުގެ މާކުހަށް ބެލުމަށްފަހު، ލިބޭ މާކުހުގެ މަތީ ތަރުތީބަށް ބަލައިގެންނެވެ. މި ގިންތީގެ މަޤާމަށް ކުރިމަތިލާ ފަރާތްތަކަށް މަޤާމުގެ ޝަރުޠުތައްކަމަށް ބުނެފައިވާ އަސާސީ ޝަރުޠު ފުރިހަމަވާނަމަ، ތަޢުލީމާއި ތަމްރީނަށް ކަނޑައަޅައިފައިވާ ފުރިހަމަ މާކްސް ދެވޭނެއެވެ.\nޕަބްލިޝްކުރި ގަޑި: 2320


Romania ge riyaasee inthibaabu ge vote lun fashaifi\nރޮމޭނިއާގެ ރިޔާސީ އިންތިހާބުގެ ވޯޓުލުން ފަށައިފި\nރޮމޭނިއާގެ ރިޔާސީ އިންތިހާބުގެ ވޯޓު ލުމުގެ ތެރެއިން-\nސިޔާސީ މަސްރަހު މުޅިން ގަޑުބަޑުވެ އާ ބަދަލަކަށް ބޭނުންވެފައިވާ ރޮމެނީއާގެ ރިޔާސީ އިންތިހާބުގެ ވޯޓުލުން މިއަދު ފަށައިފި އެވެ.\nމި އިންތިހާބުގައި ރޮމެނީއާގެ ސިޔާސީ ޕާޓީތަކުގެ ލީޑަރުންނާއި އަމިއްލަ ކެންޑިޑޭޓުން ހިމެނޭ ގޮތަށް 14 ކެންޑިޑޭޓަކު އިންތިހާބުގައި ވާދަކުރާނެ އެވެ. ވޯޓު ލުމުގެ ހައްގު ލިބިގެންވަންވާ އާބާދީގެ އަދަދަކީ 18.2 މިލިއަން އެވެ.\nރިޔާސީ އިންތިހާބުގައި ވާދަކުރާ ކެންޑިޑޭޓުންނާމެދު ނަގާފައިވާ ހިޔާލު ހޯދުމުގެ ޕޯލް ތަކުން ދައްކާ ގޮތުގައި، ރޮމެނީއާގެ މިހާރުގެ ރައީސް އަދި ސެންޓާ ރައިޓް ޕާޓީގެ ލީޑަރު ކްލައުސް ލޯހަނިސް ވަނީ އެހެން ކެންޑިޑޭޓުންނަށް ވުރެ 40 ޕަސަންޓު އިތުރަށް ވޯޓު ލިބިފަ އެވެ.\nހިޔާލު ހޯދަން ނަގާ ވޮޓުތަކުން ދެން އެންމެ ކުރީގައި އުޅެނީ އަމިއްލަ ގޮތުން ވާދަކުރާ ކެންޑިޑޭޓެއް ކަމަށްވާ މީރްސިއާ ޑިއޯކޮނޯއު އެވެ. އަދި ފިލްމު ޕްރޮޑިއުސަރެއް ކަމަށްވާ ޑެން ބާރްނާ އެވެ. ޑެން ބަރްނާއަކީ ރޮމޭނިއާގެ ތިން ވަނައަށް އެންމެ ބޮޑު ސިޔާސީ ޕާޓީ އެވެ.\nރޮމެނިއާގެ އިލެކްޝަން ކޮމިޝަނުން ނިންމާފައިވަނީ އިންތިހާބުގައި ދެވަނަ ބުރަކަށް ދާން ޖެހިޖެއްނަމަ މިމަހު 24 ވަނަ ދުވަހު ދެވަނަ ބުރުގެ އިންތިހާބުގައި ވޯޓުލުން ބާއްވާށެވެ.


Olympic Committee ge Aharee Aaamu Jalsaa Goidhoo gai vara...\nއޮލިމްޕިކް ކޮމިޓީގެ އަހަރީ އާއްމު ޖަލްސާ ގޮއިދޫގައި ވަރަށް ކާމިޔާބްކަމާއި އެކު ބާއްވައިފި!\n8 މަސް,3ހަފްތާ,5ދުވަސް, 21 ގަޑި, 27 މިނެޓް,5ސިކުންތު ކުރިން 3320ލަޔާލް މަނިކް\nއޮލިމްޕިކް ކޮމިޓީގެ އަހަރީ އާއްމު ޖަލްސާ ފޮޓޯ: އިމޭޖޭސް އެމްވީ\nއޮލިމްޕިކް ކޮމިޓީގެ އަހަރީ އާއްމު ޖަލްސާ ގޮއިދޫގައި ވަރަށް ކާމިޔާބުކަމާއި އެކު ބާއްވައިފިއެވެ. މިއީ މާލެއިން ބޭރުން ރަށެއްގައި އޮލިމްޕިކް ކޮމިޓީއިން ބޭއްވި ފުރަތަމަ އަހަރީ އާއްމު ޖަލްސާގައެވެ. އޮލިމްޕިކް ކޮމިޓީއިން ކޮންމެ އަަހަރަކު ބާއްވާ އެ ކޮމިޓީގެ އެނުއަލް ޖެނެރަލް އެސެމްބްލީވަނީ ވަރަށް ބޮޑަށް ތަފާތު ކޮށްލާފައެވެ.\nއެގޮތުން އޮލިމްޕިކް ކޮމިޓީގެ އަހަރީ އާއްމު ޖަލްސާ މި އަހަރު ކުލަގަދަކޮށް ބާއްވާފައިވަނީ ބާ އަތޮޅު ގޮއިދޫގައި. ގޮއިދޫގެ ހުރިހާ ރައްޔިތުންގެ އެހީތެރިކަމާއި އެކު އޮލިމްޕިކް ކޮމިޓީއިން ބޭއްވި އަހަރީ އާއްމު ޖަލްސާ ވަރަށް ކާމިޔާބްކަމާއި އެކު ކުރިޔަށް ދިޔަ ކަން އޮލިމްޕިކް ކޮމިޓީގެ ރައީސް މުހައްމަދު ޝަވީދު ވަނީ ފާހަގަކުރައްވާފައެވެ. ރާއްޖޭގެ ކުޅިވަރުގެ ދާއިރާގައި މަސައްކަތް ކުރަމުން ދާ އިސްވެރިންނާއި އެކު، މާލެއިން ބޭރުގައި ހުރިހާ ކަމެއްވެސް ތަފާތު ކޮށް ބޭއްވުމާއި ގުޅޭގޮތުން ޝަވީދު ވިދާޅުވީ، މި އަހަރުގެ އަމާޒަކަށްވީ ރާއްޖޭގެ ރަށްތަކަށް ވެސް ހުރި ފުރުސަތުތައް ބަލައި، އެ ރަށްތަކުން ކުޅިވަރުގެ ދާއިރާއަށް ކޮށްދެއްވާ ކަންކަމުގެ އަގުވަޒަން ކުރުން ކަމަށެވެ.\nއެގޮތުން ޝަވީދު ވިދާޅުވީ މިއަހަރުގެ އަހަރީ އާއްމު ޖަލްސާ ގޮއިދޫގައި ބާއްވަން ހުރިހާ ކުޅިވަރު އެސޯސިއޭޝަންތަކުންވެސް ނިންމާފައިވާކަމަށެވެ. އަދި ގޮއިދޫއިން ރާއްޖޭގެ ކުޅިވަރުގެ ދާއިރާއަށް ކޮށްދެއްވާފައިވާ ޙިދުމަތްތަކަކީ އެކަމުގެ އަގުވަޒަން ކުރުން ހައްޤު ކަމެއް ކަމަށް ނޫސްވެރިންނަށް މަޢުލޫމާތު ދެއްވަމުން ޝަވީދު ވިދާޅުވިއެވެ.\nއޮލިމްޕިކް ކޮމިޓީގެ ފަރާތުން އެ ކޮމިޓީގެ ރައީސް ޝަވީދް ގޮއިދޫ އަށް ހާއްސަ އެވޯޑްއެއް ހަވާލް ކުރައްވަނީ ފޮޓޯ: އިމޭޖޭސް އެމްވީ\nރާއްޖޭގައި މިހާރު އާއްމުކޮށް ކުޅެމުންދާ ހުރިހާ ކުޅިވަރު އެސޯސިއޭޝަންތަކުން ބައިވެރިވި، މި އަހަރު އޮލިމްޕިކް ކޮމިޓީގެ އަހަރީ އާއްމު ޖަލްސާގައި ފެނިގެން ދިޔައީ އޮލިމްޕިކް ކޮމިޓީގެ ކުލަތަކުން އެސޯސިއޭޝަންތަކުގެ ވެރިން ޓީޝާޓް ތުރުކުރައްވާއިގެން ތިބި މަންޒަރުއެވެ. އަހަރީ އާއްމު ޖަލްސާގެ ތެރެއިން މުހިންމު ކަންތައްތަކެއް ވަނީ ފާސްކޮށްފައެވެ.\nއެގޮތުން އޮލިމްޕިކް ކޮމިޓީއިން ކުރިއަށް އޮތް އަހަރަށް ލަފާ ކުރާ ބަޖެޓާއި، ބަޖެޓު ޚަރަދު ކުރާނެ ގޮތް ހިމެނޭ. އެގޮތުން އެޖެންޑާގައި ހިމަނާފައިވާ ހުރިހާ ކަމަކަށްވެސް އެސޯސިއޭޝަންތަކުން ވަނީ އިއްތިފާގްވެފައެވެ. މި ބައްދަލުވުމުގެ ތެރެއިން ނެޝިނަލް ރީހެބިލިޓޭޝަން ސެންޓަރު ޤާއިމް ކުރުމާއި ގުޅޭގޮތުންވެސް އޮލިމްޕިކް ކޮމިޓީއިން ވަނީ މަޢުލޫމާތު ދީފައެވެ.\nއޮލިމްޕިކް ކޮމިޓީގެ އަހަރީ ޖަލްސާގައި އެ ކޮމިޓީގެ މި އަހަރުގެ ބަޖެޓް ފާސްކުރިއިރު މި އަހަރު ލިބޭނެ ކަމަށް ކަނޑައަޅާފައިވަނީ 48.8 މިލިއަން ރުފިޔާއެވެ. އަދި އޮލިމްޕިކް ކޮމިޓީގެ ޚަރަދުތަކުގެ ގޮތުގައި ޖަހާފައިވަނީ 46.1 މިލިއަން ރުފިޔާއެވެ.\nއޮލިމްޕިކް ކޮމިޓީގެ އަހަރީ އާއްމު ޖަލްސާގައި ވޯޓް ލަމުން ދަނަކޮށް ފޮޓޯ: އިމޭޖޭސް އެމްވީ\nޝަރަފްވެރި މެހެމާނެއްގެ ގޮތުން އަހަރީ އާއްމު ޖަލްސާގައި ބައިވެރިވަޑައިގެންނެވި ޑރ. ޒާހިރު ހުސައިން ވިދާޅުވީ، ދިވެހި ރާއްޖެއަކީ ކުޑަ ޤައުމެއް ނަމަވެސް ރާއްޖެއަށް ކޮންމެ ކުޅިވަރަކުންވެސް ރަން މެޑަލްއާއި ރިހި މެޑަލް ނެގޭނެ ކަމަށް.\nޑރ. ޒާހިރު ވަނީ ރާއްޖޭގެ ކުޅިވަރުގެ ދާއިރާގައި މޫދު ކުޅިވަރުތައް އިތުރު ކުރުމަށް ގޮވާލާފައެވެ. ޑރ. ޒާހިރު ވިދާޅުވީ ރާއްޖޭގެ ވެށްޓާއި ގުޅުން ހުރި ކުޅިވަރުތައް ގެންނަން ޖެހޭ ކަމަށެވެ. ކުޅިވަރަކީ ޒުވާނުންގެ ތަރުބިއްޔަތުގެ ފާލަންކަން ފާހަގަކުރައްވާ ޑރ. ޒާހިރު ވިދާޅުވީ ސްކޫލް ދައުރުގައި ހިންގާ ކުޅިވަރު ޕްރޮގްރާމްތައް އިތުރަށް ޙަރުދަނާ ކުރަން ޖެހޭ ކަމަށެވެ.\nއޮލިމްޕިކް ކޮމިޓީގެ ޖަލްސާގެ ތެރެއިން ޑރ. ޒާހިރު ފޮޓޯ: އިމޭޖޭސް އެމްވީ\nމި ޖަލްސާގެ ތެރެއިން އެކި އެކި ފަރާތްތަކަށް އެވޯޑް ހަވާލްކޮށްފައިވާއިރު، ގޮއިދޫ އަށް ވަނީ ހާއްސަ އެވޯޑެއް އޮލިމްޕިކް ކޮމިޓީގެ ފަރާތުން އަރުވާފައި. މީގެއިތުރުން ގޮއިދޫ ސްކޫލަށް އެކި ކުޅިވަރު އެސޯސިއޭޝަންތަކުން އަގުހުރި ހަދިޔާ ދެއްވާފައިވެއެވެ.\nއަދި އަހަރީ އާއްމު ޖަލްސާގައި 2020 ވަނަ އަހަރު ޓޯކިޔޯގައި ބާއްވާ އޮލިމްޕިކްސްއަށް ތައްޔާރުވަމުންދާ އެތުލީޓުންނަށް ސްކޯލާޝިޕްވެސް ވަނީ ހަވާލުކޮށްފައެވެ. އެއީ ދުވުންތެރިޔާ މުހައްމަދު ނާއިލްއާއި ދެ ފެތުންތެރިން ކަމަށްވާ މުބާލް އައްޒާމް އަދި އައިޝަތު ސާޖިނާއަށެވެ.\nއެގޮތުން ދެއްވާފައިވާ ހަދިޔާތަކުގެ ތެރޭގައި ބިލިއާޑް އެޝޯޝިއޭޝަންގެ ފަރާތުން ބިލިއާޑް ބޯޑަކާއި، ކެރަމް އެސޯސިއޭޝަންގެ ފަރާތުން ކެރަމްބޯޑާއި، ކްރިކެޓް އެސޯސިއޭޝަންގެ ފަރާތުން ކްރިކެޓް ބެޓް، ފުޓުބޯޅަ އެސޯސިއޭޝަންގެ ފަރާތުން ފުޓްބޯޅައާއި، ޓެނީސް އެސޯސިއޭޝަންގެ ފަރާތުން ޓެނިސް ރެކެޓާއި އިތުރު ތަފާތު ހަދިޔާތައް އެކި އެސޯސިއޭޝަންތަކުގެ ފަރާތުން ވަނީ ހަވާލުކޮށްފައެވެ.\nކުޅިވަރު އެޝޯޝިއޭޝަންތަކުގެ ފަރާތުން ސްކޫލް ދަރިވަރުންނަށް ހަދިޔާ ހަވާލްކުރަނިކޮށް ފޮޓޯ: އިމޭޖޭސް އެމްވީ\nއޮލިމްޕިކް ކޮމިޓީގެ ފަރާތުން ވަނީ ގޮއިދޫގައި ސްކޭޓް ޕާކެއް އެޅުމަށް ބިންގާ އަޅާފައެވެ. އެގޮތުން ގޮއިދޫގެ ބަނދަރު މަތީގައި ބޭއްވި ކުލަގަދަ ހަފްލާގައި އޮލިމްޕިކް ކޮމިޓީގެ ހުރިހާ މެމްބަރުންނާއި، ސްޕޯޓްސް ކޮމިޝަނާރ އަލީ އުމަރުގެ އިތުރުން ގޮއިދޫގެ އިސްވެރިން ވަނީ ބިންގާ އަޅާފައެވެ. މި ކަމާއި ގުޅިގެން އޮލިމްޕިކް ކޮމިޓީގެ ސެކެޓްރީ ޖެނެރަލް އަޙްމަދު މަރްޒޫގް ވިދާޅުވީ، މިދަފަ ސްކޭޓް ޕާކެއް ޤާއިމްކޮށްދޭން ނިންމީ، ގޮއިދޫގެ ތުއްތުކުދިންގެ މެދުގައި ސްކޭޓް ކުރުމަށް އޮންނަ ލޯތްބާއި ޝައުޤެއްގެ ސަބަބުން ކަމަށާއި ވަރަށް އަވަހަށް ސްކޭޓް ޕާކްގެ މަސައްކަތް ނިމޭނެ ކަމަށެވެ.\nއޮލިމްޕިކް ކޮމިޓީގެ ފަރާތުން ވަނީ ގޮއިދޫގައި ސްކޭޓް ޕާކެއް އެޅުމަށް ބިންގާ އަޅަނީ ފޮޓޯ: އިމޭޖޭސް އެމްވީ


Barcelona ah gellun, Real Madrid ah othee faidhaa: Valdano | Mihaaru\nބާސެލޯނާ އަށް ގެއްލުން، ރެއާލަށް އޮތީ ފައިދާ: ވަލްޑާނޯ\nބާސެލޯނާގެ ސުއަރޭޒް (ކ) އަތުން ބޯޅަ ހޯދަން ރެއާލްގެ ރާމޮސް މަސައްކަތްކުރަނީ.-- ފޮޓޯ: އޭއެފްޕީ\n10 ޖޫން 2020 - 10:23\nމެޑްރިޑް (ޖޫން 10) - ކޮވިޑް-19 ގެ މެދުކެނޑުމަށް ފަހު ސްޕެނިޝް ލީގު މާދަމާރޭ އަލުން ފަށާއިރު މެޗެއްގެ ތެރެއިން ފަސް ކުޅުންތެރިން ބަދަލުކުރެވޭ ގަވާއިދުގެ ސަބަބުން ބާސެލޯނާ އަށް ގެއްލުންވި ނަމަވެސް ރެއާލް މެޑްރިޑަށް ފައިދާ ނެގޭނެ ކަމަށް އެ ޓީމަށް ކުރިން ކޯޗުކޮށްދިން ޖޯޖް ވަލްޑާނޯ ބުނެފި އެވެ.\nފަސް ކުޅުންތެރިން ބަދަލުކުރެވޭ ގޮތަށް ވަގުތީ ގޮތުން ގަވާއިދު ބަދަލުކުރަން ފީފާ ހުށަހެޅި ޕްރޮޕޯސަލް ބަލައި ގަނެ އެ ހުއްދަދޭން އިންޓަނޭޝަނަލް ފުޓްބޯލް އެސޯސިއޭޝަން ބޯޑް (އައިފެބް) އިން ނިންމުމާ އެކު ޖަރުމަނު ލީގު ފެށީ އެ ގަވާއިދަށް އަމަލުކުރެވޭ ގޮތް ހަދައިގެންނެވެ. އިނގިރޭސި ޕްރިމިއާ ލީގާއި ލަލީގާ ވެސް އަލުން ފަށާނީ އެ ގަވާއިދު ހިމަނައިގެންނެވެ.\nދާދިފަހުން ބާސެލޯނާގެ ކޯޗު ކީކޭ ސެޓިއެން ވަނީ ބާސެލޯނާ ކަަހަލަ ބޯޅަ ހިފަހައްޓައިގެން ކުޅޭ ޕޮޒެޝަން ފުޓްބޯޅަ ކުޅޭ ޓީމަކަށް ފަސް ބަދަލު ކުރެވޭ ގަވާއިދުގެ ސަބަބުން ގެއްލުންތަކެއް އެބަހުރި ކަމަށް ބުނެފަ އެވެ. ރެއާލުގެ ކުރީގެ ކޯޗު އަދި މިހާރުގެ ސްޕެއިނުގެ ފުޓްބޯޅަ އެނަލިސްޓު ވަލްޑާނޯ ބުނީ ބާސެލޯނާ އަށް އޮތް ގެއްލުން އިތުރު ކަމަށެވެ.\n"ބާސެލޯނާ ކަހަލަ ޓީމަކަށް ފައިދާ ނެގެން މި އަންނަނީ ޕޮޒެޝަން ފުޓްބޯޅަ ކުޅެގެން އިދިކޮޅު ޓީމު ރޫޅާލަން ވަގުތު ހޯދައިގެން. އެ ވަގުތު މި ލިބެނީ ފިޒިކަލީ އިދިކޮޅު ޓީމު ވަރުބަލި ވެގެން. މި ގަވާއިދުގެ ސަބަބުން އިދިކޮޅު ޓީމަށް އެބަ އޮތް އިތުރު ދެ ބަދަލެއް ކުރުމުގެ ފުރުސަތު މިއީ. އިދިކޮޅު ޓީމުން އެ ބަދަލުތައް ވިސްނައިގެން ގެނެސްފިނަމަ ބާސެލޯނާ އަށް ވަރަށް އުނދަގޫވާނެ،" ސްޕެއިނުގެ ރޭޑިއޯ އަކަށް ދިން އިންޓަވިއުއެއްގައި ވަލްޑާނޯ ބުންޏެވެ.\n"އަނެއް މައްސަލަ އަކީ ބާސެލޯނާގައި އެއް ފެންވަރެއްގެ މާ ގިނަ އޮޕްޝަނެއް ނެތް. ބެންޗުގައި ވެސް މިހާ ގާތްގާތުގައި މެޗުތައް ކުޅެން ޖެހޭއިރު ނެތް މާ އެކަށޭނެ އެއް ފެންވަރެއްގެ ބަދަލުތަކެއް ނެތް. އަހަރެންގެ ނަޒަރުގައި ރަނގަޅު 17 ކުޅުންތެރިން ތިބުމަކުން މި ހާލަތަށް އެންމެ ފިޓެއް ނޫން،"\nލަލީގާގައި ކޮންމެ ޓީމެއް ބާކީ 11 މެޗު ކުޅެން އޮތްއިރު ބާސެލޯނާ އެއް ވަނައިގައި އޮތީ ދެ ވަނައިގައި އޮތް ރެއާލް މެޑްރިޑަށް ވުރެން ދެ ޕޮއިންޓު އިތުރަށް ހޯދައިގެންނެވެ.\nރެއާލަށް ކުޅުމުގެ އިތުރުން އެ ޓީމަށް ކޯޗުކޮށްދީފައިވާ ވަލްޑާނޯ ބުނީ ފެންވަރު ރަނގަޅު ގިނަ ކުޅުންތެރިން އޮތް ސްކޮޑަކަށް ބަލާއިރު ރެއާލް ވަރަށް ފުރިހަމަ ކަމަށާއި ސްކޮޑު ވަރުގަދަ ވުމުގެ ފައިދާ ބާސެލޯނާ އަށް ވުރެން ރަނގަޅަށް ރެއާލަށް ނެގޭނެ ކަމަށެވެ.\n"ބާސެލޯނާ އޮތީ ތާވަލުގެ ކުރީގައި. އެކަމަކު ގާތްގާތުގައި ގިނަ މެޗުތަކެއް ކުޅެން ޖެހުމުން ވަރުގަދަ ބޮޑު ސްކޮޑުގެ ފައިދާ ރެއާލަށް ނެގޭނެ،" ވަލްޑާނޯ ބުންޏެވެ.\nލީގު އަލުން ފަށާ މެޗުގައި މާދަމާރޭ ކުޅޭނީ ސެވިއްޔާ އާއި ރެއާލް ބެޓިސް އެވެ. ހޮނިހިރު ދުވަހުގެރޭ ބާސެލޯނާ ކުޅޭނީ ރަށުން ބޭރުގައި މަޔޯކާއާ އެވެ. އާދިއްތަ ދުވަހުގެރޭ ރެއާލް އަމިއްލަ ދަނޑުގައި އެއިބާއާ ބައްދަލުކުރާނެ އެވެ.\nރިއަލް މެޑްރިޑް ބާސެލޯނާ\n5 ކޮމެންޓް, 14 ރިއެކްޝަންސް\nރެފުރީމެން ތިބީ އަޅުގަނޑުމެންނާއި އެކު..ޕެރޭޒު\nމެޗްތަކުގައި ގިނަ ފަހަރަށް ބާސާކޮޅަށް ރެފްރީން ޖެހިފައިވާތަން ފެނޭ\n1123 އަށް. ލަލީގާގެ ރެފްރީންގެ 90% ޓަކީ ރިއަލް މެޑްރިޑްގެ ސަޕޯރޓަރުން. ޚުދު ލަލީގާގެ ރައީސް ޓެބާސްއަކީވެސް ޕެރޭޒްގެ ޕަޕެޓެއް. މިކަން ލަލީގާގެ ކުރީގެ ރެފްރީންވެސް އެއްބަސް.\nމޮޅުވާ ގޮތެއް ބަލާގެން ބާސާ ވެސް ކުޅެން ވީއެވެ. ބޮޑުބޯޅަ ކުޅެން ވީއެވެ. ކައިންޓަރ އޭޓޭކް ގޭމް ކުޅެން ވީއެވެ.\nބާސާއިން މިހާރު އެކުޅެނީ ޓިކީ ޓަކާއެއްނޫން. އަދި ޕޮސިޝަން ބޭސްޑް ފުޓްބޯޅައެއްވެސްނޫން. ޓިކީ ޓަކާ ބަލަން ބޭނުމިއްޔާ 2011 ވަނަ އަހަރުގެ ބާސާ ސްކޮޑުގެ މެޗްތައް ބަލަންވީ. މިހާރު ބާސާ އެކުޅެނީ އެއްވެސް ސްޓައިލެއް އަދި ޓެކްޓިކްސްއެއް ނެތި. ހަމަ ބޯޅަ ތަޅަނީ.


ޞިއްޚީ ކަންތައްތަކަށް ކޮށްފައިވާ ހޭދައިގެ 2014 ގެ ރިޕޯޓް - Ministry of Finance\nCurrent: ޞިއްޚީ ކަންތައްތަކަށް ކޮށްފައިވާ ހޭދައިގެ 2014 ގެ ރިޕޯޓް\nޞިއްޚީ ކަންތައްތަކަށް ކޮށްފައިވާ ހޭދައިގެ 2014 ގެ ރިޕޯޓް\n" މޯލްޑިވްސް ނޭޝަނަލް ހެލްތް އެކައުންޓްސް 2014 " އިފްތިތާޙްކޮށްފިއެވެ. 12 ޖޫން 2017 ވަނަ ދުވަހުގެ ރޭ ހޮޓެލް ޖެންގައި ބޭއްވި ޚާއްޞަ ރަސްމިއްޔާތެއްގައި މޯލްޑިވްސް ނޭޝަނަލް ހެލްތް އެކައުންޓްސް 2014 ( އެން.އެޗްް.އޭ 2014 ) ރަސްމީކޮށް އިފްތިތާޙްކޮށްދެއްވީ މިނިސްޓަރ އޮފް ފިނޭންސް އެންޑް ޓްރެޜަރީ އަހްމަދު މުނައްވަރުއެވެ.\nޝަރަފުވެރި މެހުމާނުގެ ހައިސިއްޔަތުން ރަސްމިއްޔާތުގައި ވާހަކަފުޅު ދައްކަވަމުން، މިނިސްޓަރ މުނައްވަރު ވަނީ ހެލްތް ދާއިރާއަށް ސަރުކާރުން ދެއްވާ އަހައްމިއްޔަތު މި ރިޕޯޓުން އެނގިގެންދާކަން ފާހަގަކުރައްވާފައެވެ. އަދި ރާއްޖޭގައި ޞިއްޚީ ދާއިރާ ތަރައްޤީކުރުމަށްޓަކައި ޞިއްޚީ ދާއިރާގެ ތަފާސްހިސާބުތައް މިހާރަށްވުރެން ފަސޭހައިން ލިބެންހުންނާނެ އިންތިޒާމެއް ހަމަޖެހިގެން ދިއުމުގެ މުހިންމުކަމުގެ މައްޗަށް އަލިއަޅުއްވާލެއްވިއެވެ.\nޞިއްޚީ ދާއިރާއަށް ކިތަންމެ ބޮޑު ހޭދައެއް ކުރި ނަމަވެސް ބަލިތަކުން ރައްކާތެރިވުމަށް ފަރުދީފެންވަރުގައި މަސައްކަތް ކުރަންޖެހޭކަން ފާހަގަކުރައްވާ، ގައިން ގައަށް ނާރާ ބަލިތަކަކުން ރައްކާތެރިވުމަށް ދިރިއުޅުމުގެ ވައްޓަފާޅިއަށް ބަދަލުގެންނަންޖެހޭކަންވެސް މިނިސްޓަރ ފާހަގަކުރެއްވިއެވެ.އެގޮތުން ކަސްރަތުކުރުމާއި ، ދުންފަތުގެ އިސްތިޢުމާލު ނުކުރުރުންފަދަ ރަނގަޅު އާދަތައް އެކަށާއެޅުމުގެ މުހިންމު ކަން ފާހަގަކުރެއްވިއެވެ. އަދި ހަމަ އަބަދު އިންޓަނެޓް ބޭނުންކުރުމުގެ ބަދަލުގައި ބޭނުންތެރިގޮތެއްގައި ސޯޝަލް ލައިފް ރައްޓެހިންނާއި އެކު ހޭދަކުރުމުގެ މުހިންމުކަންވެސް މިނިސްޓަރ މުނައްވަރުގެ ވާހަކަފުޅުގައި ފާހަގަކުރެއްވިއެވެ.\nޞިއްޚީ ކަންތައްތަކަށް ކޮށްފައިވާ ހޭދައިގެ 2014 ގެ ރިޕޯޓްގެ ނަތީޖާތައް ދައްކާ ގޮތުން 2014 ވަނަ އަހަރު ރާއްޖޭގެ ޞިއްޚީ ކަންކަމަށް ޖުމްލަ 4287 މިލިއަން ރުފިޔާގެ ޙަރަދެއް ވަނީ ކޮށްފައެވެ. މިއީ 2011 ވަނަ އަހަރާއި އަޅާ ކިޔާ އިރު 55 އިންސައްތަ ބޮޑު އަދަދެކެވެ. ފާހަގަކޮށްލެވޭ ކަމަކީ މި އަދަދުގެ3ބައި ކުޅަ2ބަޔަކީ ސަރުކާރުން ސިއްޙީ ކަންކަމަށް ކޮށްފައިވާ ޙަރަދުކަމެވެ.\nމި ރަސްމިއްޔާތުގައި މިނިސްޓަރ އޮފް ހެލްތް އަބުދުﷲ ނާޒިމް އާއި ދުނިޔޭގެ ޞިއްޙަތު ޖަމްޢިއްޔާގެ ރެޕްރެޒެންޓޭޓިވް ޑޮކްޓަރ އަރުވިންދު މާތޫރު އަދި ޞިއްޚީ ދާއިރާގެ އިސްބޭފުޅުން ބައިވެރިވަޑައިގެންފައިވެއެވެ.


Hazard beynunvanee Real ah badhaluvaan\nހަޒާޑް ބޭނުންވަނީ ރެއާލްއަށް ބަދަލުވާން\nހަޒާޑް ހޯދުމަށް ރެއާލުން ވެސް މަސައްކަތް ކުރޭ\nކ. މާލެ6ފެބުރުއަރީ 2019 | ބުދަ 21:06 1,601\nއެޑެން ހަޒާޑް - ގެޓީ އިމޭޖާސް\nޗެލްސީއަށް ކުޅެމުން އަންނަ ބެލްޖިއަމްގެ ފޯވާޑް އެޑެން ހަޒާޑް ރެއާލް މެޑްރިޑަށް ބަދަލުވާން ބޭނުންވާ ކަމަށް ރިޕޯޓްތައް ބުނެފިއެވެ.\nރިޕޯޓްތައް ބުނާ ގޮތުން ހަޒާޑް ރެއާލްއަށް ބަދަލުވާން ބޭނުންވާތީ އެވާހަކަ މިހާރު ޗެލްސީއާވެސް ވަނީ ހިއްސާކޮށްފައެވެ. އަދި ރެއާލްއަށް ބަދަލުވުމަށް އެ ކްލަބާއެކު މަޝްވަރާކުރަންވެސް ހަޒާޑް ތައްޔާރަށް އޮތްކަމަށް ރިޕޯޓްތައް ބުނެއެވެ.\nއުމުރުން 28 އަހަރުގެ ހަޒާޑް ހޯދުމަށް ރެއާލް މެޑްރިޑްގެ އިތުރުން ގިނަ ކްލަބްތަކުން އަންނަނީ މަސައްކަތް ކުރަމުން ކަމަށް ރިޕޯޓްތައް ބުނެއެވެ.\nނަމަވެސް އެއްވެސް ކްލަބަކަށް ހަޒާޑްއާއެކު އެއްބަސްވުމަކަށް އައިސްފައިނުވާ ކަމަށް ރިޕޯޓްތައް ބުނެއެވެ. ޗެލްސީއާއެކު ހަޒާޑް ހަދާފައިވާ އެއްބަސްވުން ހަމަވާނީ 2020 ވަނަ އަހަރެވެ.\nދާދި ފަހުން ނޫސްވެރިންނަށް މައުލޫމާތު ދެމުން ހަޒާޑް ބުނީ އެއްބަސްވުން ކުރިޔަށް އޮތް ދުވަސްތަކުގައި އާނުކުރެވިއްޖެ ނަމަ އެހެން ކްލަބަކަށް ބަދަލުވުމުގެ ފުރުސަތު އެބަ އޮތް ކަމަށާއި، އަމިއްލަ އަށް ކްލަބް ދޫކޮށްލުމުގެ ވިސްނުމެއް އަދި ނެތް ކަމަށެވެ.\nފްރާންސްގެ ލިއްލޭ އިން ކެރިޔަރު ފެށި ހަޒާޑް ވަނީ އެޓީމަށް ކުޅުނު 194 މެޗުގައި 50 ލަނޑު ކާމިޔާބުކޮށްފައެވެ. އޭނާ ޗެލްސީއަށް ބަދަލުވީ 2012 ވަނަ އަހަރު އެވެ. އޭނާ ވަނީ ޗެލްސީއަށް މިހާތަނަށް ކުޅުނު 331 މެޗުގައި 104 ލަނޑު ކާމިޔާބުކޮށްފައެވެ.